**MVM PARTNER Energiakereskedelmi Zártkörűen Működő Részvénytársaság**

**(MVM Partner Zrt.)**

**ÜZLETSZABÁLYZAT**

**A**

**VILLAMOSENERGIA-KERESKEDELMI**

**engedélyesi tevékenység ellátására**

**Budapest, 2019. június 25.**

**Módosítás sorszáma: 5.**

**A jelen üzletszabályzat az MVM Partner Zrt. (1031 Budapest, Szentendrei út 207-209., cégjegyzékszám: 01-10-044818) versenypiaci Kiskereskedelmi Üzletágának az NKM Energia Zrt-be történt, 2020. március 31. napjával hatályosult beolvadásos kiválása miatt, a beolvadásos kiválás folytán a jogutód NKM Energia Zrt. ellátásába került felhasználókra vonatkozik. Az a jogutódlással érintett felhasználókkal kötött hatályos szerződések lejáratáig vagy azok közös megegyezéssel történő módosításáig hatályos és alkalmazandó.**

**Ahol a jelen üzletszabályzat, illetve annak mellékletei és függelékei MVM Partner Zrt-t, MVM Partnert vagy Engedélyest nevesítenek, ott azok előző bekezdésben foglaltakkal kapcsolatos alkalmazásában értelemszerűen az NKM Energia Zrt-t (székhelye: 1081 Budapest, II. János Pál pápa tér 20., cégjegyzékszáma: Cg.: 01-10-140263) kell érteni.**

**MVM PARTNER Energiakereskedelmi Zártkörűen Működő Részvénytársaság**

**(MVM Partner Zrt.)**

**ÜZLETSZABÁLYZAT**

**A**

**VILLAMOSENERGIA-KERESKEDELMI**

**engedélyesi tevékenység ellátására**

**Budapest, 2019. június 25.**

**Módosítás sorszáma: 5.**

Tartalomjegyzék

[1. Általános rendelkezések 5](#_Toc18575616)

[2. Üzletszabályzat tárgya és hatálya 5](#_Toc18575617)

[2.1. Üzletszabályzat tárgya 5](#_Toc18575618)

[2.2. Üzletszabályzat hatálya 5](#_Toc18575619)

[2.2.1. Személyi és területi hatály 5](#_Toc18575620)

[2.2.2. Időbeli hatály 5](#_Toc18575621)

[3. Fogalom meghatározások 5](#_Toc18575622)

[4. Eltérés az Üzletszabályzat rendelkezéseitől 7](#_Toc18575623)

[5. Az Üzletszabályzat közzététele és szerkezete 7](#_Toc18575624)

[5.1. Általános szabályok 7](#_Toc18575625)

[5.2. Módosítás 7](#_Toc18575626)

[5.2.1. Az egyetemes szolgáltatásra nem jogosult felhasználókra vonatkozó általános szabályok 7](#_Toc18575627)

[5.2.2. Az egyetemes szolgáltatásra jogosult felhasználókra vonatkozó szabályok 8](#_Toc18575628)

[6. Az engedélyes főbb cégjogi jellemzői, tevékenysége 9](#_Toc18575629)

[6.1. Szervezeti felépítés 9](#_Toc18575630)

[6.2. Tevékenység bemutatása 9](#_Toc18575631)

[7. Kereskedelemi Szolgáltatás általános feltételei 9](#_Toc18575632)

[7.1. Általános Üzletpolitikai elvek 9](#_Toc18575633)

[7.2. Kereskedelmi (a nem felhasználó kereskedelmi partnerekkel kötött villamos- energia adásvételi szerződés), értékesítési (felhasználókkal kötött villamos-energia adásvételi szerződés) szerződések általános tartalmi elemei 10](#_Toc18575634)

[7.3. Szerződéses Partnerekre vonatkozó pénzügyi, gazdasági feltételek 10](#_Toc18575635)

[7.3.2. Általános szabályok 10](#_Toc18575636)

[7.3.3. Biztosítékadási kötelezettség 10](#_Toc18575637)

[7.3.4. A biztosítékokra vonatkozó szabályok 11](#_Toc18575638)

[7.3.5. Eltérő fizető 12](#_Toc18575639)

[7.4. A Szerződéses Partnerrel szemben támasztott megfelelőségi követelmények 12](#_Toc18575640)

[7.4.1. Általános szabályok 12](#_Toc18575641)

[7.4.2. A felhasználási hely használatára való jogosultság igazolás 12](#_Toc18575642)

[7.5. Nyilatkozatok és szavatolások (nem természetes személy szerződő partner esetén) 13](#_Toc18575643)

[7.6. A védendő fogyasztókra vonatkozó szabályok 13](#_Toc18575644)

[7.7. Egyetemes szolgáltatásba történő visszatérés feltételei 13](#_Toc18575645)

[8. Kereskedelmi, és értékesítési szerződések 13](#_Toc18575646)

[8.1. Szerződéskötési igények kezelése, folyamat a szerződéskötésig 13](#_Toc18575647)

[8.1.1. Szerződéses partnerekkel történő együttműködés alapjai 13](#_Toc18575648)

[8.1.2. Szerződéskötési igények bejelentése és kezelése 13](#_Toc18575649)

[8.1.3. Folyamat a szerződéskötésig, szerződéskötés 14](#_Toc18575650)

[8.1.4. Szerződéses partnerekkel kötendő szerződések típusai 15](#_Toc18575651)

[8.1.4.1. A felhasználókkal kötendő szerződések 15](#_Toc18575652)

[8.1.4.2. A hálózati engedélyesekkel kötendő szerződések 17](#_Toc18575653)

[8.1.5. Szerződéses partnerekkel kötendő szerződések kötelező tartalmi elemei 18](#_Toc18575654)

[8.1.6. Szerződések módosítása 18](#_Toc18575655)

[8.1.7. Árképzés és áralkalmazás 18](#_Toc18575656)

[8.1.7.1. Általános szabályok 19](#_Toc18575657)

[8.1.7.2. Az árak megváltoztatásának feltételei, árváltoztatás esetén alkalmazandó eljárás 19](#_Toc18575658)

[8.2. Szerződés teljesítése 20](#_Toc18575659)

[8.2.1. A villamosenergia-piac résztvevőivel történő együttműködés műszaki feltételei 20](#_Toc18575660)

[8.2.2. A villamosenergia-kereskedelmi és értékesítési szerződések teljesítésének főbb feltételei 20](#_Toc18575661)

[8.2.3. Az Engedélyes által nyújtott szolgáltatás mennyiségi és minőségi paraméterei 21](#_Toc18575662)

[8.2.3.1. A szolgáltatott villamos energia mennyisége 21](#_Toc18575663)

[8.2.3.2. A szolgáltatott villamos energia minősége 21](#_Toc18575664)

[8.2.3.3. Minőségbiztosítás 21](#_Toc18575665)

[8.2.4. Vásárlók biztonságos ellátására vonatkozó garanciák 22](#_Toc18575666)

[8.2.4.1. Általános szabályok 22](#_Toc18575667)

[8.2.4.2. Garantált Szolgáltatások (GSZ) 22](#_Toc18575668)

[8.2.5. A folyamatos és biztonságos kereskedelmi szolgáltatások feltételei 26](#_Toc18575669)

[8.2.6. Elszámolás, elszámolási időszak 26](#_Toc18575670)

[8.2.7. Mérés, elszámolás hibás mérés esetén 27](#_Toc18575671)

[8.2.8. Fizetési módok és határidők 28](#_Toc18575672)

[8.2.9. A számlázás, és a számla elleni kifogások intézésének rendje 29](#_Toc18575673)

[8.2.10. A szervezett villamosenergia-piacon történő részvétel 30](#_Toc18575674)

[8.2.11. Versenypiaci kereskedelem feltételei, mennyiségi és minőségi feltételek, a szolgáltatások színvonala 31](#_Toc18575675)

[8.2.12. Egyes kereskedelmi partnerekkel történő együttműködés 31](#_Toc18575676)

[8.2.12.1. A termelőkkel kötendő szerződések 31](#_Toc18575677)

[8.2.12.2. Más villamosenergia-kereskedőkkel kötendő szerződések 31](#_Toc18575678)

[8.2.13. Együttműködés az átviteli rendszerirányító és az elosztó hálózati engedélyesekkel 32](#_Toc18575679)

[8.2.13.1. Együttműködés az átviteli rendszerirányítóval 32](#_Toc18575680)

[8.2.13.2. Együttműködés az elosztó hálózati engedélyesekkel 33](#_Toc18575681)

[8.2.13.3. A rendszerhasználati díjak 33](#_Toc18575682)

[8.2.13.4. Tájékoztatási kötelezettségek 33](#_Toc18575683)

[8.2.13.5. A felhasználó kikapcsolása a villamosenergia-ellátásból 33](#_Toc18575684)

[8.2.14. A felhasználó és a hálózati engedélyes között közvetlenül kötött hálózati csatlakozási és hálózathasználati szerződés 36](#_Toc18575685)

[8.2.15. A hálózati csatlakozási és hálózathasználati szerződések összevont kezelése 36](#_Toc18575686)

[8.2.16. Együttműködés a szerződéses partnerekkel 36](#_Toc18575687)

[8.2.17. Kereskedelmi magatartások, előírások üzemzavar, korlátozás, szüneteltetés esetén 37](#_Toc18575688)

[8.2.18. Szerződés időtartama és megszűnése 37](#_Toc18575689)

[8.2.18.1. A határozott időtartamra szóló villamosenergia-értékesítési szerződés 37](#_Toc18575690)

[8.2.18.2. A határozatlan időre szóló villamosenergia-értékesítési szerződés 38](#_Toc18575691)

[8.2.18.3. A kereskedőváltásra vonatkozó szabályok 38](#_Toc18575692)

[8.2.18.4. Rendes felmondás 41](#_Toc18575693)

[8.2.18.5. Rendkívüli felmondás 41](#_Toc18575694)

[8.2.18.6. Egyéb megszűnési módok 42](#_Toc18575695)

[8.2.18.7. Eljárás a szerződés megszűnés esetén 43](#_Toc18575696)

[8.2.18.8. Eljárás a felhasználó személyében bekövetkező változás esetén 43](#_Toc18575697)

[8.2.19. Elszámolás a szerződések megszűnése esetén 44](#_Toc18575698)

[8.2.20. Szerződésszegés egyéb esetei 45](#_Toc18575699)

[8.2.20.1. Szerződésszegés a felhasználó részéről 45](#_Toc18575700)

[8.2.20.2. Szerződésszegés az Engedélyes részéről 46](#_Toc18575701)

[8.2.20.3. A szerződésszegés jogkövetkezményei 47](#_Toc18575702)

[8.2.20.4. Túlfogyasztás 47](#_Toc18575703)

[8.2.20.5. Alulfogyasztás 47](#_Toc18575704)

[8.2.21. A szerződésekre kiható változások (Vis Maior) 47](#_Toc18575705)

[8.2.21.1. A Vis Maior fogalma 47](#_Toc18575706)

[8.2.21.2. Értesítési kötelezettségek Vis Maior esetén 48](#_Toc18575707)

[8.2.21.3. A Vis Maior megszűnése 48](#_Toc18575708)

[8.2.21.4. Mérséklés Vis Maior esetén 48](#_Toc18575709)

[8.2.21.5. A Vis Maior hatása 48](#_Toc18575710)

[9. Adatvédelem 49](#_Toc18575711)

[9.1. A Szerződéses Partnerek kezelt adatai 50](#_Toc18575712)

[9.2. Adatfeldolgozás, adattovábbítás 50](#_Toc18575713)

[9.3. Adatbiztonságra vonatkozó rendelkezések 51](#_Toc18575714)

[9.4. A Szerződéses Partner adatkezelésre vonatkozó jogosultságai 52](#_Toc18575715)

[9.5. Jogorvoslat a személyes adatokhoz fűződő jogok megsértése esetén 52](#_Toc18575716)

[10. Villamos energiával kapcsolatos panaszügyek kezelése 52](#_Toc18575717)

[10.1. Beérkezett panaszok rögzítése 52](#_Toc18575718)

[10.2. A beérkezett panaszok kezelése (egyeztetések dokumentálása, válaszadási határidő és elmulasztásának következménye) 53](#_Toc18575719)

[10.3. Eltérő szabályok alkalmazásának lehetősége 53](#_Toc18575720)

[10.4. Hatósági eljárás 53](#_Toc18575721)

[11. Kapcsolattartás a fogyasztóvédelmi szervezetekkel és érdekképviseletekkel 54](#_Toc18575722)

[12. Ügyfélszolgálat és elérhetőségek 54](#_Toc18575723)

[13. Vitarendezés és értesítések 55](#_Toc18575724)

[13.1. Irányadó jogszabályok 55](#_Toc18575725)

[13.2. Vitarendezés, bíróságok kikötése 55](#_Toc18575726)

[13.2.1. A vitarendezéssel kapcsolatos értelmezési szabályok 55](#_Toc18575727)

[13.2.2. Bírósági kikötés 55](#_Toc18575728)

[13.3. Értesítések határideje, rendje, módja 56](#_Toc18575729)

[13.3.1. Általános szabályok 56](#_Toc18575730)

[13.3.2. Postai kézbesítésre vonatkozó speciális rendelkezések 56](#_Toc18575731)

[13.3.3. Számlákra vonatkozó speciális szabályok 56](#_Toc18575732)

[13.3.4. Az ajánlott küldemények 56](#_Toc18575733)

[13.3.5. Tértivevényes ajánlott küldemények 56](#_Toc18575734)

[13.3.6. E-mailben és faxon továbbított küldeményekre vonatkozó szabályok 57](#_Toc18575735)

[13.3.7. Kézbesítés futárposta, gyorsposta útján vagy személyes kézbesítéssel 57](#_Toc18575736)

[13.3.8. A felhasználót megillető tájékoztatás 57](#_Toc18575737)

[13.3.8.1. Általános rendelkezések 57](#_Toc18575738)

[13.3.8.2. Az egyetemes szolgáltatásra jogosult felhasználókat érintő különleges tájékoztatási kötelezettség 57](#_Toc18575739)

[14. Ügyviteli költségek 57](#_Toc18575740)

[15. Egyéb rendelkezések 58](#_Toc18575741)

[Mellékletek 58](#_Toc18575742)

# 1. Általános rendelkezések

A villamos energiáról szóló 2007. évi LXXXVI. törvény („VET”) és az annak végrehajtásáról szóló 273/2007. (X. 19.) Korm. rendelet („Vhr.”, vagy „VET Vhr.”) lehetővé tette a liberalizált villamosenergia-piac létrejöttét, és megteremtette az engedélyesek szabadpiaci működésének kereteit.

A villamosenergia-kereskedelmi engedéllyel rendelkező társaságok a piacnyitás eredményeként, a   
VET-ben és a fent hivatkozott kormányrendeletben, más vonatkozó jogszabályokban, engedélyeikben, villamosenergia-ellátási szabályzatokban, valamint az ezek alapján elkészített üzletszabályzataikban foglalt feltételek szerint villamosenergia-kereskedelmet folytathatnak.

Az MVM Partner Energiakereskedelmi Zártkörűen Működő Részvénytársaság (Kereskedő vagy „Engedélyes”) az MVM Magyar Villamos Művek Zártkörűen Működő Részvénytársaság („MVM Zrt.”) 100%-os tulajdonában álló leányvállalataként, mint villamosenergia-kereskedő társaság más versenytárs villamosenergia-kereskedőkkel, erőművekkel és felhasználókkal villamosenergia-kereskedelmet folytat.

Az MVM Partner Zrt. a villamosenergia-kereskedelmi tevékenységét önállóan, a Magyar Energetikai és Közmű-szabályozási Hivatal által kiadott engedély alapján végzi.

A VET szerint a villamosenergia-kereskedő köteles Üzletszabályzatot kidolgozni, amit a Magyar Energetikai és Közmű-szabályozási Hivatal(„Hivatal”) hagy jóvá. Az Üzletszabályzat minimális tartalmi elemeit a VET Vhr. határozza meg. Az Engedélyes a VET Vhr. 51. § (7) bekezdése alapján félévente köteles, egyéb esetben jogosult a jelen Üzletszabályzatot felülvizsgálni.

# 2. Üzletszabályzat tárgya és hatálya

## 2.1. Üzletszabályzat tárgya

Jelen Üzletszabályzat tárgya az Engedélyes villamosenergia-kereskedelmi és engedélyesi tevékenységének a bemutatása.

## Üzletszabályzat hatálya

### 2.2.1. Személyi és területi hatály

Az Üzletszabályzat hatálya kiterjed az Engedélyes működési engedélyében meghatározott tevékenységre és tevékenységi területre, az engedélyesekkel, és engedélyesnek nem minősülő rendszerhasználókkal fennálló kereskedelmi kapcsolatokra.

### Időbeli hatály

Jelen Üzletszabályzat a Hivatal jóváhagyásával az Üzletszabályzatban meghatározott időpontban lép hatályba, a jóváhagyó határozatban meghatározott feltételekkel, és az Engedélyes kereskedelmi működési engedélye szerinti időbeli hatályig alkalmazandó.

Az Üzletszabályzat egyes módosításai ugyancsak a Hivatal jóváhagyásával lépnek hatályba, és eltérő megállapodás, illetve jogszabály eltérő rendelkezése hiányában a módosításokat a hatályba lépés előtt megkötött szerződésekre is alkalmazni kell.

# Fogalom meghatározások

Jelen Üzletszabályzatban a fogalmakat a VET, a Vhr., a vonatkozó más jogszabályok és villamosenergia-ellátási szabályzatok, különösen az Üzemi Szabályzat, Kereskedelmi Szabályzat, a nemzetközi üzemi és kereskedelmi szabályzat, valamint az egyes szerződésmintákban, illetve a hatályos, vagy később megkötendő egyedi megállapodásokban meghatározottak szerint kell érteni.

Fentieken túl a jelen Üzletszabályzat szerinti Garantált Szolgáltatásokra vonatkozóan az alábbi fogalom meghatározások az irányadóak:

**Beérkezési időpont**

A bejövő megkeresés nyilvántartásba vételi időpontja (iktató által rábélyegzett dátum, vagy az elektronikus levél beérkezésének időpontja), vagy más ellenőrizhető, visszakereshető rögzítési időpont.

**Dokumentált megkeresés**

Postai küldeményként beérkező, vagy személyesen átnyújtott és igazoltan átvett, vagy elektronikus levélben, vagy faxon keresztül megküldött, írásban rögzített megkeresés, továbbá személyesen, vagy telefonon elmondott, ügyintézés során azonnal el nem intézhető, és bejelentőlapon vagy informatikai rendszerben rögzített, ellenőrizhető, visszakereshető megkeresés. A dokumentált megkeresésekre vonatkozó eljárási szabályokat jelen Üzletszabályzat 8.2.4.2. pontja és 10. fejezete tartalmazza.

**Esetszám**

Az egyes Garantált Szolgáltatások körébe tartozó esetek, események száma, amely egy vagy több felhasználót érint.

**Egyéb kisfeszültségű felhasználó**

Minden, kisfeszültségen vételező, a VET szerinti lakossági fogyasztónak nem minősülő felhasználó.

**Egyéb középfeszültségű felhasználó**

Minden, középfeszültségen vételező, a VET szerinti lakossági fogyasztónak nem minősülő felhasználó.

**Felhalmozott tartozás**

A kikapcsolási felszólításban megjelölt, az Üzletszabályzat szerint a kikapcsolásra okot adó számlatartozás és az előzetesen közölt késedelmi kamat. A díjtartozás e tételeit a kikapcsolás előtti értesítés tartalmazza.

**Garantált Szolgáltatások**

A felhasználókat érintő, a Hivatal vonatkozó határozatában meghatározott minőségi mutatók (minimális minőségi követelmények, elvárt színvonal), melyeket az Engedélyes jelen Üzletszabályzatában szerepeltet, és amelyek nem teljesítése esetén kötbért fizet az érintett felhasználónak.

**KÁT és Prémium pénzeszköz**

A VET 13 §-a szerinti pénzeszköz, amely végső költségviselője a VET 13/A. § (2) bekezdése alapján a felhasználó.

**Kötbér**

Az Engedélyes a Garantált Szolgáltatások bármely pontjának késedelmes, hibás, vagy nem jelen Üzletszabályzatban meghatározottak szerinti teljesítése (továbbiakban: nem teljesítés) esetén a 8.2.4.2 F). pontban meghatározottak szerinti kötbért fizet automatikusan, vagy az érintett felhasználó igénybejelentésére az igazolási eljárás után.

**Minimális minőségi követelmény**

Az Engedélyes tevékenységei közül a VET alapján a Hivatal által a 8.2.4.2. pont szerint meghatározott követelmények.

**Szándékos rongálás**

Amennyiben a Garantált Szolgáltatás késedelmes, hibás, vagy nem jelen Üzletszabályzat szerinti teljesítése bizonyíthatóan (pl. rendőrségi feljelentés) szándékos rongálás hatására következik be.

**Ügyek száma**

Az adott Garantált Szolgáltatáshoz tartozó összes eseményben érintett összes felhasználó száma.

**Válaszadás időpontja**

A kimenő válaszlevél postára adásának a dátuma. Személyes válaszadás esetén a felvett (elektronikus) dokumentumon az adott ügy megválaszolásaként szereplő dátum. Telefonos vagy egyéb válaszadás esetén az Engedélyes belső ügyrendje szerint történik az igazolás.

**Válasz**

Dokumentált, írásban, vagy elektronikus formában, vagy személyesen, vagy telefonon, továbbá egyéb ellenőrizhető, visszakereshető módon adott tájékoztatás.

**Visszatérítés téves számlázás esetén**

A felhasználó számlájában megalapozatlanul szereplő, és a felhasználó által befizetett összegnek az Engedélyes által történő visszafizetése.

A jelen Üzletszabályzat tekintetében használt egyéb fogalmak meghatározása:

**Villamosenergia-értékesítési szerződés**

A VET szerinti felhasználók és az Engedélyes. között létrejött szerződés,villamos energia felhasználók részére történő értékesítése tárgyában.

**Szerződéses partner**

Jelen Üzletszabályzat személyi hatálya alá tartozó engedélyesek, és engedélyesnek nem minősülő rendszerhasználók, akikkel az Engedélyes villamosenergia-kereskedelmi tevékenysége körébe tartozó szerződést köt.

# Eltérés az Üzletszabályzat rendelkezéseitől

Az Engedélyes a szerződéses partnereivel az Üzletszabályzat mellékleteiben található szerződésektől eltérő tartalmú szerződéseket is köthet a VET, a Vhr., az Üzemi Szabályzat és a Kereskedelmi Szabályzat keretei között, a vonatkozó jogszabályi rendelkezések figyelembevételével. A felek jogviszonyára az Üzletszabályzat és a szerződés rendelkezéseinek eltérése vagy ellentéte esetén a szerződés az irányadó.

# Az Üzletszabályzat közzététele és szerkezete

## 5.1. Általános szabályok

Az Engedélyesköteles az Üzletszabályzatot az ügyfélszolgálati helyiségeiben jól látható módon elhelyezni, kérésére bárkinek rendelkezésére bocsátani. Az Engedélyes az Üzletszabályzatát a honlapján közzéteszi.

Jelen Üzletszabályzat:

* tartalmazza az Engedélyesre vonatkozó főbb adatokat, valamint mindazokat a rendelkezéseket, amelyek az Engedélyesnek mind a nagy-, mind a kiskereskedelmi tevékenységére irányadóak;
* tartalmazza az Engedélyes nagykereskedelmi tevékenységére irányadó szabályokat, és tartalmazza az Engedélyes kiskereskedelmi tevékenységére irányadó szabályokat;
* tartalmazza továbbá külön-külön a kis-, és nagykereskedelmi tevékenységhez kapcsolódó általános szerződési feltételeket és az Engedélyes által alkalmazott főbb szerződésmintákat.

## 5.2. Módosítás

### 5.2.1. Az egyetemes szolgáltatásra nem jogosult felhasználókra vonatkozó általános szabályok

Az Engedélyes az egyetemes szolgáltatásra nem jogosult felhasználók tekintetében a jelen Üzletszabályzatot, annak bármely mellékletét (beleértve az Általános Szerződési Feltételeket) és függelékét a Hivatal jóváhagyásával egyoldalúan módosíthatja. Az Engedélyes a Hivatal jóváhagyását követően a honlapján haladéktalanul hozzáférhetővé teszi a módosított Üzletszabályzatot és – eltérő rendelkezés hiányában - azt a honlapon közzétett időponttól kezdődően kell alkalmazni.

### 5.2.2. Az egyetemes szolgáltatásra jogosult felhasználókra vonatkozó szabályok

Az egyetemes szolgáltatásra jogosult felhasználók tekintetében az Engedélyes a jelen Üzletszabályzatot, és annak bármely mellékletét és függelékét (ideértve az Általános Szerződési Feltételeket is), és a felhasználóval hatályban lévő villamosenergia-értékesítési szerződést a Hivatal előzetes hozzájárulását követően egyoldalúan módosíthatja a VET alapján, az alábbi esetekben:

1. a villamosenergia-értékesítési szerződések vagy Általános Szerződési Feltételekben („ÁSZF”) foglalt feltételek bekövetkezése esetén azzal, hogy - a VET-ben, valamint a külön jogszabályban foglaltak kivételével - a módosítás nem eredményezheti a szerződés feltételeinek a felhasználók hátrányára történő lényeges módosítását, vagy
2. a módosítást jogszabályváltozás vagy a Hivatal döntése indokolja.

E szabályok alkalmazásában lényeges módosításnak minősül különösen a szolgáltatás igénybevételének feltételeire, időtartamára vagy minőségi célértékeire, a felmondási jogra, továbbá a villamosenergia-értékesítési szerződés esetén a szolgáltatás ellenértékére vonatkozó módosítás.

Az Engedélyes a villamosenergia-értékesítési szerződés egyoldalú módosítása esetén a módosításról annak hatálybalépését megelőzően legalább 30 nappal a felhasználókat értesíti, a felhasználókat megillető felmondás feltételeiről szóló tájékoztatással együtt. Ebben az esetben a felhasználó jogosult a módosítás tárgyában megküldött értesítés napját követő 30 napon belül a szerződést a VET vonatkozó rendelkezéseivel összhangban 30 napos felmondási idővel írásban felmondani.Amennyiben azonban a módosítás a felhasználó számára hátrányos rendelkezéseket tartalmaz, a felhasználó az értesítés napjátólszámított 45 naptári napon belül a VET vonatkozó rendelkezéseivel összhangban jogosult írásban felmondani a villamosenergia-értékesítési szerződést 30 napos felmondási idővel.

Nem kell alkalmazni a fenti értesítési határidőt az ÁSZF azon módosítására, amely

* új szolgáltatás bevezetése miatt válik szükségessé, és a módosítás a már nyújtott szolgáltatásokra vonatkozó ÁSZF-et nem érinti
* vagy a módosítással kizárólag valamely díj csökken vagy
* az esetlegesen ellentmondó, érvénytelen rendelkezések, szövegezési, nyelvtani hibák javítása érdekében vagy a fogalomhasználatban bekövetkezett változások miatt vált szükségessé.

Ezekben az esetekben a villamosenergia-értékesítésiszerződést a felhasználó nem mondhatja fel és az Engedélyes a módosítás hatálybalépését megelőző napon a honlapján történő közzététellel tájékoztatja a felhasználókat.

Az Engedélyesa módosítás hatályba lépését megelőzően a módosítást a honlapján hozzáférhetővé teszi, és az érintett felhasználókat a tervezett módosítás tartalmáról, valamint a szerződés felmondásának lehetőségéről írásban értesít.

Az Engedélyes továbbá a felhasználót a szerződéskötés és szerződésmódosítás során tájékoztatja a szolgáltatási területén működő

-az épületek energetikai jellemzőinek tanúsítását végző energetikai tanúsítók, valamint az energetikai auditálást végző személyek és szervezetek elérhetőségéről, továbbá az energiahatékonyság javítását célzó intézkedések, programok hozzáférhetőségéről,

- energetikai fogyasztói tanácsadó vagy érdekvédelmi szervezetek elérhetőségéről (beleértve internetes honlapjuk elérhetőségét), amelyek tájékoztatást nyújthatnak energiahatékonyságot javító intézkedésekről és programokról, az energiafogyasztásra vonatkozó referenciaértékekről, valamint a villamosenergiával működő berendezések fogyasztáscsökkentésével kapcsolatos leírásokról.

Az Engedélyes ezen információt honlapján is közzéteszi és ügyfélszolgálatán térítésmentesen a felhasználó rendelkezésére bocsátja.

**Az Engedélyes által a lakossági fogyasztóknak és az egyetemes szolgáltatásra jogosult nem lakossági felhasználóknak nyújtott szolgáltatás nem a VET 3. § 7. pont szerinti egyetemes szolgáltatás. Az Engedélyes szolgáltatásait ezen fogyasztóknak és felhasználóknak is a villamosenergia-kereskedelmi (szabad piaci) tevékenysége keretében végzi.**

# Az engedélyes főbb cégjogi jellemzői, tevékenysége

## Szervezeti felépítés

Az MVM Magyar Villamos Művek Zártkörűen Működő Részvénytársaság, mint egyedüli részvényesaz alapításkor hatályban lévő gazdasági társaságokról szóló 2006. évi IV. törvénynek megfelelően hozta létre az MVM Partner Energiakereskedelmi Zártkörűen Működő Részvénytársaságot, mint saját 100%-os tulajdonú leányvállalatát.

Az MVM Partner Zrt. mint engedélyesre vonatkozó adatok:

|  |  |
| --- | --- |
| Cégnév: | **MVM Partner Energiakereskedelmi Zártkörűen Működő Részvénytársaság** |
| Rövidített cégnév: | **MVM Partner Zrt.** |
| Idegen nyelvű elnevezés: | **MVM Partner Energy Trading Ltd.** |
| Székhely: | **1031 Budapest, Szentendrei út 207-209.** |
| Telephely: | **1138 Budapest, Váci út 150.** |
| Működésének időtartama: | **határozatlan időtartamra alakult** |
| Engedélyesi működés megkezdésének időpontja: | **2003. 01.01**. |
| Üzleti év: | **minden év január 1-től december 31-ig tart** |

## Tevékenység bemutatása

Az Engedélyes a villamosenergia-kereskedelmi tevékenységének körében mind villamosenergia-nagykereskedelmi, azaz villamosenergia-kereskedők, más engedélyesek részére történő, mind villamosenergia-kiskereskedelmi, azaz felhasználók részére történő villamosenergia-értékesítési tevékenységet kíván folytatni.

# Kereskedelemi Szolgáltatás általános feltételei

## 7.1. Általános Üzletpolitikai elvek

Az Engedélyes a magyar energiapiacon fő tevékenységként villamos energia (kis-, és nagy-) kereskedelmet végez, melynek keretében a piaci szereplők igényeihez igazodóan üzletszerűen, nem saját felhasználási célra villamos energiát szerez be, illetve értékesít és közvetíti a piaci szereplők igényeit. Fő kereskedelmi partnerei a magyarországi felhasználók, valamint a villamosenergia-kereskedői és termelői engedélyesek, illetve villamosenergia-brókerek.

A szállítóival és vevőivel létrehozott megállapodások lényeges kereskedelemi feltételeinek kidolgozása során az Engedélyes két alapelvet követ:

* egyfelől törekszik a szerződéses feltételek egységesítésére abból a célból, hogy ezzel elősegítse a villamosenergia-piac fejlődését,
* másfelől üzletspecifikus alternatívákat dolgoz ki a lényeges ár, elszámolási és fizetési feltételek vonatkozásában abból a célból, hogy rugalmasan alkalmazkodjék a változatos piaci és vevői igényekhez.

Az eredményes kereskedelem, valamint a villamosenergia-rendszer zavartalan működésének elősegítése érdekében az Engedélyesmegköti a VET, VET Vhr., a villamosenergia-ellátási szabályzatokban, különösen az Üzemi Szabályzatban és a Kereskedelmi Szabályzatban előírt, a rendszer használatára vonatkozó összes megállapodást.

### 

## Kereskedelmi (a nem felhasználó kereskedelmi partnerekkel kötött villamos- energia adásvételi szerződés), értékesítési(felhasználókkal kötött villamos-energia adásvételi szerződés) szerződések általános tartalmi elemei

A kereskedelmi szerződéseket az Engedélyes a mindenkor hatályos Polgári Törvénykönyv (Ptk.) és villamos energia jogszabályok előírásainak, valamint a magyar villamosenergia-rendszer Kereskedelmi Szabályzatában foglaltaknak megfelelően alakítja ki az Európai Unióban elfogadott EFET ajánlások figyelembe vételével.

A szerződések minimálisan tartalmazzák:

* a szerződő felek azonosítóit;
* a szerződés tárgyát;
* az áru árát, vagy a szolgáltatás ellenértékét;
* a szerződés teljesítésének idejét;
* a szerződés teljesítésének helyét;
* az elszámolás és pénzügyi teljesítés módját;
* a vitás kérdések rendezésének a módját.

Ha az Engedélyes egyetemes szolgáltatásra jogosult felhasználóval köt villamosenergia-értékesítésiszerződést, akkor a szerződésnek, minimálisan a VET 62.§ (1) bekezdésében – vagy annak helyébe lépő mindenkor hatályos rendelkezésben – foglaltakat kell tartalmaznia. Ha az Engedélyes egyetemes szolgáltatásra nem jogosult felhasználóval köt villamosenergia-értékesítési szerződést, akkor a szerződésnek, minimálisan a VET 62. § (1) bekezdés *a)*, *d)*, *f)*, *g)*és *j)-m)*pontjaiban – vagy annak helyébe lépő mindenkor hatályos rendelkezésében – foglalt lényeges tartalmi elemeknek minősülő feltételeket kell tartalmaznia.

## Szerződéses Partnerekre vonatkozó pénzügyi, gazdasági feltételek

### Általános szabályok

Ha a szerződéses partner engedélyes:

* rendelkezzen a Hivatal által kiadott működési engedéllyel,
* a szerződésben szabályozott pénzügyi biztosítékot nyújtson.

Ha a szerződéses partner nem VET szerinti engedélyes:

* feleljen meg afelhasználóval szemben támasztott szerződéskötési követelményeknek, szükség esetén megfelelő pénzügyi biztosítékot adjon.

### Biztosítékadási kötelezettség

Az Engedélyes a villamosenergia-értékesítési szerződés megkötését megelőzően, és azt követően a szerződés hatályának időtartama alatt is jogosult a felhasználó kockázatelemzését elvégezni.

Ha az elemzés alapján az Engedélyes a felhasználó pénzügyi helyzetét és fizetési képességét kockázatosnak értékeli, a villamosenergia-értékesítésiszerződés aláírását vagy hatálybalépését, illetve a szerződés hatályának időtartama alatt elvégzett kockázatelemzés esetén a villamosenergia-értékesítést biztosíték adásához kötheti.

Ha a felhasználó az Engedélyes által kért biztosíték adását megtagadja, az Engedélyes a villamosenergia-értékesítési szerződés megkötését, illetve további teljesítését megtagadhatja.

### A biztosítékokra vonatkozó szabályok

Az Engedélyes különösen, de nem kizárólag a következő biztosítékok nyújtását követelheti a felhasználótól:

* zálogjog,
* kezesség,
* óvadék,
* bankgarancia, azonnali beszedési megbízás a felhasználó bankszámlájára vonatkozóan,
* előrefizetés és
* a villamosenergia-értékesítési szerződésben rögzített egyéb biztosítékok.

A pénzügyi biztosítékként elfogadható bankgaranciát az Engedélyes által elfogadott, belföldi székhelyű pénzintézet adhatja ki, mely bankgarancia forintban megadott meghatározott összegről szól, határozott időtartamra érvényes, és kedvezményezettként az Engedélyes van megnevezve. Csak az a bankgarancia fogadható el pénzügyi biztosítékként, amelyben a pénzintézet kötelezettséget vállal az Engedélyes által benyújtott igénybejelentés feltétel nélküli, legkésőbb 3 (három) banki napon belüli teljesítésére.

A felhasználó köteles az Engedélyes által megjelölt határidőn belül minden ahhoz szükséges nyilatkozatot és egyéb jogcselekményt – az Engedélyesés a jogszabályok által megkívánt formában – megtenni, hogy az Engedélyes által kikötött biztosítékok érvényesen létrejöjjenek (különös tekintettel az ingó és ingatlan jelzálogjogoknak a megfelelő nyilvántartásokba az Engedélyesjavára történő bejegyzésére).

A felhasználó köteles gondoskodni az Engedélyesjavára lekötött vagyontárgyak és jogok fenntartásáról és megóvásáról. Az Engedélyes jogosult (a helyszínen is) a felhasználó üzleti, kereskedelmi tevékenységének zavarása nélkül ellenőrizni, hogy a szerződés alapjául szolgáló ügylet fedezete és biztosítéka megfelelő-e.

A biztosítékok értékében, értékesíthetőségében bekövetkezett változásokról a felhasználó írásban köteles az Engedélyest haladéktalanul tájékoztatni. Ha a biztosítékul lekötött vagyontárgyak értéke és a felhasználó fennálló tartozása közötti arány a szerződés megkötésének időpontjában fennállott arányhoz képest az Engedélyeshátrányára megváltozik, a felhasználó köteles az eredeti arányt – a biztosítékok kiegészítésével, illetve más az Engedélyes által elfogadott módon – az Engedélyes által meghatározott időre helyreállítani.

Súlyos szerződésszegésnek minősül, amennyiben a felhasználó az Engedélyes kérésére a meglévő biztosítékokat az Engedélyes által meghatározott módon és az általa megjelölt határidőben nem egészíti ki. Az Engedélyes a felhasználó kezdeményezésére lemondhat, de nem köteles azokról a biztosítékokról, amelyek megítélése szerint a továbbiakban nem szükségesek a szerződésből származó követelései biztosításához.

Az Engedélyes jogosult beszerezni minden olyan iratot, amelyet szükségesnek vél megvizsgálni a biztosítékok nyújtásával, kezelésével, feldolgozásával és érvényesítésével kapcsolatosan. Ugyanakkor jogosult kezdeményezni az ezzel kapcsolatosan szükséges hatósági, illetve bírósági eljárást, valamint közreműködőt igénybe venni a biztosíték megőrzéséhez és érvényesítéséhez. A biztosítékok létesítésével, rögzítésével, kezelésével és érvényesítésével kapcsolatos minden felmerülő költség – ellenkező megállapodás hiányában – a felhasználót terheli.

A biztosítékok értékét az Engedélyesáltal meghatározott értéken kell figyelembe venni, azok összértéke a felhasználó teljes tartozását meghaladhatja. A felhasználónak a fedezet felajánlása során írásban nyilatkoznia kell arról, hogy az általa felajánlott biztosíték más ügylet kapcsán már terhelésre került-e, és ha igen akkor milyen mértékben. Továbbá nyilatkoznia kell a felajánlott biztosíték per-, és igénymentességéről. A felajánlott biztosíték elfogadásáról az Engedélyesjogosult dönteni, azzal, hogy jogszabályi tilalomba ütköző biztosítékot nem lehet felajánlani és ilyet az Engedélyes nem fogad el. A biztosíték egyéb szabályai külön biztosítéki szerződésben kerülnek szabályozásra.

A biztosítéki szerződések, illetve az azokhoz kapcsolódó nyilatkozatok és egyéb dokumentumok a villamosenergia-értékesítési szerződés elválaszthatatlan részét képezik.

### Eltérő fizető

Fizető fél, aki fizetési megállapodásban, illetve a villamosenergia-értékesítési szerződésben vállalja a felhasználási helyen felhasznált villamos energia ellenértékének, valamint a rendszerhasználati díjnak és a járulékos költségeknek (pl. késedelmi kamat, behajtási költségátalány) a megfizetését, szükség esetén a biztosíték nyújtását.

A fizető és a felhasználó az előző bekezdésben foglaltak szerint tartósan vagyidőlegesen is eltérő lehet. Az Engedélyes felé a díjak megfizetése tekintetében a fizető és a felhasználó egyetemleges felelősséggel tartozik.

## A Szerződéses Partnerrel szemben támasztott megfelelőségi követelmények

### Általános szabályok

A Kereskedő jogosult az alábbi nyilatkozatokat, illetve dokumentumokat kérni:

* Nyilatkozat arról, hogy csődeljárás, végrehajtási, felszámolási, adósságrendezési vagyvégelszámolási eljárás alatt nem áll.
* Nyilatkozat a villamosenergia-rendszer működési szabályainak tudomásul vételéről, az abban foglalt előírásokbetartásáról.
* A megelőző üzleti évről szóló éves beszámoló benyújtása.
* A cégjegyzésrejogosultak aláírási címpéldányainak eredeti vagy hiteles másolatbanvaló benyújtása.
* Számlavezető bankjai által kiállított igazolás benyújtása arról, hogynincsenek teljesítetlen, sorban álló tételei.
* Igazolásként a pénzügyi biztosítékról szóló okirat, megállapodáscsatolása.

### A felhasználási hely használatára való jogosultság igazolás

A felhasználó csak akkor jogosult az Engedélyesselvillamosenergia-értékesítésiszerződést kötni, ha a szerződéssel ellátni kívánt felhasználási hely használatára tulajdonosként, bérlőként, vagy egyéb jogcímen igazoltan jogosult és az elszámolási mérő a nevén van.

A felhasználási hely villamosenergia-ellátásáról elsősorban a felhasználási hely tulajdonosa rendelkezhet. A felhasználási hely tulajdonosa a villamosenergia-értékesítésiszerződés megkötésének a jogát a felhasználási helyet bérlőként vagy egyéb jogcímen használónak átadhatja. Ebben az esetben az Engedélyessel a felhasználási hely használója jogosult szerződést kötni, feltéve, hogy a használat jogcímét igazolja és az elszámolási mérő a nevére kerül.

Ha a felhasználási hely tulajdonosa és használója között az ingatlan használatát illetően jogvita van, az Engedélyes közérdekből, illetve kárenyhítés érdekében dönthet úgy, hogy a jogvita lezárásáig a felhasználási hely aktuális használójának a villamosenergia-ellátását ideiglenesen biztosítja. Az ellátás feltételeiről ilyenkor a felek egyedi megállapodást kötnek.

## Nyilatkozatok és szavatolások (nem természetes személy szerződő partner esetén)

Minden szerződéses partner az Engedélyesselkötött szerződés aláírásával elismeri és kijelenti, hogy törvényesen működő és bejegyzett olyan gazdasági társaság, mely nem áll csőd- vagyfelszámolási eljárás alatt.

A szerződéses partner kijelenti továbbá, hogynincs ellene folyó vagy egyébként fenyegető, sem bírósági, sem egyébeljárás, amely veszélyezteti a megkötött szerződés teljesítését, valamint afelek nevében aláíró képviselők rendelkeznek minden olyan jogszabályivagy egyéb szervezeti felhatalmazással, melynek alapján a szerződésből származó kötelezettségeket vállalhatják és a szerződés megkötésére jogosultak.

## A védendő fogyasztókra vonatkozó szabályok

A védendő fogyasztók a VET-ben illetve VET Vhr-ben meghatározott, szociálisan rászoruló, illetve a fogyatékkal élő felhasználók.

Amennyiben az Engedélyessel kötött felhasználói villamosenergia-értékesítésiszerződés hatálya alatt a lakossági felhasználó védendő fogyasztói körbe kerül, az ezt igazoló dokumentum kézhezvételét követő 8 napon belül, a dokumentum másolatának megküldésével köteles erről az Engedélyest írásban értesíteni.

## Egyetemes szolgáltatásba történő visszatérés feltételei

Minden lakossági fogyasztó/felhasználó és a VET 50. § (3) bekezdés szerinti más felhasználó jogosult egyetemes szolgáltatásra. Amennyiben ilyen felhasználóvissza kíván térni az egyetemes szolgáltatásba, akkor a VET 62. § (4) bekezdése alapján a szerződését – amennyiben határozatlan idejű –,jogosult 30 napos felmondási idővel, írásban, rendes felmondással megszűntetni, ahatározott idejű szerződés pedig az Engedélyessel kötött hatályos villamosenergia-értékesítésiszerződésében foglaltak szerintszűnhet meg. A további eljárásra a VET, VET Vhr., az Engedélyes Üzletszabályzatának a kereskedőváltásra vonatkozó szabályai, valamint a területileg illetékes egyetemes szolgáltató üzletszabályzata az irányadó. Ilyen esetben az Engedélyes a fennmaradó elszámolási időszakokra jogosult az ÁSZF szerint becsült mennyiségről szóló számlát kiállítani, amely a felek közti végelszámolás előlegeként szolgál.

# Kereskedelmi, és értékesítési szerződések

## Szerződéskötési igények kezelése, folyamat a szerződéskötésig

### Szerződéses partnerekkel történő együttműködés alapjai

A szerződéses partnerekkel történő együttműködés lényeges feltétele, hogyaz egyes szerződéses partnerek vállalják a vonatkozó szabályozásokbanrögzített kötelezettségek maradéktalan alkalmazását, betartását ésbetartatását, így különösen:

* a szükség szerinti, előírásoknak megfelelő mérőrendszerfelszerelésére,
* a telekommunikációs, illetve informatikai rendszerhez (a kereskedelmikapcsolat jellegével, tartósságával összhangban) történő csatlakozásra,
* az elszámolási alapadatok, nyilatkozatok, információk szolgáltatására,
* az átviteli rendszerirányító által végzett mennyiségi elszámoláselfogadására.

A szerződéses partnerekkel való együttműködés további részletes feltételeit az Engedélyesés a szerződéses partner közöttivillamosenergia-kereskedelmi megállapodás, villamosenergia-értékesítési, illetve egyedi szerződés vagy egyéb,a szerződő felek által kötött megállapodás szabályozza.

### Szerződéskötési igények bejelentése és kezelése

Az Engedélyes hivatalos kapcsolattartási címére, telefaxszámára, levélben, telefonon, vagy e-mailben érkezett, villamosenergia-kereskedelmi szolgáltatásokra vonatkozó igénybejelentés esetén az Engedélyes tájékoztatást ad az általa nyújtott szolgáltatásokról és azok szerződéses feltételeiről.

A létrejövő szerződések teljes tartalmát írásba kell foglalni.

A szerződéses partnerekkel üzleti céllal kötött szerződések fő kereskedelmi feltételeinek kialakításánál az Engedélyes a vállalkozói szabadság elvét és a tisztességes kereskedői gyakorlat elvárásait követi.

Az Engedélyes a villamosenergia-beszerzési- és értékesítési szerződéseit jelen Üzletszabályzatban meghatározott feltételek piaci igény szerinti alkalmazásával köti meg, és kifejezetten fenntartja a jogot, hogy a jelen Üzletszabályzatban foglalt feltételektől – a vonatkozó jogszabály, az Üzemi Szabályzat és a Kereskedelmi Szabályzat keretei között – eltérjen.

### Folyamat a szerződéskötésig, szerződéskötés

A villamosenergia-értékesítési, illetve kereskedelmi szerződés megkötéséhez szükséges annak írásba foglalása.

Amennyiben a szerződéses partner az igénybejelentésre adott tájékoztatóban foglaltakat tudomásul vette, és az illetékes hálózati engedélyessel a hálózati csatlakozási és hálózathasználati szerződést megkötötte, kezdeményezheti szerződés tervezetének elkészítését.

Az Engedélyes a kezdeményezés kézhezvételétől számított 15 (tizenöt) napon belül elkészíti a szerződéstervezetet, és a szerződéses partnernek átadja vagy megküldi. Abban az esetben, ha a szerződéses partner az Engedélyes ajánlatát elfogadja, és – az ajánlati kötöttség időtartama alatt – a megküldött szerződéstervezetet véleményeltérés nélkül részére a keltezés feltüntetésével – a jogszabályok által megkívánt módon aláírva – postai úton visszaküldi, vagy egyéb módon visszajuttatja, a szerződés létrejön azon a napon, amikor azt az Engedélyes kézhez vette.

A szerződés létrejöttének napjáról az Engedélyes a szerződéses partnert – kérése esetén – tájékoztatja.

Amennyiben a szerződéses partner az Engedélyes által készített szerződést véleményeltéréssel fogadja el, a szerződéses partner a szerződéstervezet kézhezvételétől számított 15 (tizenöt) napon belül jogosult az Engedélyessel egyeztetést kezdeményezni. Az MVM Partner Zrt. nem zárkózik el a véleményeltérés egyeztetés útján történő tisztázása elől.

Amennyiben az Engedélyes a szerződéses partner véleményeltérését nem fogadja el, erről a szerződéses partnert megfelelő módon értesíti. Abban az esetben, ha az egyeztetés a felek között eredményre vezetett, a szerződést a felek az egyeztetés eredményének figyelembe vételével módosítják és írják alá.

A fenti szerződéskötési szabályok a közbeszerzési eljárásra nem vonatkoznak, tekintettel arra, hogy ezeket az eljárásokat külön jogszabály szabályozza.

Az Engedélyes nem köteles vizsgálni azt, hogy a felhasználó szerződéskötésre, közbeszerzésre vonatkozó bármely nyilatkozata egyébként a közbeszerzésekre vonatkozó szabályoknak megfelel-e vagy sem. A felhasználó korlátlanul felel a közbeszerzéssel kapcsolatos jognyilatkozata mindenkor hatályos jogszabályoknak történő megfeleléséért,az Engedélyes az ezzel kapcsolatos felelősségét teljes mértékben kizárja.

Ha a felhasználó a közbeszerzésre vonatkozó jogszabályok megsértésével a jelen Üzletszabályzat általános rendelkezései szerint jogszabálysértően köt szerződést az Engedélyessel, az így megkötött villamos energiaértékesítési szerződés alapján létrejött jogviszonyból származó jogokat és kötelezettségeket a villamosenergia-értékesítési szerződés semmisségének bíróság általi megállapításáig a szerződés szerint kell elszámolni mindaddig, míg a felhasználó az érintett felhasználási helye(ke)n a villamos energia vételezését folytatja, ezt követően a bíróság ítéletében foglaltak az irányadóak.

A felhasználó köteles az Engedélyes minden olyan kárát megtéríteni, ami azzal okozati összefüggésben keletkezik, hogy a felhasználó a közbeszerzési jogszabályok alkalmazhatóságával kapcsolatban gondatlanul vagy szándékosan a jogszabályoknak nem megfelelő jognyilatkozatot tesz, vagy a jogszabályoknak nem megfelelően jár el.

### Szerződéses partnerekkel kötendő szerződések típusai

#### A felhasználókkal kötendő szerződések

Az Engedélyes által a felhasználókkal kötendő szerződések típusai megegyeznek a Kereskedelmi Szabályzatban meghatározott szerződési típusokkal, így a felhasználó választása szerint köthető menetrend alapú, vagy ellátás alapú szerződés.

A felhasználó köteles a megújuló energiaforrásokból és a hulladékból nyert energiával termelt villamos energia, mint energiaforrás felhasználásának elősegítésére létrehozott – mindenkori - kötelező átvételi és prémium típusú támogatási rendszer keretében az Engedélyes által kötelezően kifizetendő és a vele szerződött felhasználóra a jogszabályokban és más szabályzatokban meghatározottak szerint továbbhárítotttámogatási rendszer működtetésének finanszírozását szolgáló pénzeszközöket megfizetni, figyelemmel a VET 9.§ - 13/A.§.-aiban foglaltakra.

1. **Szerződések típusai**

* Ellátás alapú szerződés
* Menetrend alapú szerződés
* Közvilágítási szerződés
  + - * 1. Ellátás alapú szerződések

Az Engedélyes ellátás alapú szerződéseket a felhasználókkal köt, és e szerződések kialakításánál a következő szabályokat érvényesíti:

* Ellátás alapú szerződést csak azátviteli rendszerirányító által felügyelt szabályozási zónában lévő felhasználói csatlakozási pontra lehet megkötni. Egy felhasználói csatlakozási pontra egyidejűleg csak egy ellátásalapú szerződés köthető.
* Ellátás alapú szerződést csak mérlegkörszerződéssel rendelkező engedélyes és mérlegkör tagsági szerződéssel rendelkező felhasználó köthet.
* Az ellátás alapú szerződés két típusát különböztetjük meg:
  + Teljes ellátás alapú szerződés, amely csak egyforrású ellátást tesz lehetővé.
  + Részleges ellátás alapú szerződés, amely lehetővé tesz mind egyforrású, mind pedig többforrású ellátást.

Teljes ellátás alapú szerződés

Az Engedélyessel teljes ellátás alapú szerződést kötő felhasználók teljes villamosenergia-igényüket e szerződés alapján a Kereskedőtől szerzik be. A teljes ellátás alapú szerződés nem teszi lehetővé a felhasználók számára, hogy az ellátás alapú szerződésen kívül további menetrend alapú szerződéseket is kössenek ellátásuk biztosítására. A teljes ellátás alapú szerződés előírhat menetrendadási kötelezettséget.

Részleges ellátás alapú szerződés

Az Engedélyesa felhasználókkal történő részleges ellátás alapú szerződések kötésekor fentieken túl a következő szabályokat érvényesíti:

* A részleges ellátás alapú szerződés rögzíti a menetrend alapú szerződés(ek) menetrend-adatainak kommunikálását a Kereskedő felé.
* A részleges ellátás alapú szerződés rögzíti a szerződéses partner által harmadik fél számára esetlegesen értékesített teljes, vagy részleges ellátás alapú szerződés(ek) menetrendadatainak kommunikálását az eladó felé.
* Az ellátás alapú szerződés kötelezi az eladót, hogy a szerződéses partner által bejelentett menetrend alapú szerződésektől eltérő vételezés vagy betáplálás esetén pénzügyileg helyt álljon az átviteli rendszerirányító felé.

1. Menetrend alapú szerződés

Az Engedélyes menetrend alapú szerződéseket a villamosenergia-piac valamennyi szereplőjével köt. E szerződéseknél a következő szabályokat érvényesíti:

* Menetrend alapú szerződést csak teljesítménymérő és tároló fogyasztásmérővel, csatlakozási ponttal rendelkező piaci szereplő, hálózati engedélyes, felhasználó, villamosenergia-kereskedő, vagy szervezett-piaci engedélyes köthet.
* A menetrend alapú szerződés kötésére jogosultak tetszőleges számú menetrend alapú szerződést köthetnek.
* A villamos energia határon keresztül történő szállítására csak menetrend alapú szerződés köthető.
* A kiegyenlítő energia elszámolásakor a menetrend alapú szerződések teljesítettnek tekintendők.

1. Közvilágítási szerződés

Közvilágítási szerződés a közterületeknek és a közforgalom számára megnyitott magánterületnek a közlekedés-, a köz- és vagyonbiztonság érdekében szükséges összefüggő, rendszeres, meghatározott időtartamú, helyhez kötött, villamos üzemű megvilágításának biztosítására az Engedélyes és a helyi önkormányzatok között létrejött szerződés.Az egyedi közvilágítási szerződés főbb feltételeit a jelen Üzletszabályzat **8. sz. melléklete** tartalmazza.

1. **Egyéb szerződések típusai**

* Megbízási szerződés hálózati szerződések megkötésére
* Mérlegkör tagsági szerződés
  + - * 1. Megbízási szerződés hálózati szerződések összevont kezelésére

A villamosenergia-kereskedő a felhasználóval történő közös megegyezés esetén a felhasználó hálózati csatlakozási, hálózathasználati szerződéseit (együttesen: hálózati szerződések) és villamosenergia-értékesítési szerződéseit megbízottként, összevontan kezeli, amely magában foglalja a rendszerhasználati díjak Engedélyesen keresztül történő megfizetését és az illetékes hálózati engedélyessel való kapcsolattartást is. Az erre irányuló megbízási szerződés főbb feltételeit a jelen Üzletszabályzat **7. sz. melléklete** tartalmazza.

A hálózati szerződések kezelése során a Megbízott (Engedélyes) mindenkor a Megbízó (Felhasználó) nevében és érdekében, a felmondás és módosítás tekintetében a Megbízó írásbeli utasításai szerint köteles eljárni.

Amennyiben a megbízás a hálózati szerződések megkötésére is kiterjed,az a hálózati engedélyes üzletszabályzatában foglalt általános szerződési feltételekkel történő megkötésre vonatkozik. Következésképpen a Megbízás nem vonatkozik arra az esetre, ha a Megbízó a hálózati engedélyes üzletszabályzatában foglalt feltételektől eltérő, egyedi feltételekkel kívánja megkötni a hálózati szerződéseket. Ilyen esetben a Megbízó és a Megbízott külön megállapodásban állapodhatnak meg a hálózati szerződések Megbízott általi megkötésének egyedi feltételeiről.

A hálózati szerződések Megbízott általi megkötése esetén a hálózati szerződésekből eredő minden jog és kötelezettség közvetlenül a Megbízót illeti és terheli. A Megbízottat a hálózati szerződések szerződésszerű teljesítéséért felelősség nem terheli.

Ha az Engedélyes a felhasználóval megkötött megbízási szerződés alapján jár el, a megbízás ellátásával kapcsolatban felmerült költségeit a felhasználóra átháríthatja, és a megbízási tevékenység ellátásáért díjazásra jogosult. A díj tekintetében az Engedélyes és a felhasználó külön megállapodása az irányadó.

* + - * 1. Mérlegkör tagsági szerződés

Bármely felhasználó, elosztó, kereskedő vagy termelő kezdeményezheti a mérlegkör tagsági szerződés megkötését az Engedélyessel.

Amennyiben valamely szerződéses partner az Engedélyessel kötött mérlegkör tagsági szerződést, és nem kizárólag az Engedélyestől szerzi be vagy nem kizárólag az Engedélyes részére értékesíti a villamos energiát, akkor az érintett szerződéses partner köteles az egyéb villamosenergia-értékesítési szerződéseit az Engedélyes részére haladéktalanul bejelenteni annak érdekében, hogy az Engedélyes mérlegkör felelősi kötelezettségeit az átviteli rendszerirányító irányába maradéktalanul teljesíthesse, ellenkező esetben a bejelentést elmulasztó szerződéses partner viseli a mulasztás miatt felmerülő károkat, többlet költségeket.

#### A hálózati engedélyesekkel kötendő szerződések

**Az átviteli rendszerirányítóval kötendő szerződések**

Az Engedélyes a VET 20. § (2) bekezdésében meghatározott nyilvános beszerzés eredményétől függően az átviteli rendszerirányítóval a rendszerszintű szolgáltatások igénybevételére megköti a rendszerbiztonság és egyensúly megtartása mellett a VET, VET Vhr., Üzemi Szabályzat, Kereskedelmi Szabályzat, valamint az átviteli rendszerirányító üzletszabályzatában foglalt rendelkezéseknek megfelelő szerződéseket. Az Engedélyes a VET rendelkezéseinek megfelelően megköti az átviteli rendszerirányítóval, mint befogadóval a kötelező átvétel alá eső villamos energia átvételére vonatkozó szerződést.

A kötelező átvétel alá eső villamos energiánaka VET és a vonatkozó egyéb jogszabályok szerinti átvétele során,valamint a prémium típusú támogatási rendszerrel kapcsolatosan az Engedélyes a jogszabályok és a Kereskedelmi Szabályzat rendelkezéseinek megfelelően teljesíti a kötelező átvétellel,valamint a prémium típusú támogatással kapcsolatos adatszolgáltatási, KÁT és Prémium pénzeszköz fizetési (kötelező átvétel alá eső villamosenergia-átvételi és fizetési, valamint a prémium pénzeszközökre vonatkozó fizetési) kötelezettségeit. Erre figyelemmel az átviteli rendszerirányítóval, mint befogadóval az átviteli rendszerirányító üzletszabályzata szerinti tárgyban kötendő szerződést megkötia megújuló energiaforrásból, vagy hulladékból nyert energiával termelt villamosenergia-termelés VET 9.-13/A.§-aiban meghatározottak szerinti elősegítése érdekében.

AzEngedélyes, mint versenypiaci villamosenergia-kereskedő, szerződéses partnereinek magas szintű ellátása, valamint a felhasználók elvárásainak megfelelő, minél színvonalasabb minőségi ellátása érdekében az átviteli rendszerirányítóval a mérlegkör-felelősi feladatok ellátására **mérlegköri szerződést**köt. A mérlegkör szerződés tartalma kiterjed különösen:

* a mérlegkör-felelős által az átviteli rendszerirányítónak átadandó menetrendek bejelentésének folyamatára,
* a mérlegkör-felelős által az átviteli rendszerirányítónak átadandó menetrendek igényelt tartalmi elemeire,
* a kiegyenlítő energia mennyiségének és költségének mérlegkörre való allokálásának módjára és folyamatára
* az átviteli rendszerirányító és a mérlegkör-felelős közötti pénzügyi elszámolás részleteire, beleértve a KÁT és prémium pénzeszközt,
* az átviteli rendszerirányító és a mérlegkör-felelős közötti egyéb kommunikációra,
* a mérlegkör szerződés felmondásának részleteire és eljárásrendjére,
* az elszámolási pontok azonosítására és rögzítésére.

A mérlegkör szerződés megkötésének részleteit és eljárásrendjét az átviteli rendszerirányító üzletszabályzata írja elő.

**A hálózati engedélyesekkel kötendő szerződések**

Az Engedélyes a felhasználó megbízása alapján gondoskodhat a szerződés teljesítése érdekében a hálózathoz történő hozzáférésről, illetve rendszerhasználatról az érintett hálózati engedélyes üzletszabályzatának figyelembe vételével.

Az Engedélyes a VET 32.§ szerinti nyilvános beszerzés eredményétől függően a nyilvános beszerzés kiírása szerinti szerződést köthet az elosztói engedélyesekkel az elosztó hálózati veszteség pótlására.

### Szerződéses partnerekkel kötendő szerződések kötelező tartalmi elemei

Kereskedelmi típusú szerződések

A kereskedelmi típusú szerződések minimálisan a jelen Üzletszabályzat 7.2. pontjában meghatározott elemeket tartalmazzák.

Egyéb típusú szerződések

Az egyéb típusú szerződések minimálisan a mindenkor hatályos Polgári Törvénykönyv, az Elosztói Szabályzat, a Kereskedelmi Szabályzat, az átviteli rendszerirányító üzletszabályzata, a VET, illetve a Vhr. szerint előírt minimális tartalmi elemekkel kell, hogy rendelkezzenek.

A szerződéses partnerekkel kötendő szerződések tekintetében a jelen Üzletszabályzat 8.2.12. pontjában foglaltak az irányadók.

### Szerződések módosítása

Az Engedélyes és a felhasználók között létrejött szerződést az Engedélyes és a felhasználó közös megegyezéssel bármikor módosíthatja.

Az Engedélyes a szerződés módosítását oly módon is kezdeményezheti, hogy a szerződés módosítási javaslatát eredeti vagy szkennelt aláírással ellátva megküldi a felhasználó részére azzal, hogy amennyiben azzal egyetért, azt a kézhezvételtől számított 15 napon belül aláírva küldje vissza, vagy amennyiben azzal nem ért egyet, úgy ugyanezen határidőn belül jelezze, hogy a szerződés aláírását nem fogadja el. A szerződés akkor jön létre, ha azt a felhasználó aláírva a fenti határidőben visszaküldi.

### Árképzés és áralkalmazás

#### Általános szabályok

Az Engedélyes szerződéseiben mindig a hazai és a regionális piaci árak figyelembe vételével, a szerződő felek kölcsönös érdekei alapján, konszenzusos, diszkrimináció-mentes eljárásban, az adott termék jellemzőihez igazodóan alakítja ki szerződéses árait.

Az Engedélyes által alkalmazott árak meghatározása és alkalmazása az ÁSZF-ben,illetve a szerződéses partnerrel történő megállapodás alapján a közöttük létrejött villamosenergia-értékesítési, illetve kereskedelmiszerződésekben foglaltak szerint történik.

Az Engedélyes által értékesített villamosenergia vételárát a villamosenergia-értékesítési, illetve kereskedelmiszerződések tartalmazzák.

A villamosenergia-értékesítési szerződésekben található vételár nettó ár, amely nem tartalmazza az általános forgalmi adót, a VET 147. § szerinti pénzügyi forrásokat, és a villamosenergia-értékesítési szerződés aláírásának idején vagy azt követően bármikor hatályos jogszabályok alapján fizetendő bármilyen jövedéki adót és további adókat, járulékokat, rendszerhasználati díjakat vagy egyéb terheket, valamint - a felek eltérő megállapodásának hiányában - nem tartalmaz semmilyen olyan további díjat vagy költséget, amely a megújuló energiaforrásokból, hulladékból történő energiatermelésből származó energia kötelező átvételével kapcsolatban az Engedélyest terheli (KÁT és Prémium pénzeszköz) vagy terhelni fogja. A felhasználóra változatlan összegben automatikusan továbbhárítható minden olyan, az Engedélyes által a felhasználó ellátásából eredően megfizetendő adó, egyéb díj vagy pénzeszköz, amely a szerződéskötést követően kerül bevezetésre, illetve amelyek mértéke a szerződéskötést követően került megváltoztatásra. Engedélyes jogosult azonos összegben a felhasználóra továbbhárítani minden új, jogszabály vagy hatóság által bevezetett pénzügyi terhet, amelyet neki kell megfizetnie az egyedi szerződés tárgyát képező szolgáltatással összefüggésben, és áthárítását jogszabály kifejezetten nem tiltja. Ezen esetben az Engedélyesnek jogában áll az egyedi szerződésben rögzített villamosenergia árat felülvizsgálni, és azt a jogszabályváltozásra tekintettel módosítani az Üzletszabályzatban foglalt feltételek mellett.

A szerződéses partner a szerződés aláírásával kifejezetten vállalja, hogy – a villamosenergia ára és a villamosenergia-rendszer használatáért fizetendő díjakon felül – az Engedélyes által a vonatkozó jogszabályok által lehetővé tett mértékben és módon kiszámlázott minden, a villamosenergia árában benne nem foglalt adót, járulékot, díjat, költséget megfizet az Engedélyes részére.

A szerződéses partner köteles a hálózati csatlakozási és hálózathasználati szerződésekben foglaltak szerint a villamosenergia-rendszer használatáért járó díjakat is megfizetni. A villamosenergia-rendszer használatáért fizetendő díjakat jogszabály határozza meg. Ha a szerződéses partner hálózati csatlakozási és hálózathasználati szerződését az Engedélyes megbízottként kezeli, a villamosenergia-rendszer használatáért fizetendő díjakat a közöttük létrejött megállapodása alapján az Engedélyes köteles a számlán egyértelműen, legalább két összevont tételben külön feltüntetni.

A szerződéses partner kifejezetten tudomásul veszi, hogy a VET 13/A. § szerinti pénzeszköz elszámolása az átviteli rendszerirányító által közölt havi adatok alapján kerül meghatározásra, amelyeket az Engedélyes külön tételként rögzít a számlán és azt a felhasználó köteles megfizetni.

#### Az árak megváltoztatásának feltételei, árváltoztatás esetén alkalmazandó eljárás

1. **Az egyetemes szolgáltatásra nem jogosult felhasználókra vonatkozó szabályok**

Ha az Engedélyes a felhasználóval szemben alkalmazott árakat egyoldalúan megemeli, köteles azt a felhasználóval a villamosenergia-értékesítési szerződésben meghatározottak szerint közölni.Amennyiben a Felek eltérően nem állapodtak meg, a Felhasználó a villamosenergia-értékesítésiszerződését a módosított árak honlapon történt megjelentetésétől, illetve azok egyéb módon történt közlésétől számított 15 napon belül írásbeli rendes felmondással, a felmondás közlését követő hónap első napjára, de legalább 30 napos felmondási idővel felmondhatja.

1. **Az egyetemes szolgáltatásra jogosult felhasználókra vonatkozó szabályok**

Az Engedélyes az egyetemes szolgáltatásra jogosult felhasználókkal szemben alkalmazott árak és áralkalmazási feltételek felhasználó hátrányára történő egyoldalú módosítására akkor jogosult, ha a felhasználók tájékoztatására irányuló VET szerinti kötelezettségeit teljesíti.

Az árak- és áralkalmazási feltételek felhasználó hátrányára történő egyoldalú módosítása esetén a felhasználó az értesítés napjától számított 45 naptári napon belül a VET vonatkozó rendelkezéseivel összhangban jogosult írásban felmondani a villamosenergia-értékesítési szerződést 30 napos felmondási idővel.

**C.) A nem felhasználó kereskedelmi partnerekkel kötött szerződések**

Az Engedélyes a villamos-energia kereskedelmi szerződésekben meghatározott árat a felek közötti megállapodás szerint, a vonatkozó jogszabályi rendelkezésekkel összhangban módosíthatja.

## Szerződés teljesítése

### A villamosenergia-piac résztvevőivel történő együttműködés műszaki feltételei

Az Engedélyes és a villamosenergia-piac más résztvevői közötti együttműködés műszaki feltételeit az Elosztói Szabályzat, Üzletszabályzat, Üzemi Szabályzat, Kereskedelmi Szabályzat, illetve az egyes kereskedelmi partnerekkel kötött megállapodások határozzák meg.

Az együttműködés műszaki feltételei kiterjednek az adat- és információszolgáltatásra, ezen belül

* az igények bejelentésére,
* a mérlegkör felelősi tevékenység ellátásához a mérlegkör tagsági megállapodás alapján szolgáltatott adatokra,
* tervezési alapadatok megküldésére (éves terv, havi terv és menetrend),
* állapotjelentés megküldésére (a berendezések állapotáról),
* mérési, elszámolási adatok kölcsönös cseréjére, egyeztetésére,
* üzemi hibák bejelentésére,
* piaci- és ajánlati árak kölcsönös cseréjére,
* tervezési együttműködésre,
* üzem-előkészítési, üzemirányítási együttműködésre.

A kereskedelmi partnerekkel történő együttműködés alapfeltétele, hogy azok kötelezettséget vállaljanak a vonatkozó szabályozások alkalmazására, betartására, a telekommunikációs, illetve informatikai rendszerhez (a kereskedelmi kapcsolat jellegével, tartósságával összhangban) történő csatlakozásra, a szükség szerinti, előírásoknak megfelelő mérőrendszer felszerelésére az elszámolási alapadatok, nyilatkozatok, információk szolgáltatására, az átviteli rendszerirányító által végzett mennyiségi elszámolás elfogadására.

A kereskedelmi partnerekkel, valamint a felhasználókkal való együttműködés további részletes feltételeit az Engedélyes és a kereskedelmi partnere közötti megállapodás, vagy egyéb szerződés szabályozza.

### A villamosenergia-kereskedelmi és értékesítési szerződések teljesítésének főbb feltételei

Az Engedélyes az előre látható költségű villamosenergia-kereskedelem érdekében a villamosenergia-piacon felmerülő kereskedői és felhasználói villamosenergia-igények kielégítéséhez szükséges villamos energiát kereskedelmi szerződésekkel vásárolja és villamosenergia-értékesítési szerződésekkel értékesíti.

A villamos energia átadás-átvétele a beszerzési szerződésekben meghatározott csatlakozási pontokon - a Magyar Villamos Energia Rendszer (VER) átviteli hálózatán - történik. Továbbszállítását az átviteli rendszerirányítói engedélyes tulajdonában lévő átviteli hálózat, illetve az elosztó-hálózati engedélyesek tulajdonában lévő elosztóhálózat biztosítja, ezért az Engedélyes a villamos energia hálózaton történő szállításáért a mérlegkör-felelősi és villamos energia-kereskedelmi tevékenységének megfelelő ellátásán túl nem felelős.

Abban az esetben, ha határkeresztező szállítások kerülnek lebonyolításra, az illetékes rendszerirányítókkal is egyeztetve történik az átadási pontok meghatározása összhangban a nemzetközi üzemi és kereskedelmi szabályzattal.

Az Engedélyes a biztonsági, műszaki és gazdasági szempontok optimális összhangja érdekében a VET, a Vhr., a villamosenergia-ellátási szabályzatok, különösen az Üzemi Szabályzat és Kereskedelmi Szabályzat alapján együttműködik a többi rendszerhasználóval, az átviteli rendszerirányítóval, valamint a hálózati engedélyesekkel.

### Az Engedélyesáltal nyújtott szolgáltatás mennyiségi és minőségi paraméterei

#### A szolgáltatott villamos energia mennyisége

A mennyiségi elszámolás alapja az Üzemi Szabályzatban, Elosztói Szabályzatban, a kereskedelmi szerződésekben meghatározott módon kialakított elszámolási mérőhelyeken elhelyezettelszámolási mérés, és az ezek felhasználásával az átviteli rendszerirányító által végzett rendszerszintű elszámolás alapján az adott ügyletre meghatározott mennyiségi érték, vagy a megállapodott menetrend. A mennyiségi tűréseket, a szerződött értékektől történő mennyiségi eltérés esetén követendő eljárásrendet a vonatkozó rendeletek, és egyedi szerződések tartalmazzák.

#### A szolgáltatott villamos energia minősége

A villamos energia minőségét minden esetben aMagyar Villamos Energia Rendszer Üzemi Szabályzata szerint együttműködő rendszerhasználók együttesen biztosítják.

A szolgáltatott energia minőségi jellemzőit az MSZ EN 50160 szabvány és vonatkozó szabványok figyelembevételével az Elosztói Szabályzat, a Hálózati Engedélyesek hálózathasználati szerződései és az Üzletszabályzatai tartalmazzák.

A szolgáltatott energia minőségi jellemzőire az Engedélyes, mint kereskedelmi engedélyesnek közvetlen ráhatása nincs, azonban a villamos energia megfelelő minősége érdekében az Engedélyes kereskedelmi szerződéseiben is rögzíti a fenti minőségi elvárásokat az értékesített, vagy vásárolt villamos energiával szemben.

Az Engedélyesszerződéses partnerei az értékesített villamos energiával szemben támasztott minőségi kifogások esetén az átviteli, illetve elosztó hálózati engedélyes üzletszabályzatában és a Hivatal minőségre vonatkozó határozataiban foglaltak szerint kötbérre jogosultak a hálózati engedélyesekkel szemben, és ezen felül jogosultak a Ptk. szerinti igényeik érvényesítésére.

#### Minőségbiztosítás

Az Engedélyes önálló minőségirányítási rendszerrel rendelkezik. A minőségirányítás alapján az Engedélyes tevékenységét az MSZ EN ISO 9001:2009 (ISO 9001:2008) szabvány szerinti minőségügyi dokumentumaiban rögzített követelmények szerint végzi. A megvalósított belső minőségbiztosítási rendszer kiterjed a villamosenergia-kereskedelemmel összefüggő tevékenység minden lényeges területére, a statisztikai módszerek alkalmazására, a villamosenergia-forgalom tervezésére és elszámolására.

A minőségbiztosítási rendszer része a folyamatos belső és külső felülvizsgálat, a mindennapi tevékenység során felhasznált számítási módszerek, eljárások folyamatos korszerűsítése.

A belső szabályozáson túlmenően az Engedélyes:

* gondoskodik arról, hogy a villamosenergia-kereskedelem biztosításához felhasznált források lekötésére vonatkozó – belföldi és export-import – megállapodások megfeleljenek a vonatkozó minőségi követelményeknek,
* a források igénybevétele során gondoskodik arról, hogy azok összhangban legyenek a rendszerirányításhoz szükséges hálózati feltételekkel,
* olyan információs rendszert működtet, amellyel a kereskedelmi tevékenység műszaki (lekötött egységek üzemi, mérési) és kereskedelmi (elszámolási, számlázási) háttere áttekinthető, az ebben keletkezett adatokat, információkat szükség és illetékesség szerint kereskedelmi partnerei rendelkezésére bocsátja,
* kereskedelmi tevékenységét a hazai jogszabályok, a nemzetközi megállapodások és az EU normák által előírt környezetvédelmi előírások megtartásával, környezettudatos gazdálkodás keretében végzi.

### Vásárlók biztonságos ellátására vonatkozó garanciák

#### Általános szabályok

A vásárlók biztonságos ellátásának garanciáját egyrészt az Engedélyes rendszertervezésben, kereskedelemben, villamos energia export-import tevékenységben gyakorlatot szerzett szakemberei, a tevékenység során felhasznált infrastruktúra, másrészt a forrásokat biztosító erőművek, szerződéses partnerek, a szállítást biztosító hálózatok megbízhatósága, az ezek igénybevételében szerzett hosszú idejű, kedvező tapasztalat adja.

A biztonságos ellátás érdekében az Engedélyes a vonatkozó szabályzatokban előírt megállapodást köt a hazai – határkeresztező szállítások esetében szükség esetén a külföldi – átviteli rendszerirányítóval az átviteli vezetékek használatára, elosztói engedélyessel az elosztói vezetékek használatára, valamint megköti a mérlegkör felelősséggel összefüggő feladatok ellátására vonatkozó megállapodásokat a mérési és elszámolási alapadatok szolgáltatására. E szerződések minden esetben tartalmazzák a tevékenységük ellátásának minőségi követelményeit is.

A társaság, mint kereskedelmi engedélyes, saját szállító berendezésekkel nem rendelkezik. Így a más engedélyes társaságok tulajdonában vagy üzemeltetésében lévő termelő vagy szállító berendezések üzemzavarainak elhárításában aktívan nem vesz részt, azok következményeire vagy azok mérséklésére közvetlen ráhatása nincs, azokért felelősség nem terheli.

A vásárlók biztonságos és elvárt színvonalú ellátása érdekében azonban az MVM Partner Zrt. minden tőle elvárhatót megtesz azért, hogy tevékenysége összhangban legyen a villamosenergia-termelő ésszállító tevékenységet végző társaságok minden olyan törekvésével, vagy magatartásával mely egy esetleges üzemzavar megelőzésére vagy annak elhárítására irányul.

#### Garantált Szolgáltatások (GSZ)

AZ MVM Partner Zrt., mint villamosenergia-kereskedelmi engedélyes a Hivatal által előírt következő Garantált Szolgáltatásokat nyújtja:

|  |  |
| --- | --- |
| **GSZ szám** | **Garantált Szolgáltatások megnevezése** |
| **K.I.** | Információadás dokumentált megkeresésre |
| **K.II.** | Visszatérítés téves számlázás esetén |
| **K.III.** | A felhasználó visszakapcsolásának kezdeményezése |
| **K.IV.** | Nem jogszerű kikapcsolás |

1. **Információátadás dokumentált megkeresésre (GSZ szám: K.I)**

A villamosenergia-ellátással kapcsolatos dokumentált megkeresés esetén a beérkezéstől számított 15 napon belül az Engedélyes választ ad.

Abban az esetben, ha a megkeresés az Engedélyesnél kerül dokumentálásra, de az elosztói engedélyes tevékenységét illeti, akkor az Engedélyes gondoskodik arról, hogy a másik engedélyeshez az 8 napon belül eljusson, és erről a felhasználó egyidejűleg értesítést kapjon. Az illetékes engedélyeshez átadástól számítandó a válaszadási határidő.

Amennyiben az Engedélyes és az elosztói engedélyes a megkeresésben egyaránt érintett, akkor 15 napon belül érdemben egyeztetnek. Az egyeztetés lefolytatásától számítandó a válaszadási határidő. A benyújtástól számított maximum 30 nap alatt a választ meg kell adni.

Eljárásrend

AzEngedélyes, ha a dokumentált megkeresés hozzá érkezik be, és az ő tevékenységét érinti, a beérkezéstől számított 15 napon belül választ ad.

Ha a dokumentált megkeresés az elosztói engedélyeshez érkezik be, de az Engedélyes tevékenységét érinti, elosztói engedélyes azt 8 napon belül az Engedélyeshez eljuttatja, és erről a felhasználót értesíti. Ebben az esetben az Engedélyeshez beérkezéstől számít a 15 napos válaszadási határidő (a felhasználó részére a megkeresés beérkezési időpontjától számított maximum 23 nap alatt a választ meg kell adnia).

Amennyiben a válaszadás az Engedélyest és elosztói engedélyest egyaránt érinti, és engedélyesek közötti információadással vagy a válaszadás feladatainak szétválasztásával a válaszadás nem intézhető, a válaszadás közös kidolgozására 15 nap, továbbá a válasz elküldésére is 15 nap áll az engedélyesek rendelkezésére (a felhasználó részére ebben az esetben a megkeresés beérkezési időpontjától számított maximum 30 nap alatt a választ meg kell adni), és erről a felhasználót értesíteni kell.

A Garantált Szolgáltatás igazolása

A Garantált Szolgáltatás igazolása a bejövő megkeresés nyilvántartásba vételi időpontjának és a kimenő válaszlevél postára adása dátumának az összevetésével történik. Ha ugyanaz a felhasználó 23 napon túl – akár ismétlődő jelleggel, 23 naponként – újabb bejelentést tesz, mert nem kapott választ, akkor ismételten és többszörösen is jogosult a kötbérre. A felhasználó minden megkeresése, ami 23 napon túl történik, új ügynek számít.

A kötbérfizetés rendje

Az Engedélyes a határidő be nem tartása esetén felhasználói igénybejelentésre gondoskodik a 8.2.4.2. F) pont szerinti kötbér megfizetéséről.

1. **Visszatérítés téves számlázás esetén (GSZ Szám: K.II)**

AzEngedélyes a számlakifogás jogosságának megállapítását követően 8 napon belül - a felhasználó fizetési módjának megfelelően - a túlfizetést visszatéríti,amennyiben a folyószámlán az Engedélyes nem tart nyilván lejárt esedékességű tételt.

Eljárásrend

Téves, a felhasználó kárára történt villamosenergia-díj számlázása esetén az Engedélyes 15 napon belül megállapítja a számlakifogás jogosságát.

Rendszerhasználati díj számlázására való jog (megbízásos szerződés) esetén az engedélyesek egymás közötti egyeztetésére 8 nap áll rendelkezésre. Az elosztói engedélyesnek a rendszerhasználati díj számlázásra vonatkozó számlakifogás jogosságát 15 napon belül kell megállapítania, ezért a felhasználó számlakifogásának az Engedélyeshez történő beérkezésétől számított 23 napon belül a számlakifogás jogosságát ez esetben is meg kell állapítani.

Mérő felülvizsgálattal összefüggő jogosság megállapítás esetén a határidő meghosszabbodik az elosztói engedélyesekre előírt Garantált Szolgáltatásokban meghatározottak szerint. Az elosztói engedélyesnek a hibás mérés miatt a felhasználóval történt elszámolás eredményéről 8 napon belül írásban kell értesítenie a felhasználó kereskedőjét a visszatérítés jogosságáról.

A felhasználó visszajelzése alapján a számlakifogás jogossága megállapításától számított 8 napon belül (akár telefonon, vagy e-mailben) meg kell történnie a visszafizetésnek– amennyiben a folyószámlán az Engedélyes nem tart nyilván lejárt esedékességű tételt – a felhasználó fizetési módjának megfelelően (pénzintézeti folyószámlára utalás, vagy természetes személy esetén, postai utalványon kifizetés az MNB rendelkezéseinek megfelelően).

A Garantált Szolgáltatás igazolása

A Garantált Szolgáltatás igazolása a jogosság megállapítása esetén a kimenő válasz dátumának és a visszafizetés megtörténtét igazoló dokumentum dátumának összevetése alapján történik.

A kötbérfizetés rendje

Az Engedélyes a határidő be nem tartása esetén felhasználói igénybejelentésre gondoskodik a kötbér megfizetéséről.

1. **A felhasználó visszakapcsolásának kezdeményezése (GSZ Szám: K.III)**

Eljárásrend

A felhalmozott tartozás hiánytalan és hitelt érdemlő rendezését követően – hatályos szerződés megléte esetén – az Engedélyes a tudomásszerzéstől számított 24 órán belül kezdeményezi az elosztói engedélyesnél a visszakapcsolást.

Hiánytalan és hitelt érdemlő igazolásnak az Engedélyes Ügyfélszolgálatán, vagy az Engedélyes által megadott szervezeti egységénél dokumentumokkal igazolt befizetés minősül.

A Garantált Szolgáltatás igazolása

A Garantált Szolgáltatás igazolása a felhasználó megfizetett felhalmozott tartozása hiánytalan és hitelt érdemlő igazolásának az Üzletszabályzat 12. pontjában megadott helyen és módon történő bemutatása, beérkezési időpontja, vagy az Engedélyesszámlájána tartozás banki jóváírási időpontja közül a korábbi időpont, és az Engedélyes visszakapcsolási kezdeményezését igazoló dokumentumban rögzített kezdeményezési időpont összevetésével történik.

Az időpontokat órás pontosság feltüntetésével kell dokumentálni!

A kötbérfizetés rendje

Az MVM Partner Zrt. a határidő be nem tartása esetén felhasználói igénybejelentésre gondoskodik az egyszeri kötbér megfizetéséről.

1. **Nem jogszerű kikapcsolás (GSZ Szám: K.IV)**

Nem jogszerű kikapcsolás esetén az Engedélyes kötbért fizet.

Eljárásrend

Nem jogszerű kikapcsolás az, ha az Engedélyes a jogszabályokban, illetve az Üzletszabályzatában foglalt, kikapcsolásra vonatkozó előírásokat megsérti.

Nem jogszerű kikapcsolást igazoló dokumentumnak minősül

A kikapcsolás jogosságát kifogásoló ügyfélmegkeresések alapján az Engedélyes saját vizsgálatát követően készült dokumentum, illetve a felhasználó és az Engedélyes közötti vita esetén a Hivatal határozatában foglalt döntés.

A kötbérfizetés rendje

Az Engedélyes a nem jogszerű kikapcsolás esetén felhasználói igénybejelentésre gondoskodik a kötbér megfizetéséről.

1. **Garantált Szolgáltatások nem teljesítése esetén a felhasználónak fizetendő kötbér**

A Garantált Szolgáltatások nem teljesítése esetén az Engedélyes automatikusan - vagy a felhasználó részéről történő hiteles formában (személyesen, írásban, ügyfélszolgálatnál telefonon, vagy elektronikus levél formájában) tett bejelentésre, annak jogosságának megállapítása esetén - a bejelentéstől számított 30 napon belül a 8.2.4.2 F) pont szerinti kötbért fizet a felhasználó részére.

A Garantált Szolgáltatás hatálya kiterjed az Engedélyessel szerződéses viszonyban álló felhasználókra.

Ha a villamosenergia-értékesítésiszerződés máshogy nem rendelkezik, az Engedélyes a kötbért a jelen pontban előírt határidőn belül fizeti meg az Üzletszabályzatban előírtaknak megfelelően - belső ügyrendje szerint, beleértve az adminisztrációs ráfordítás csökkentése érdekében az ügyintézői döntés lehetőségét is. A kötbér megfizetéséről és a nem teljesített Garantált Szolgáltatásról az Engedélyesa felhasználót igazolható módon értesíti.

A Garantált Szolgáltatás nem teljesítése esetére a felhasználó részére járó kötbér fizetése nem zárja ki a felhasználó azon lehetőségét, hogy a kárigényét - a kötbérre való jogosultságra tekintet nélkül - a felelőssel szemben érvényesítse (pl. közös megegyezés, bírósági, vagy illetékes Békéltető Testületi úton).

Amennyiben az Engedélyesmegbízottat vesz igénybe a Garantált Szolgáltatások teljesítése érdekében, akkor a megbízott eljárása esetén a Garantált Szolgáltatások teljesítésére vonatkozóan az Engedélyesúgy felelős a megbízottak tevékenységéért, mintha azokat maga végezte volna.

Szándékos rongálás esetében az Engedélyesnem felelős a Garantált Szolgáltatás nem teljesítéséért és nem áll fenn az Engedélyeskötbérfizetési kötelezettsége. Erről az igénylő felhasználót igazolható módon tájékoztatni kell.

1. **Kötbér összege a garantált szolgáltatások nem teljesítése esetén**

A Garantált Szolgáltatások (K.I-K.IV GSZ) nem teljesítése esetén fizetendő kötbér mértéke a csatlakozási pont feszültségszintjétől és a felhasználó besorolásától függően az alábbiak szerint alakul:

a) Lakossági fogyasztó: 5.000 Ft

b) Egyéb felhasználó

kisfeszültségen vételező: 10.000 Ft

középfeszültségen vételező: 30.000 Ft

A kötbér egy összegben kerül megfizetésre a jogosult felhasználó részére.

1. **A kötbér kifizetés határideje**

A nem teljesítés kezdő időpontjától számított 30. naptári nap, míg felhasználói igénybejelentés alapján fizetendő kötbérnél az igény beérkezésétől számított 30. naptári nap.

### A folyamatos és biztonságos kereskedelmi szolgáltatások feltételei

A jogszabályi előírásoknak megfelelő biztonságos kereskedelmi szolgáltatások nyújtásához, az Engedélyes az infrastrukturális feltételek biztosítása érdekében kapcsolódik az iparági telekommunikációs rendszerhez, megfelelő informatikai rendszert tart fenn, a számítási eljárásokat a minőségügyi rendszerrel összhangban is folyamatosan korszerűsíti. Szoftvereket csak a szerzői jogok betartásával összhangban szerez be és használ fel. Ezek üzemeltetését, illetve kereskedelmi célú felhasználását magasan képzett, gyakorlott személyzet biztosítja.

### Elszámolás, elszámolási időszak

Az Engedélyes pénzügyi elszámolásának részleteit (pl. fizetési határidők, biztosítékok) a konkrét, megkötendő kereskedelmi szerződések rögzítik.

A menetrend alapú szerződések pénzügyi elszámolásának alapja a szerződésben foglalt menetrend. A menetrend alapú szerződések rögzítik a szerződés tárgyát képező villamosenergia-mennyiséget a szerződésben meghatározott időszakra, elszámolási mérési időintervallumra lebontott részletességgel.

Az ellátás alapú szerződések esetében a pénzügyi elszámolás alapja a hálózati engedélyes által megküldött villamos-energia mennyiségi adatok:

* teljes ellátás alapú szerződés esetén a hálózati engedélyesek által megküldött villamos-energia mennyiségi adatok határozzák meg a pénzügyileg elszámolandó villamosenergia-mennyiséget.

A profilozási és az elszámolási eljárás részletes szabályait, valamint a mérés kialakításának követelményeit a vonatkozó Szabályzatok tartalmazzák.

* Részleges ellátás alapú szerződés esetén az elszámolási mérő mérési adatát csökkenteni kell a menetrend alapú szerződések menetrend értékeivel. Az így kapott érték határozza meg a pénzügyileg elszámolandó villamosenergia-mennyiséget.

Az ellátás alapú szerződések esetén az adott csatlakozási pontra vonatkozó mérési adathoz való hozzáférés szabályait az átviteli rendszerirányító és az elosztó hálózati engedélyesek üzletszabályzatai határozzák meg. A villamosenergia-forgalom elszámolásának alapja a hálózati engedélyesek által leolvasott, átviteli rendszerirányító által az Üzemi, illetve Kereskedelmi Szabályzat alapján végzett mérés és elszámolás.

Az Engedélyes az átviteli rendszerirányítóval a villamosenergia-ellátási szabályzatoknak megfelelően felszerelt fogyasztásmérő berendezések által mért adatok alapján számol el a közöttük létrejött szerződéses kapcsolat feltételei szerint.

Az Engedélyes az átviteli rendszerirányítóval, valamint a szerződő féllel a megkötött szerződéseikben foglaltak szerint számol el, a vonatkozó villamosenergia-ellátási szabályzatokban foglaltak szerint.

Mérlegkör szerződés esetén az elszámolás rendjét felek között a Kereskedelmi Szabályzat és az átviteli rendszerirányító Üzletszabályzata határozza meg.

Az Engedélyes elszámolási rendjére vonatkozó egyéb feltételeket minden esetben a kereskedelmi, illetve értékesítési szerződésekben kell rögzíteni.

Az a rendszerhasználó, aki az Engedélyessel villamosenergia-értékesítési szerződéses viszonyban áll és e szerződés hatálya alatti csatlakozási pontokon háztartási méretű kiserőművel (továbbiakban:**HMKE**) rendelkezik, a villamosenergia-termelés elszámolása érdekében az Engedélyessel HMKE szerződés-kiegészítést köteles kötni. Az Engedélyes és a szerződő fél között a HMKE szerződés-kiegészítés alapján és a vonatkozó jogszabályok szerint történik a termelt villamos energia elszámolása.

Profilos elszámolási móddal rendelkező mérési pontokon a vonatkozó jogszabály szerinti elszámolási időszakok választhatóak.

Az idősoros elszámolási móddal rendelkező mérési pontokon kizárólag a havi elszámolási időszak lehetséges.

A HMKE-vel termelt villamos energia csak azon a mérési ponton számolható el, ahol az elszámolási mérés szerint az betáplálásra került, eltérő felhasználási helyeken a felhasznált és a termelt energia össze nem vonható.

A HMKE létesítése után szükségessé válhat a havi számla alapját meghatározó energiamennyiség megváltoztatása, amelyet az Engedélyes a rendelkezésére álló szerződéses és mérési adatok alapján végez el.

### Mérés, elszámolás hibás mérés esetén

Ha a fogyasztásmérő-berendezés hibásan mér, nem mér vagy hitelesítési ideje lejárt, annak adatai számlázás alapjául nem szolgálhatnak. Amennyiben a Felek bármelyike tudomást szerez a fogyasztásmérő meghibásodásáról, akkor azt haladéktalanul telefonon és írásban (levélben, faxon, vagy e-mail-ban) köteles jelezni a másik félnek és az elosztónak.

Ha a fogyasztásmérő-berendezés hibás működésének kezdő időpontja megállapítható, akkor ezen időpont, és az az új fogyasztás-mérő berendezés felszerelésének időpontja tekinthető a hibás mérés időtartamának.Amennyiben a hibás mérés időtartama a fentiek szerint nem állapítható meg, akkora - hálózati engedélyes és a rendszerhasználó - megállapodása alapján becsléssel szükséges annak meghatározása, ilyen megállapodás hiányában a hibás mérés időtartama 1 év. A fentiek szerint megállapított időszak alatt történt elszámolásokat helyesbíteni kell a fogyasztásmérő-berendezés mérésügyi hatóság vagy mérésügyi hatóság által akkreditált laboratórium által megállapított hibaszázalékával. A helyesbített adatok meghatározásáig ideiglenes elszámolásnak van helye. Az ideiglenes elszámolás alapjául a meghibásodás megállapítását megelőző év azonos elszámolási időszakának felhasználási adatai szolgálnak, amennyiben a rendszerhasználó felhasználási szokásai nem változtak meg. A helyesbített adatok meghatározását követő 15 napon belül az érintett felek egymással véglegesen elszámolnak. A felek az elszámolásban a felhasznált villamosenergia-mennyiséget és a rendszerhasználati díjakat elkülönítve, tételesen tüntetik fel.

Ha a helyesbítés mértéke nem határozható meg, a fogyasztásmérő nem mért vagy abban a felek nem tudnak megállapodni, illetve ha időközben a felhasználásában változás következett be, a hibás mérést megelőző és azt követő elszámolási időszakok – de legalább négy hónap – felhasználási adatainak átlaga képezi az elszámolás alapját. Amennyiben a hibás mérés előtt a felhasználási helyen a fogyasztásról hiteles mérővel mért adat nem áll rendelkezésre, vagy ha a hibás mérést követően a felhasználásban lényeges változás következett be, akkor a hibás mérést követő négy hónapban hiteles méréssel megállapított fogyasztásból kell a vélelmezett fogyasztást meghatározni. A jelen bekezdésben meghatározott módon becsült felhasználást az érintett felek a jelen pont második bekezdésben meghatározottak szerint kötelesek elszámolni.

Ha hibás mérés miatt a rendszerhasználót visszatérítés illeti meg, a hálózati engedélyes a jelen pont második és harmadik bekezdésekben foglalt elszámolások lezárását követő 8 napon belül az elszámolás eredményéről írásban tájékoztatja az Engedélyest. A visszatérítendő villamosenergia-árat az Engedélyes az értesítés kézhezvételétől számított 8 napon belül a rendszerhasználó részére a rendszerhasználó bankszámlájára visszautalja, illetve a rendszerhasználóval történt előzetes megállapodás esetén a rendszerhasználót terhelő számlatartozás összegébe beszámítja.

A rendszerhasználati díjakat az az engedélyes írja jóvá vagy fizeti vissza a rendszerhasználónak, amely azt a rendszerhasználónak kiszámlázta. A hálózati engedélyes és az Engedélyes közötti elszámolásra a villamosenergia-ellátási szabályzatok vonatkozó rendelkezései az irányadók.

Ha hibás mérés miatt az Engedélyest a rendszerhasználó villamosenergia-felhasználása után árkülönbözet és a hálózati engedélyest rendszerhasználati díjkülönbözet illeti meg, a hálózati engedélyes az elszámolások lezárását követő 8 napon belül az elszámolás eredményéről írásban tájékoztatja az Engedélyest. A villamos energia árkülönbözetről az Engedélyes, a rendszerhasználati díjkülönbözetről a hálózati engedélyes külön számlát állít ki a rendszerhasználónak. Abban az esetben, ha a villamosenergia-értékesítésiszerződés alapján rendszerhasználati díjakat az Engedélyes számlázza a rendszerhasználónak, úgy hibás mérés miatti számlázásra is e rendelkezések irányadók.

A hibás méréssel összefüggésben kiállított számlát a rendszerhasználó a téves vagy elmaradt számlázás időtartamával azonos időn belül, egyenlő részletekben jogosult kiegyenlíteni.

Késedelmes fizetés esetén a felhasználóköteles a – a felek eltérő megállapodása hiányában – mindenkori törvényes mértékű késedelmi kamatot, illetve a 2016. évi IX törvény rendelkezéseinek megfelelően behajtási költségátalánytés a késedelemmel összefüggésben okozott, igazolt költséget is megfizetni. A behajtási költségátalány fizetésére vonatkozó fizetési határidő a terhelő levélkézhezvételét követő 8 naptári nap.

### Fizetési módok és határidők

Az Engedélyes fizetési feltételeinek – meghatározása, úgy mint a fizetési módozatok, határidők, késedelmes fizetés esetére alkalmazható szankciók - meghatározása minden esetben a felek között megkötendő szerződések kötelező tartalmi elemei, ezért annak részletes feltételrendszereit a kereskedelmi, illetve értékesítési szerződések tartalmazzák.

A felhasználó köteles a részére benyújtott számlát a tárgyhónapot követően a Felek között létrejött villamosenergia-értékesítésiszerződésben meghatározott naptári napon belül átutalással, Engedélyes által a számlán megjelölt bankszámla számra megfizetni. A félreértések elkerülése végett rögzítendő, hogy a fizetés teljesítése tekintetében azEngedélyes és a felhasználó között létrejött villamosenergia-értékesítésiszerződésben meghatározott napig az Engedélyes bankszámláján a számla összegének megfelelő összeg számlavezető bankintézet általi jóváírást kell érteni (az Engedélyes bankszámláján a pénzösszeg megjelenése).

A kiegyenlítő energia elszámolására, pénzügyi és fizetési feltételeire a Mérlegkör Tagsági Szerződés rendelkezései az irányadók, mely szerződés – ha jogszabály vagy a felek eltérő megállapodása kivételt nem tesz – a villamosenergia-értékesítésiszerződés mellékletét képezi.

Késedelmes fizetés esetén – a szerződő felek eltérő megállapodása hiányában – felhasználó a mindenkor hatályos Polgári Törvénykönyvben meghatározott mértékű késedelmi kamatot köteles fizetni Engedélyes részére a késedelem minden egyes napjára időarányosan az esedékesség időpontjától a tényleges fizetés közötti időszakra vonatkozóan.

Ha a felhasználó fizetési késedelembe esik, köteles az Engedélyes részére a követelése behajtásával kapcsolatos költségei fedezésére a hatályos jogszabályokban meghatározott, legalább negyven eurónak a Magyar Nemzeti Bank késedelmi kamatfizetési kötelezettség kezdőnapján érvényes hivatalos devizaközépárfolyama szerint megfelelő forintösszeget megfizetni. E kötelezettség teljesítése nem mentesít a késedelem egyéb jogkövetkezményei alól; a kártérítésbe azonban a behajtási költségátalány összege beszámít.

A felhasználó mentesül a behajtási költségátalány megfizetése alól, ha az Engedélyes erre irányuló igénylésekor kimenti magát. A kimentésre vonatkozó kérelmet a felhasználónak dokumentáltan kell benyújtania az Engedélyes részére. A benyújtott kérelem elbírálására és a válaszadási határidőre a dokumentált megkeresésre alkalmazandó szabályok az irányadóak. A kimentésre vonatkozó kérelem benyújtásának nincs felfüggesztő hatálya az egyéb jogkövetkezmények (pl.: kikapcsolás) alól.

A jogszabályok, illetőleg a felhasználó és az Engedélyes között létrejött szerződés által előírt eseteket kivéve, a létrejött szerződés alapján esedékes minden fizetés bárminemű adó, vagy egyéb összeg beszámítása, vagy más módon történő levonása illetve visszatartása nélkül kerül teljesítésre. Kivétel ez alól a szerződések rendelkezésein alapuló igénnyel kapcsolatos esetleges beszámítás.

Ha az Engedélyes valamennyi egyéb jogának sérelme nélkül, a felhasználó nem fizet ki valamely összeget az esedékesség napjáig, és – a szerződő felek eltérő megállapodásának hiányában – ezt a mulasztást az Engedélyes írásbeli felszólítását követő 3 napon belül nem orvosolja, és – a szerződő felek eltérő megállapodásának hiányában – késedelme elérte a 15 napot, akkor az Engedélyeskezdeményezheti a villamosenergia-szállítás felfüggesztését.

### A számlázás, és a számla elleni kifogások intézésének rendje

Az Engedélyesszámlázása és a számla elleni kifogások intézésének a rendje minden esetben a felek között megkötendő szerződések kötelező tartalmi elemei, ezért annak részletes feltételrendszereit e szerződések tartalmazzák.

Az Engedélyes– a szerződő felek eltérő megállapodásának hiányában - legkésőbb a szállítási hónapot követő hónap 10.(tizedik)munkanapjáig postára adja a felhasználónak a szerződés alapján esedékes összegekre vonatkozó számlát. A számla tartalmával kapcsolatban a vonatkozó számviteli és egyéb jogszabályi előírások az irányadóak.

Számlakifogás benyújtása:

A felhasználó az elévülési időn belül jogosult az Engedélyesnek számlakifogást benyújtani.Amennyiben a felhasználó számlakifogással él, úgy köteles a számlakifogásban nem vitatott összeget – a szerződő felek eltérő megállapodása hiányában – Engedélyes részére az eredeti fizetési határidőn belül megtéríteni. A számlavita lezárását követően (i) amennyiben a számlakifogás jogos volt, Engedélyes a korábbi számlájához módosító számlát állít ki, (ii) amennyiben a számlakifogás megalapozatlan volt, úgy Felhasználó az eredeti számlának a még meg nem fizetett részét a jelen Üzletszabályzatban rögzített vonatkozó jogkövetkezmények (pl. késedelmi kamat, kötbér stb.) egyidejű viselése mellett köteles teljesíteni.

A számlakifogás tartalma:

A számlakifogásnak tartalmaznia kell a vitatott számla számát, keltét, esedékességét, a számla végösszegét, a vitatott összeget és a vita alapját. Amennyiben a kötelezett (felhasználó) a jogosult (Engedélyes) számlájában foglalt összeg vonatkozásában a fenti határidőn belül számlakifogást nem terjeszt elő, úgy a számlában foglalt fizetési kötelezettséget legkésőbb a számlán feltüntetett fizetési határidő napján elismertnek kell tekinteni.

A számlakifogással kapcsolatos eljárás:

Az Engedélyes és a Felhasználó köteles törekedni arra, hogy a lehető legrövidebb időn belül megtegyenek mindent a vitatott összeg rendezése érdekében. A számlakifogásokkal kapcsolatos jogvitáikat az Engedélyes és a felhasználó elsősorban békés úton kísérlik meg rendezni és szükség esetén ennek érdekében egyeztető megbeszélést tartanak, amelyről írásban jegyzőkönyvet vesznek fel.

Eredményes számlakifogás:

Amennyiben az Engedélyes a felhasználó kifogását részben, vagy teljesen elismeri (eredményes számlakifogás), úgy a vitatott számlát köteles módosítani vagy stornírozni. A felhasználó fizetési kötelezettségének teljesítésével a módosított számla kézhezvételének időpontjáig nem esik késedelembe. A módosított számla esedékessége – a felek eltérő megállapodásának hiányában - megegyezik az eredetileg megküldött számla esedékességének időpontjával, ha azok a felhasználóhoz az eredeti fizetési határidő előtt legalább 5 munkanappal megérkezik. Ha a módosított számlaaz eredeti számlában megjelölt fizetési határidőelőtt 5 munkanapon belül érkezik vagy az eredeti fizetési határidő már eltelt, akkor a számlán feltüntetett összeget a módosított számla kiállításától számított 10 (tíz) munkanapon belül kell megfizetni.

Eredménytelen számlakifogás:

Amennyiben a felhasználó a számlakifogás során elismeri fizetési kötelezettségét (eredménytelen számlakifogás), akkor köteles az eredetileg megküldött számla esedékességének időpontjáig fizetési kötelezettségét teljesíteni. Ha az eredeti számlában megjelölt fizetési határidő már eltelt, akkor a vita befejezésétől vagy megegyezéstől számított 5 (öt) munkanapon belül kell a felhasználónak megfizetnie a számlakifogás tartalmául megjelölt összeget a számla eredeti esedékessége és a tényleges fizetés dátuma közötti időszakra esedékes, az Engedélyessel létrejött szerződésben meghatározott késedelmi kamattal együtt.

A számlakifogással kapcsolatos eljárás határideje:

Amennyiben az Engedélyes és a felhasználó a számlakifogásban foglalt vitát nem tudják rendezni, úgy a számla vitatott része vonatkozásában az Engedélyes és a felhasználó a jelen Üzletszabályzat jogviták rendezésére vonatkozó fejezetében foglaltak szerint járnak el.

### A szervezett villamosenergia-piacon történő részvétel

A szervezett villamosenergia-piacon való részvétel részletes szabályait az erre vonatkozó külön jogszabály, a nemzetközi üzemi és kereskedelmi szabályzat, a szervezett villamosenergia-piac engedélyese működési és üzletszabályzatai határozzák meg. Ezek hiányában az Engedélyes kötelezettséget vállal arra a VET alapján, hogy a szervezett villamosenergia-piac működtetésére felhatalmazott engedélyessel a VET és a VET Vhr. vonatkozó rendelkezései szerint kereskedik.

### Versenypiaci kereskedelem feltételei, mennyiségi és minőségi feltételek, a szolgáltatások színvonala

Az Engedélyes beszerzési és értékesítési tevékenysége során együttműködik a villamosenergia-termelőkkel, az átviteli rendszerirányítóval, az egyetemes szolgáltatókkal, az elosztó hálózati engedélyesekkel, továbbá más kereskedőkkel, illetve felhasználókkal. Az Engedélyes és szerződés partnerei közötti kereskedelmi, vagy más ügyleteket minden esetben szerződésben rögzíti.

A szerződések kötelező tartalmát a villamosenergia-ellátási szabályzatok, együttműködő partnerei üzletszabályzatai, illetve az Engedélyessel kereskedelmi kapcsolatra lépő szerződéses partnerek vonatkozásában a jelen Üzletszabályzat határozza meg.

### Egyes kereskedelmi partnerekkel történő együttműködés

#### A termelőkkel kötendő szerződések

A villamosenergia-termelőktől történő beszerzést a felek közötti kétoldalú szerződések rendezik, melyek magába foglalják a mennyiségi és a minőségi elvárásokat egyaránt.

A felek közötti szerződés tartalmi követelményeire a VET, Vhr., villamosenergia-ellátási szabályzatok, különösen az Üzemi Szabályzat és Kereskedelmi Szabályzat az irányadó. Ezeknek figyelembe vételével az Engedélyes a termelői engedélyesekkel kereskedelmi, illetve keretszerződéseket köt, amely szerződések lényeges tartalmi elemeinek kialakítása az Energia-kereskedők Európai Szövetsége (EFET) által irányadó ajánlások figyelembe vételével is történt.

Az Engedélyes és a villamosenergia-termelők között megkötendő villamosenergia-kereskedelmi szerződés létrejöhet a:

* lekötött teljesítőképesség,
* villamosenergia-mennyiség,
* lekötött teljesítőképesség és átvett villamosenergia-mennyiség alapján,
* opciós termékre vonatkozóan.

A megfelelően alkalmazandó meghatározás mindig a felek közötti konkrét kétoldalú szerződés lényegi részét képezi.

#### Más villamosenergia-kereskedőkkel kötendő szerződések

Az Engedélyes a más villamosenergia-kereskedőkkel kialakított kereskedelmi kapcsolatában elsődlegesen az Energia Kereskedők Európai Szövetsége (EFET) által kiadott ajánlás figyelembe vételével jár el, az EFET által kiadott szerződésminta alkalmazásával. Az EFET szerződésminta alkalmazása nem kizárólagos, az Engedélyes más szerződés mintákat is alkalmaz.

Az ajánlásban foglalt fogalmakat a VET-tel összhangban kell alkalmazni. Az Engedélyes a kereskedőkkel kötött szerződéseiben és az érvényes jognyilatkozatok megtételében kiköti az írásbeliséget.

Amennyiben a megkötött szerződések teljesítési helye Magyarország területén van, abban az esetben a magyar jog az irányadó, e szerződésekből eredő jogviták elbírálására pedig a Felek az Energetikai Állandó Választottbíróság illetékességét kötik ki. Az EFET ajánlás figyelembe vételével megkötött szerződések végrehajtására a VET, Vhr., villamosenergia-ellátási szabályzatok, különösen Üzemi Szabályzat és a Kereskedelmi Szabályzat előírásai az irányadók.

Amennyiben a megkötött szerződések teljesítési helye nem Magyarország területén belül van, abban az esetben az Engedélyes a felek által kikötött irányadó jog figyelembe vételével alkalmazza az EFET ajánlás alapján megkötendő szerződéseket.

Az Engedélyes és a villamosenergia-kereskedők között megkötendő villamosenergia-kereskedelmi szerződés létrejöhet:

* a lekötött teljesítőképesség,
* a villamosenergia-mennyiség,
* a lekötött teljesítőképesség és átvett villamosenergia-mennyiség,
* opciós termékek alapján.

A villamosenergia-kereskedelmi szerződés feltétele, lényegi eleme a termék mennyiségének rögzítése.

### Együttműködés az átviteli rendszerirányító és az elosztó hálózati engedélyesekkel

#### Együttműködés az átviteli rendszerirányítóval

Az Engedélyes jogszabályokban és a villamosenergia-ellátási szabályzatokban rögzített kötelezettségeinek eleget téve részt vesz az átviteli rendszerirányító által a rendszerszintű szolgáltatásokra és hálózati veszteség pótlására kiírt beszerzési pályázaton.

A rendszerszintű szolgáltatások igénybevétele során megvalósuló együttműködést a rendszerirányító, mint kiíró Üzletszabályzata alapján megkötött szerződések szabályozzák.

Az együttműködés jelentős további területe az Engedélyes, mint mérlegkör felelős és az átviteli rendszerirányító kapcsolata. Ez a mérlegkör felelős és az átviteli rendszerirányító, valamint a mérlegkör felelős és a mérlegkör tagok valamint az Engedélyes kereskedelmi partnerei között kötött szerződéseken, a mérlegkör tagsági szerződéseken alapul. Az Engedélyes, mint mérlegkör felelős számolja el a kiegyenlítő energia díját az átviteli rendszerirányítóval.

A kiegyenlítő energia elszámolásának időszaka egy hónap, az elszámolás folyamata pedig négy fő fázisból áll:

* elszámolási mérési adatok gyűjtése, feldolgozása,
* a mérlegkör által igénybevett kiegyenlítő energia mennyiségének meghatározása,
* kiegyenlítő energia elszámoló árának meghatározása,
* pénzügyi elszámolás a mérlegkör felelősökkel.

Az átviteli hálózathoz való hozzáférést az átviteli rendszerirányító engedélyes, az elosztó hálózathoz való hozzáférést az elosztói engedélyes – kizárólag az átviteli rendszerirányító utasítása vagy jóváhagyása esetén – korlátozhatja.

Az átviteli rendszerirányító engedélyes és az elosztói engedélyes az általa üzemeltetett közcélú hálózathoz kapcsolódó, az Engedélyessel szerződéses viszonyban álló rendszerhasználók vételezési, illetve betáplálási adatait továbbítja az Engedélyes részére.

Az átviteli rendszerirányító engedélyes és az elosztói engedélyes az Engedélyes megkeresésére igazolja, hogy a villamosenergia-értékesítési szerződés megkötésére igényt bejelentő rendszerhasználó rendelkezik-e hatályos hálózati csatlakozási és hálózathasználati szerződéssel, míg az Engedélyes az átviteli rendszerirányító engedélyes és az elosztói engedélyes megkeresésére igazolja, hogy az átviteli rendszerirányító engedélyes és az elosztói engedélyes üzemeltetésében lévő, közcélú hálózathoz csatlakozó rendszerhasználó rendelkezik-e vele aláírt hatályos villamosenergia-kereskedelmi, illetve értékesítési szerződéssel.

#### Együttműködés az elosztó hálózati engedélyesekkel

Az Engedélyesa VET alapján és a jelen Üzletszabályzatban írtak szerint a felhasználóval történt megállapodása esetén a felhasználó hálózati szerződéseit a felhasználóval megkötött villamosenergia-értékesítésiszerződéssel összevontan,megbízottként kezeli.

A hálózati szerződésekmegbízottként történő kezelése körében – a megbízás tartalmától függően – az Engedélyessel az illetékes elosztói engedélyessel szemben kizárólag a e szerződések megkötése és/vagy megszüntetése, illetve – a felhasználó ilyen irányú igénye esetén – az elosztói engedélyestillető rendszerhasználati díjak megfizetése és a felhasználó részére történő továbbszámlázása érdekében jár el, a felhasználó által vételezett villamos energia mennyiségének mérését és leolvasását az elosztói engedélyes végzi, és az elosztói engedélyes köteles a hálózattal kapcsolatos ügyintézésre, valamint a hálózattal kapcsolatos hibabejelentések kezelésére is a rá vonatkozó elosztói szabályzat alapján.

#### A rendszerhasználati díjak

AzEngedélyes, a felhasználó és az elosztói engedélyes közötti háromoldalú (fizetési) megállapodás megkötése esetén, vagy akkor, ha az Engedélyes a felhasználó hálózati csatlakozási szerződését és a hálózathasználati szerződését a villamosenergia-értékesítésiszerződéssel összevontan megbízottként kezeli, a felhasználó által fizetendő rendszerhasználati díjakat az Engedélyes fizeti meg az elosztói engedélyes részére ésazokat a felhasználó részére mint közvetített szolgáltatást továbbszámláz mindaddig, amíg az adott felhasználóval, illetve rendszerhasználóval megkötött villamosenergia-értékesítésiszerződés hatályban van.

Minden egyéb esetben a rendszerhasználati díjakat a rendszerhasználó közvetlenül, az Engedélyes közreműködése nélkül köteles az elosztói engedélyesnek megfizetni.

#### Tájékoztatási kötelezettségek

Az elosztói engedélyes az általa üzemeltetett elosztóhálózathoz kapcsolódó, az Engedélyessel szerződéses jogviszonyban álló rendszerhasználók vételezési, illetve betáplálási adatait haladéktalanul továbbítja az Engedélyesnek a villamosenergia-ellátási szabályzatoknak megfelelően.

Az Engedélyes az elosztói engedélyessel bármely, a rendszerhasználókkal kapcsolatos kérdésben együttműködik.

#### A felhasználó kikapcsolása a villamosenergia-ellátásból

**A.) Kikapcsolás az Engedélyes kezdeményezése alapján**

Az elosztói engedélyes az Engedélyes előzetes írásbeli kérelmére, annak vizsgálata nélkül, hogy az Engedélyes.az érintett felhasználóval fennálló felhasználói villamosenergia-értékesítésiszerződése alapján a villamosenergia-ellátásból történő kikapcsolásra jogosult-e vagy sem, köteles a felhasználót a villamosenergia-ellátásból kikapcsolni, és csak az Engedélyes kifejezett, erre irányuló írásbeli kérelme esetén a kérelemben meghatározott időpontban jogosult a felhasználót a villamosenergia-ellátásba ismételten bekapcsolni.

Az Engedélyes a felhasználó összes tartozásának maradéktalan rendezését követő 24 órán belül kezdeményezi a felhasználó visszakapcsolásátAzEngedélyeslegkésőbb a vele megkötött villamosenergia-értékesítésiszerződés megszűnésének napjáig kérheti a felhasználó villamosenergia-ellátásból történő kikapcsolását. Az elosztói engedélyes a villamosenergia-ellátásból történő kikapcsolás előtt a rá vonatkozó elosztói szabályzat és elosztói üzletszabályzat rendelkezései szerint értesíti a felhasználót, kivéve, ha a felhasználó villamosenergia-ellátásból történő kikapcsolását az elosztói szabályzat szerinti gyorsított kikapcsolásra vonatkozó szabályok szerint kéri az EngedélyesEzesetben az elosztói engedélyes részéről esedékes értesítést az elosztói engedélyes helyett az Engedélyes juttatja el a felhasználónak személyes kézbesítés vagy a Postatörvény szerinti futárposta-szolgáltatás vagy expressz postai szolgáltatás útján.

**B.) Egyetemes szolgáltatásra jogosult, lakosságifogyasztó kikapcsolása**

Az Engedélyes az egyetemes szolgáltatásra jogosult, lakossági fogyasztók villamosenergia-ellátásból történő kikapcsolását fizetési késedelem esetén kizárólag az alábbi feltételek együttes fennállása esetén jogosult kezdeményezni az érintett elosztónál, ha:

* a lakossági fogyasztó fizetési kötelezettségével 60 napot meghaladó késedelembe esett,
* a lakossági fogyasztó által a fizetési haladék adásáról vagy részletfizetési lehetőségről kezdeményezett egyeztetés esetén az egyeztetés az Engedélyessel nem vezetett eredményre, és
* az Engedélyes a tartozásról és a kikapcsolás lehetőségéről a lakossági fogyasztót legalább kétszer írásban értesítette, és az első értesítésben a lakossági fogyasztó figyelmét felhívta a szociálisan rászoruló fogyasztókat a VET és a Vhr. alapján megillető kedvezményekre, valamint az előrefizetős mérő felszerelésének a lehetőségére.

Az előző bekezdésben utolsóként felsorolt esetben a lakossági fogyasztó első értesítése postai vagy – a lakossági fogyasztó előzetes hozzájárulása esetén – elektronikus úton történik, a kikapcsolás lehetőségére és az azzal járó szolgáltatásszüneteltetésre vonatkozó második értesítése tértivevényes levélben vagy a lakossági fogyasztó általi átvétel igazolására alkalmas más módon történik.

Ha az értesítés az Engedélyeshez nem kereste jelzéssel érkezik vissza, az iratot – az ellenkező bizonyításig – a postai kézbesítés megkísérlésének napját követő 10. munkanapon kézbesítettnek kell tekinteni.

Amennyiben a lakossági fogyasztó számlatartozását ezen időszak alatt nem egyenlíti ki, az Engedélyes a 30. napon a szerződést azonnali hatállyal felmondhatja. A szüneteltetésről szóló értesítésben az azonnali hatályú felmondásra és annak határidejére a lakossági fogyasztó figyelmét fel kell hívni.

A lakossági fogyasztó kikapcsolására nem kerülhet sor:

* munkaszüneti napon,
* ünnepnapon,
* munkaszüneti napot vagy ünnepnapot közvetlenül megelőző munkanapon,
* külön jogszabályban meghatározott pihenőnapon.

A lakossági fogyasztó Engedélyes által kezdeményezett kikapcsolására csak olyan időpontban kerülhet sor, amelyről az elosztó a lakossági fogyasztót előre értesítette. Az értesítésben az elosztó hálózati engedélyes köteles meghatározni azt az 5 munkanapot, amely időszakon belül a kikapcsolást végre kívánja hajtani. Az értesítés – az Engedélyes által szolgáltatott adatok alapján – tételesen tartalmazza a lakossági fogyasztóval szemben fennálló teljes követelést jogcímenként összegszerűen, azok eredeti fizetési határidejével együtt, továbbá – nem vagy nem kizárólag számlatartozásból eredő követelés esetén – a polgári peres vagy fizetési meghagyásos eljárás megindításának időpontját.

Amennyiben az elosztói engedélyes a kikapcsolást az Engedélyes értesítésének kézhezvételétől számított 30 napon belül nem tudja végrehajtani, köteles erről az Engedélyest értesíteni. Az Engedélyes a kikapcsolás meghiúsulásáról szóló értesítést követően az elosztó egyidejű tájékoztatása mellett a villamosenergia-értékesítésiszerződést felmondhatja.

Amennyiben a villamosenergia-ellátásból kikapcsolt lakossági fogyasztó rendezi valamennyi lejárt tartozását és a az illetékes miniszter és a Hatóság elnöke által kiadott rendeletben meghatározott külön díjat is megfizeti, az Engedélyes a tudomására jutást követően 24 órán belül köteles kezdeményezni a lakossági fogyasztónak az ellátásba történő ismételt bekapcsolását. Amennyiben az elosztói engedélyes a ki- és visszakapcsolási díjat azEngedélyesnek számlázza ki, azt az Engedélyes a felhasználónak továbbszámlázza, amelyet a felhasználó köteles megfizetni, az Engedélyes a visszakapcsolást kizárólag ebben az esetben kezdeményezi.

A lakossági fogyasztó – amennyiben a villamosenergia-szolgáltatásra igényt tart – tartozásának rendezését az Engedélyes felé igazolni köteles.

**C) Egyetemes szolgáltatásra jogosult, nem lakossági felhasználó kikapcsolása**

Ha az egyetemes szolgáltatásra jogosult nem lakossági felhasználó fizetési kötelezettségének teljesítésével 30 napot meghaladó késedelembe esik, az Engedélyes kezdeményezheti az elosztónál a felhasználási hely kikapcsolását.

AzEngedélyes a kikapcsolás lehetőségére és az azzal járó szolgáltatásszüneteltetésre vonatkozó értesítést tértivevényes levélben vagy az egyetemes szolgáltatásra jogosult nem lakossági felhasználó általi átvétel igazolására alkalmas más módon közli. Amennyiben a villamosenergia-ellátásból kikapcsolt egyetemes szolgáltatásra jogosult nem lakossági felhasználó rendezi valamennyi lejárt tartozását és az illetékes miniszter és a Hatóság elnöke által kiadott rendeletben meghatározott külön díjatis megfizeti, az Engedélyes a tudomására jutást követően 24 órán belül köteles kezdeményezni az egyetemes szolgáltatásra jogosult nem lakossági felhasználó ellátásba történő ismételt bekapcsolását.Amennyiben az elosztói engedélyes a ki- és visszakapcsolási díjat azEngedélyesnek számlázza ki, azt azEngedélyes a felhasználónak továbbszámlázza, amelyet a felhasználó köteles megfizetni, az Engedélyes a visszakapcsolást kizárólag ebben az esetben kezdeményezi.

**D.) A villamosenergia-ellátásból történő kikapcsolás alóli mentesség**

A VET Vhr-ben meghatározott állami vagy önkormányzati feladatot ellátó szociális, gyermekjóléti, gyermekvédelmi, egészségügyi vagy közoktatási intézmény (a továbbiakban: közintézményi felhasználó), mely e jogállását igazolja, kezdeményezheti az Engedélyesnél és az illetékes elosztónál a villamosenergia-ellátásból fizetési késedelem miatt történő kikapcsolás alóli mentesség (a továbbiakban: moratórium) biztosítását. A moratórium a közintézményi felhasználó kezdeményezése szerinti időszakra, de legfeljebb az adott év október 15. és az azt követő év április 15. közötti időszakra terjed ki. Ha a közintézményi felhasználó a VET-ben a külön jogszabályban foglalt feltételeknek megfelel, az Engedélyes és az illetékes elosztó köteles a moratóriumot a közintézményi felhasználó kezdeményezésében meghatározott időszakra biztosítani. A közintézményi felhasználó a moratórium biztosítását a moratóriummal érintett időszakot (a továbbiakban: moratóriumi időszak) legalább 15 nappal megelőzően kezdeményezi az Engedélyesnél és az elosztónál.

Az Engedélyes és az illetékes elosztó – az egymással történő egyeztetést követően – a moratórium biztosítására irányuló kezdeményezés beérkezésétől számított 5 napon belül közösen értesítik a közintézményi felhasználót, hogy a feltételeknek:

* megfelel, valamint arról, hogy a moratóriumot a közintézményi felhasználó kezdeményezésében foglalt időszakra biztosítja vagy
* nem felel meg, és tájékoztatást ad ennek indokáról is.

Az ilyen elutasítás nem akadálya a moratórium ismételt kezdeményezésének.

Ha a közintézményi felhasználó a VET-ben és a VET Vhr-ben meghatározott kötelezettségeknek eleget tesz, a közintézményi felhasználó fizetési késedelem miatti villamosenergia-ellátásból történő kikapcsolása a moratórium alatt nem kezdeményezhető, amely azonban nem érinti az Engedélyes és az illetékes elosztó azon jogát, hogy követelését bírósági vagy egyéb törvényes úton érvényesíthesse.

Az Engedélyes és az elosztó a közintézményi felhasználó moratóriumi időszak alatti fogyasztásából eredő fizetési kötelezettségéről a moratóriumi időszakot követő 10 napon belül tájékoztatja a közintézményi felhasználót. A közintézményi felhasználó a fizetési kötelezettségét egyenlő részletekben minden hónap utolsó napjáig, legkésőbb a moratóriumi időszakot követő december 31-éig teljesíti. Az Engedélyes és az illetékes elosztó a közintézményi felhasználóval ettől eltérően is megállapodhat, azonban a moratórium biztosítását nem teheti függővé e megállapodás megkötésétől.

A közintézményi felhasználó akkor kezdeményezheti ismételten a moratórium biztosítását, ha a korábbi fizetési késedelemből eredő fizetési és a korábbi moratóriumból származó kötelezettségeinek maradéktalanul eleget tett. E költségek terhét – a közintézményi felhasználó számára teljesített, a közintézményi felhasználó által fizetendő termékértékesítés, szolgáltatás díja és kamata kivételével – az Engedélyes és az illetékes elosztó viseli.

Ha a közintézményi felhasználó a moratórium biztosítását jogszabályokban foglaltaknak megfelelően kezdeményezte, az Engedélyes vagy az illetékes elosztó a közintézményi felhasználóval kötött szerződést fizetési késedelemre történő hivatkozással nem mondhatja fel. Moratórium esetén a közintézményi felhasználó fenntartója a közintézményi felhasználó a moratórium alatt keletkezett tartozásaiért a Ptk. 6:419 § szerint egyszerű kezesként felel.

### A felhasználó és a hálózati engedélyes között közvetlenül kötött hálózati csatlakozási és hálózathasználati szerződés

A hálózati csatlakozási és hálózathasználati szerződéssel rendelkező felhasználó az általános rendszerhasználati díjakkal illetve a felhasználó általi szerződésszegés esetén a hálózati engedélyes részére járó szolgáltatásokkal közvetlenül a hálózati engedélyessel számol el, kivéve, ha az Engedélyes vállalja a hálózati csatlakozási és hálózathasználati szerződések megbízottként történő kezelését és a felhasználó a rendszerhasználati díjakat az Engedélyes felé fizeti.

A hálózati csatlakozási szerződés és a hálózathasználati szerződés megbízási jogviszonyban történő kezelése esetén az Engedélyes kereskedő által a Felhasználó nevében és megbízásából kötött szerződések egy példányát az Engedélyes kereskedő az aláírást követően legfeljebb 30 napon belül megküldi a Felhasználónak.

### A hálózati csatlakozási és hálózathasználati szerződések összevont kezelése

Az Engedélyes, mint megbízott, a felhasználó nevében és képviseletében a hálózati csatlakozási és hálózathasználati szerződéseket a villamosenergia-értékesítésiszerződésekkel összevontan kezelheti, amely – Felek megállapodásától függően magában foglalhatja a hálózati szerződések megkötését, módosítását, megszüntetését, illetve a rendszerhasználati díjak kereskedő felé történő megfizetését a 8.2.13.3. pontban foglaltak szerint. AzEngedélyes megbízotti jogkörben történő eljárása alapján a felhasználó válik a hálózaticsatlakozási, illetve hálózathasználati szerződés alanyává, tehát az abbanfoglaltak őt közvetlenül teszik jogosítottá és kötelezetté. Az Engedélyes és a felhasználó közöttimegbízási jogviszonyra a Ptk. szabályai és a közöttük megkötendő megbízási szerződés, és a jelen Üzletszabályzat azirányadó

Az Engedélyes a felhasználóképviseletében a jogszabályokban előírt feltételekkel köti meg a hálózaticsatlakozási és hálózathasználati szerződést.

### Együttműködés a szerződéses partnerekkel

Amennyiben az Engedélyessel szerződéses kapcsolatban álló szerződéses partnerek vonatkozásában a hálózat rendelkezésre állása bármilyen okból előzetes értesítés hiányában szünetel vagy megszakad (illetve az Engedélyes által kötött villamosenergia-kereskedelmi szerződés végrehajtása a hálózat üzemszünete miatt hiúsul meg), a szerződéses partner, illetve az Engedélyes a szerződéses partner meghatalmazása alapján az érintett elosztó hálózati engedélyesektől, illetve az átviteli rendszerirányítótól felvilágosítást kérhet. A hálózati engedélyes érdekkörében felmerült okokból történő szüneteléssel vagy megszakadással összefüggésben az Engedélyest felelősség a szerződéses partnereivel szemben nem terheli.

### Kereskedelmi magatartások, előírások üzemzavar, korlátozás, szüneteltetés esetén

Az irányadó hatályos jogszabályok és iparági szabályzatok értelmében a villamosenergia-ellátás zavarainak megelőzése, előrejelzése, elhárítása a kereskedelem technikai hátterét biztosító átviteli rendszerirányító, hálózati engedélyesek, termelők és kiserőművek együttműködésük során biztosítandó feladata.

Jelentős teljesítmény-hiány vagy üzemzavar esetén az átviteli rendszerirányító jogosult a fogyasztói korlátozás elrendelésére a villamosenergia-rendszer jelentős zavara és a villamosenergia-ellátási válsághelyzet esetén szükséges intézkedésekről szóló jogszabály (jelenleg a 280/2016 (IX.21) Korm. rendelet), az Üzemi Szabályzat és a Kereskedelmi Szabályzat rendelkezései szerint, amellyel kapcsolatosan az Engedélyest felelősség nem terheli.

A villamosenergia-ellátási válsághelyzetre való felkészülést, az elhárítást a szükséges intézkedések végrehajtását a kormány irányítja a fenti rendelet és más vonatkozó jogszabályokban meghatározott előírások alapján.

A rendszerirányító az átviteli hálózathoz való hozzáférést objektív, átlátható módon hátrányos megkülönböztetés alkalmazása nélkül megtagadhatja, illetve a már lekötött szállításokat korlátozhatja, csökkentheti, szüneteltetheti a VET-ben megjelölt események fennállása esetén. A hálózati engedélyesek a VET-ben foglalt szabályok szerint korlátozhatják, illetőleg szüneteltethetik a villamosenergia-átvitelt vagy az elosztást. Ezzel kapcsolatosan az Engedélyest felelősség nem terheli.

A villamosenergia-rendszer esetleges összeomlását, a hosszú ideig tartó és nagy területekre kiterjedő súlyos energiaszolgáltatási zavarokat az Üzemi Szabályzat rendelkezései szerint villamosenergia-rendszer terheléskorlátozásával kell megelőzni.

A terheléskorlátozás a teljesítményhiány jellegétől függően lehet előre látható hatósági villamos terheléskorlátozás, vagy előre nem látható üzemzavari villamos terheléskorlátozás. A hatósági villamos terheléskorlátozás ún. rotációs korlátozási rend alkalmazásával történik melynek kidolgozása a rendszerirányító feladata a fenti kormányrendelet szerint.

Az elrendelt felhasználói korlátozás költségeit a rendszerirányító a kiegyenlítő energia mérlegkör felelősökkel való elszámolása során figyelembe veszi.

Fentiekkel összhangban az Engedélyes mindent megtesz annak érdekében, hogy kizárólag a vonatkozó villamosenergia-ellátási szabályzatok, illetve a hatályos jogszabályok, így a VET, a végrehajtási rendeletek, valamint a Kereskedelmi Szabályzat szerint az ellátásbiztonságra és az üzemzavar esetére vonatkozó előírásokra figyelemmel végezze tevékenységét és az irányadó normákat teljes mértékben betartsa. A jogszabályok, az iparági szabályzatok, utasítások betartásának kötelezettségét a társaság által kötött, vagy a jövőben kötendő szerződésekben – megfelelő garanciák és szankciók kikötésével – is rögzíti.

### Szerződés időtartama és megszűnése

Az Engedélyes határozott vagy határozatlan időre szóló villamosenergia-értékesítési szerződéseket köt.

#### A határozott időtartamra szóló villamosenergia-értékesítésiszerződés

A határozott időtartamra szóló villamosenergia-értékesítésiszerződés a felek mindennemű erre irányuló külön jognyilatkozata nélkül a szerződésben meghatározott lejárati napon24 órakor automatikusan megszűnik, kivéve a meghosszabbítás, illetve meghosszabbodás esetét.

A határozott időtartamra szóló villamosenergia-értékesítésiszerződéseket a határozott időtartam lejárta előtt rendes felmondással megszüntetni nem lehet, kivéve az ÁSZF-ben meghatározott eseteket.

#### A határozatlan időre szóló villamosenergia-értékesítésiszerződés

A határozatlan időre szóló villamosenergia-értékesítésiszerződések éves vagy havi fordulónaposszerződések lehetnek.

Az éves fordulónapos határozatlan időre szóló villamosenergia-értékesítésiszerződések határozatlan időtartamra jönnek létre, és azokat naptári évente egyszer – a Felek eltérő megállapodása hiányában – 30 napos felmondási idővel a szerződésben meghatározott fordulónapra lehet indokolás nélküli rendes felmondással felmondani.

A havi fordulónapos határozatlan időre szóló villamosenergia-értékesítésiszerződések határozatlan időtartamra jönnek létre, és azokat – a Felek eltérő megállapodása hiányában – 30 napos felmondási idővel bármely naptári hónap első napjára lehet indokolás nélküli rendes felmondással felmondani.

Amennyiben a felhasználónak a felmondás benyújtásakor lejárt tartozása van az Engedélyes felé, akkor az Engedélyes a fennálló tartozásra a jelen Üzletszabályzatban vagy az ÁSZF-ben meghatározott mértékű biztosítékot kérhet vagy becsült mennyiségről szóló számlát bocsáthat ki.

A fenti rendelkezésektől eltérően az egyetemes szolgáltatásra jogosult felhasználó a nem határozott időre létrejött villamosenergia-értékesítésiszerződést 30 napos felmondási idővel jogosult írásban felmondani.

#### A kereskedőváltásra vonatkozó szabályok

1. **Általános szabályok**

Ha a felhasználó az ellátásához szükséges villamos energiát más villamosenergia-kereskedőtől, vagy a felhasználási hely szerinti szolgáltatási területen egyetemes szolgáltatásra vonatkozó engedéllyel rendelkező egyetemes szolgáltatótól kívánja beszerezni, köteles az Engedélyessel kötött szerződését betartani a felmondás során, s emellett figyelembe venni és teljesíteni a villamosenergia-ellátási szabályzatok kereskedőváltásra vonatkozó mindenkori rendelkezéseit. E rendelkezések a jelen Üzletszabályzat hatályba lépésének időpontjában releváns szabályai szerint:

Amennyiben a felhasználó az aktuális kereskedőjével kötött teljes vagy részleges ellátás alapú villamosenergia-értékesítésiszerződését meg kívánja szüntetni, és ezzel egy időben helyette másik kereskedelmi engedélyessel/egyetemes szolgáltatóval kíván ellátás alapú villamosenergia-értékesítésiszerződést kötni (a továbbiakban: kereskedőváltás), a villamosenergia-értékesítésiszerződés felmondása során köteles figyelembe venni és betartani a felmondással kapcsolatos szabályokat és az alább részletezett feltételeket, különös tekintettel arra, hogy a villamosenergia-értékesítési szerződés megszűnésének időpontját legalább 21 nappal megelőzően kell a hálózati engedélyes részére bejelenti az új villamosenergia-értékesítési szerződés hatálybalépésének időpontját.

1. **A kereskedőváltás részletes szabályai**

Ha a felhasználó villamosenergia-kereskedőt kíván váltani, annak lebonyolítását az érintett engedélyesek térítésmentesen végzik, és azzal összefüggésben az érintett villamosenergia-kereskedő és hálózati engedélyes a felhasználónak díjat nem számíthat fel. A kereskedőváltás lebonyolítása céljából a felhasználó megbízása alapján az a villamosenergia-kereskedő is eljárhat, akivel a felhasználó új villamosenergia-értékesítési szerződést köt.

A felhasználó villamosenergia-értékesítésiszerződését az abban meghatározott feltételek szerint, egyetemes szolgáltatásra jogosult felhasználó a határozatlan idejű szerződését a VET vonatkozó rendelkezéseivel összhangban 30 napos felmondási idővel, egyebekben a hatályos villamosenergia-értékesítésiszerződésben foglalt felmondási idővel,írásban mondhatja fel.

A felhasználó villamosenergia-értékesítési szerződésének kereskedőváltás miatti felmondása a hálózathasználati szerződés hatályát nem érinti.

Az Engedélyes a villamosenergia-értékesítési szerződés felmondását, illetve a kereskedőváltás bejelentését legkorábban a szerződés lejártát, illetve a kereskedőváltás fordulónapját 120 nappal megelőzően fogadja be. Az ezt megelőzően küldött felmondások, illetve kereskedőváltás bejelentések hatálytalanok.A felmondást,illetve a kereskedőváltás bejelentését azEngedélyes kizárólag írásban fogadja el. A felmondást, illetve a kereskedőváltás bejelentését az Engedélyes nevéreés alábbi címére kell feladni:

* + 1031 Budapest, Szentendrei út 207-209.

A felmondásban, illetve a kereskedőváltás bejelentésében meg kell jelölni, a felhasználó cégnevét/nevét, a villamosenergia-értékesítési szerződés szerinti további azonosító adatait, hogy mely nappal kívánja a felhasználó a villamosenergia-értékesítési szerződését felmondani (felmondási nyilatkozatát), illetve mely nappal kíván villamosenergia-kereskedőt váltani. A felmondásbanugyancsak meg kell jelölni a villamosenergia-értékesítési szerződés számát, valamint azon villamosenergia-értékesítési szerződés szerinti elszámolási pontok egyedi azonosítóját amely(ek) tekintetében a szerződést fel kívánja mondani, illetve amely(ek) tekintetében villamosenergia-kereskedőt kíván váltani.

Az Engedélyes köteles a felhasználó és - amennyiben a felhasználó megbízásából az új villamosenergia-kereskedő jár el - az új villamosenergia-kereskedő részére a felmondás kézhezvételtől számított 5 napon belül írásban értesítést küldeni:

* a felmondás visszaigazolásáról, az elszámolási pont egyedi azonosítójának és a villamosenergia-értékesítésiszerződés megszűnésének időpontja feltüntetésével, vagy
* a felmondás benyújtásakor nem teljesített szerződéses feltételekről, illetve a tartozásvizsgálat végzésének szükségességéről, amelynek eredményétől is függ a sikeres kereskedőváltás.

A felhasználó, amennyiben önállóan jár el, köteles az előző bekezdés szerinti értesítést az új villamosenergia-kereskedőnek a kézhezvételt követően olyan időben eljuttatni, hogy az új villamosenergia-kereskedő a VET 47/B.§ (6) bekezdésben meghatározott kötelezettségeinek eleget tudjon tenni.

Amennyiben a Felhasználónak a szerződés felmondásakor vagy a szerződés lejártát megelőző 60 nappallejárt esedékességű tartozása van, vagy a Felhasználó ellen a bejelentést megelőző 6 hónapban megalapozott kikapcsolási eljárás kezdeményezése történt, akkor az Engedélyes jogosult 2 havi átlagfogyasztás ellenértékének megfelelő energiadíjat előre kiszámlázni, mely számla ellenértékét a felhasználó a számla kézhezvételt követő 8 napon belül köteles megfizetni.

A havi átlagfogyasztás meghatározása az egyedi szerződésben meghatározott, tervezett fogyasztási adatokon alapul. Felek kötelesek az előre megfizetett 2 havi átlagfogyasztásnak megfelelő ellenértékkel a kereskedőváltást követő 30 napon belül elszámolni.

Amennyiben az Engedélyes tájékoztatásában a felhasználót a felmondás benyújtásakor nem teljesített szerződéses feltételekről értesíti, úgy a felhasználó felmondása a megjelölt szerződési feltételek teljesülésével hatályosul. Az Engedélyes értesítése tartalmazza a teljesítendő feltételeket, illetve felsorolja azok teljesítési módját, és maximum 15 napos határidőt jelöl meg ezek teljesítésére. Amíg a feltételek nem teljesülnek, a kereskedőváltási folyamat szünetel, majd amennyiben ezen határidőn belül a felhasználó teljesíti a kért feltételeket, a kereskedőváltási folyamat az itt leírtak szerint folytatódik. Amennyiben a határidő eredménytelenül telik el, a kereskedőváltás meghiúsul, és a felhasználónak újra kell kezdeményeznie a kereskedőváltást. Amennyiben a felhasználónak felróható okból valamely felmondás olyan időpontban hatályosul, amely időpontban az Engedélyes legkésőbb a hatályosulás napján,önhibáján kívül nem tudja kijelenteni a felhasználót a mérlegköréből (ellátásából), az Engedélyes intézkedik, hogy a legrövidebb időn belül, de legkésőbb 5 napon belüla felhasználó a mérlegköréből (ellátásból) kijelentésre kerüljön. Az Engedélyes mindaddig, amíg a felhasználó a mérlegkörébe (ellátásba) tartozik az elfogyasztott villamos energia szerződéses árát és a rendszerhasználati díjakat, valamint a VET 147. §–ában meghatározott pénzeszközöket, a jövedéki adót, az ÁFÁ-t, valamint jogszabályok alapján esetlegesen felmerülő egyéb adókat, illetékeket, díjakat, járulékokat és költségeket, amelyeknek a vonatkozó jogszabályokban foglalt mértékben és módon lehetővé tett megfizetésére a felhasználó kötelezettséget vállalt, kiszámlázza a felhasználónak.

Amennyiben a kereskedőváltás a felhasználónak felróható okból nem teljesül és erre tekintettel a szerződés hatályban marad, akkor Engedélyes a szerződésben rögzített teljesítési időszakot követően a felhasználót 33,50 Ft/kWh nettó villamos energia díjon látja el.

Az Engedélyes a felhasználó részére megküldött visszaigazolással egyidejűleg köteles a hálózati engedélyesnél bejelenteni a kereskedőváltás tényét, és a villamosenergia-értékesítési szerződés megszűnésének időpontját.

Az új villamosenergia-kereskedő az Engedélyes visszaigazolásának kézhezvételét követően haladéktalanul, de a villamosenergia-értékesítésiszerződés megszűnésének időpontját legalább 21 nappal megelőzően a hálózati engedélyes részére bejelenti az új villamosenergia-értékesítési szerződés hatálybalépésének időpontját.

A területileg illetékes hálózati engedélyes köteles a [Vhr.-ben](javascript:LinkUgrik('A0700273.KOR','','lawref')) a kereskedőváltással kapcsolatban meghatározott feladatait a villamosenergia-értékesítésiszerződés megszűnésének időpontjáig teljesíteni. A villamosenergia-értékesítésiszerződés megszűnésétől számított 20 napon belül az Engedélyes a felhasználóval és az új villamosenergia-kereskedővel egyeztetve köteles végszámlát kibocsátani. A kereskedőváltással érintett villamosenergia-kereskedők és a felhasználó kötelesek egymással és a hálózati engedélyessel együttműködni.

A felhasználó és az Engedélyes a VET-ben a [Vhr.-ben](javascript:LinkUgrik('A0700273.KOR','','lawref')), valamint a jelen Üzletszabályzatban rögzített feltételek betartásával a felmondás feltételeiben megállapodhat, amennyiben az nem érinti a hálózati engedélyes [Vhr.-ben](javascript:LinkUgrik('A0700273.KOR','','lawref')) meghatározott kereskedőváltással kapcsolatos kötelezettségeit.

A határozott időtartamú villamosenergia-értékesítési szerződést érintő kereskedőváltás esetén is a fenti szabályok érvényesek azzal, hogy amennyiben a felhasználó a megszűnés napját követő napi hatállyal másik villamosenergia-kereskedővel villamosenergia-értékesítésiszerződést köt, akkor a kereskedőváltásnak a határozott idejű szerződés megszűnését követő nappal történő végrehajtása érdekében az új szerződés megkötését legalább a határozott idejű szerződés megszűnését 30 nappal megelőzően köteles az Engedélyes részére bejelenteni. Ebben az esetben a VET 47/B. § (3) bekezdés *a)* pontjának alkalmazásában a felmondás alatt a felhasználónak az Engedélyes felé az új kereskedőre vonatkozóan tett bejelentését kell érteni.

Amennyiben a felhasználó az új szerződésre vonatkozó bejelentési határidőt – a szerződés megszűnését 30 nappal megelőző nap – elmulasztja, az Engedélyes és a hálózati engedélyes a rájuk irányadó határidők betartása esetén nem felel azért, hogy a kereskedőváltás a határozott idejű villamosenergia-értékesítésiszerződés megszűnését követő nappal nem kerül végrehajtásra.

Ha a felhasználó a felmondáshoz szükséges szerződési feltételeket teljesítette, az Engedélyes a teljesítésről való tudomásszerzést követően haladéktalanul írásban visszaigazolást küld a felhasználónak – és amennyiben a felhasználó megbízásából az új villamosenergia-kereskedő jár el az új villamosenergia-kereskedő részére is – és ezzel egyidejűleg teljesíti a [VET 47/B. § (6) bekezdése](javascript:LinkUgrik('A0700086.TV','47/B','lawrefUCg0Ny9CKUIoNik-')) szerinti, a hálózati engedélyesfelé fennálló bejelentési kötelezettségét.

A korábbi villamosenergia-kereskedő, az új villamosenergia-kereskedő és a felhasználó megegyezhetnek a záró mérőállásról. Megegyezés esetében a korábbi villamosenergia-kereskedő a hálózati engedélyest a megegyezés tényéről és a záró mérőállásról a kereskedőváltás hálózati engedélyesnél történő bejelentésével egyidejűleg értesíti. Ennek hiányában a hálózati engedélyes kereskedőváltással kapcsolatos feladatai körében a villamosenergia-értékesítési szerződés megszűnéséig gondoskodik a mérőállás leolvasásáról. A hálózati engedélyes az elszámoláshoz szükséges adatokat a leolvasást követő 3 napon belül köteles a korábbi és az új villamosenergia-kereskedővel is közölni. A hálózati engedélyes a nem távleolvasható mérővel rendelkező felhasználó esetében a záró mérőállást a leolvasás alapján arányosítással határozza meg.

Az Engedélyes által kiállított végszámlán szereplő záró mérőállásnak az új villamosenergia-kereskedő által kiállított első számla kezdő mérőállásával azonosnak kell lennie.

Ha a felhasználó kereskedőváltással kapcsolatos kötelezettségeit teljesítette, de valamely érintett villamosenergia-kereskedő vagy a hálózati engedélyes nem teljesíti a kereskedőváltással kapcsolatos kötelezettségeit, és emiatt a kereskedőváltás nem jön létre, a felhasználó korábbi villamosenergia-értékesítésiszerződése változatlan feltételekkel hatályban marad.

A kereskedőváltással kapcsolatos kötelezettségeket nem teljesítő villamosenergia-kereskedő vagy hálózati engedélyes a kereskedőváltás meghiúsulása miatt köteles az érintettek kárát és költségét kamatokkal együtt megtéríteni.

#### Rendes felmondás

A határozatlan időtartamra létrejött villamosenergia-értékesítésiszerződést a felek a 8.2.18.2. pontban foglaltakra figyelemmel - 30 napos felmondási idővel a szerződésben és ÁSZF-ben foglaltak szerint mondhatják fel.

A határozott időtartamra létrejött szerződést a felek – az Üzletszabályzat eltérő rendelkezése, illetve a Felek eltérő megállapodása hiányában - rendes felmondással nem szüntethetik meg.

Az egyetemes szolgáltatásra jogosult felhasználó a nem határozott időtartamra kötött villamosenergia-értékesítésiszerződést 30 napos felmondási idővel, írásban felmondhatja.

#### Rendkívüli felmondás

Az Engedélyes jogosult a szerződést azonnali hatállyal, kártérítési kötelezettség nélkül, írásban, az ok megjelölésével felmondani – kivéve, ha az Vis Maior következménye –, ha:

a) felhasználó megszegi bármely, szavatossági nyilatkozatát;

b) felhasználó mérlegkör tagsági megállapodása vagy mérlegkör szerződése bármely okból megszűnik;

c) felhasználó fizetésképtelenségét az illetékes bíróság jogerős végzésben megállapítja és ellene felszámolási eljárás indul;

d) felhasználó megszűnik, kivéve, ha a megszűnés célja olyan átalakulás, egyesülés vagy átszervezés, amely nem érinti a jogutód társaság azon képességét, hogy felhasználóa szerződés szerinti kötelezettségeit teljesíteni tudja és erről az Engedélyest megfelelő garancia nyújtásával biztosítja;

e) felhasználó a szerződés szerinti bármely jogát és/vagy kötelezettségét az Engedélyes előzetes írásbeli hozzájárulása nélkül engedményezi vagy átruházza;

f) felhasználó az Engedélyesnek a szerződés alapján járó összegek szerződésszerű kifizetésével kapcsolatos kötelezettségét az eredeti fizetési határidőtől számított 15 (tizenöt) napon belül, az Engedélyes általi írásbeli felszólítás ellenére nem teljesíti;

g) felhasználó az Engedélyes erre irányuló felszólítása ellenére nem bocsátja az Engedélyes rendelkezésére a szerződésben meghatározott biztosítékot, vagy azt nem tartja fenn, vagy nem egészíti ki az Engedélyes kérésének megfelelően, vagy más, a jelen Üzletszabályzatban vagy a villamosenergia-értékesítésiszerződésben foglalt, a biztosítékkal kapcsolatos kötelezettségének nem tesz eleget;

h) felhasználó a villamosenergia-átvételi kötelezettségét neki felróható okból 15 (tizenöt) napot meghaladóan nem teljesíti, ideértve, de nem kizárólag azt az esetet is, ha erre azért nem képes, mert az adott felhasználási helyet a hálózati engedélyes a felhasználó szerződésszegése miatt 15 (tizenöt) napot meghaladóan az ellátásból felfüggesztette vagy kikapcsolta;

i) Egyetemes szolgáltatásra jogosult felhasználó esetén, ha a 8.2.13.5. B.) pont szerint a villamosenergia-szolgáltatás szüneteltetése a 30 napot meghaladja;

j) felhasználó a szerződés szerinti jogainak, illetve kötelezettségeinek, vagy összes, illetve lényegében összes eszközének vagy kötelezettségvállalásának olyan módon történő átruházása esetén, amely nincs összhangban a szerződés rendelkezéseivel, illetve a jogszabályokkal;

k) a felhasználó által vállalt adatszolgáltatás elmulasztása, késedelmes vagy nem megfelelő teljesítése;

l) titoktartási kötelezettség megsértése;

m) felhasználó megsérti azEngedélyes teljes ellátási jogát;

n) felhasználó az Engedélyes által a fogyasztási helyek ellátására szolgáltatott villamos energiát hozzájárulása nélkül vagy tilalma ellenére továbbadja;

o) felhasználó a részletfizetési, illetve fizetési haladékra vonatkozó megállapodás esetében a fizetési határidőt elmulasztja.

Felhasználó jogosult a szerződést azonnali hatállyal, kártérítési kötelezettség nélkül, írásban, az ok megjelölésével felmondani – kivéve, ha az Vis Maior következménye –, ha:

a) Az Engedélyes megszegi bármely szavatossági nyilatkozatát;

b) Az Engedélyes a szerződés szerinti bármely jogát és/vagy kötelezettségét felhasználó előzetes írásbeli hozzájárulása nélkül az Engedélyessel egy vállalkozáscsoportba tartozó vállalkozásokon kívül másra engedményezi vagy átruházza;

c) Az.Engedélyes fizetésképtelenségét az illetékes bíróság jogerős végzésben megállapítja és ellene felszámolási eljárás indul, vagy az Engedélyes legfőbb szerve jogutód nélküli megszűnést kimondó határozatot hoz; és/vagy

d) Az Engedélyesvillamosenergia-szolgáltatási kötelezettségét neki felróható okból 30 (harminc) napot meghaladóan nem teljesíti.

A Felek bármelyike jogosult a szerződést azonnali hatállyal felmondani és kárainak megtérítését igényelni, ha a másik Fél a jelen pontban foglaltakon túlmenően a szerződést súlyosan megszegi, és azt ésszerű határidőn, de legfeljebb az értesítés kézhezvételétől számított 10 (tíz) napon belül nem orvosolja, vagy azt a szerződésszegés jellegére tekintettel nem orvosolhatja.

Ha a természetes személy felhasználó elhunyt, helyébe a törvény erejénél fogva az örökösei lépnek, ami azt is jelenti, hogy bármely, az örökhagyót terhelő kötelezettséget ők kötelesek teljesíteni. A felhasználó halála esetén az örökös vagy örökösök kötelesek az elhalálozás tényét és időpontját bejelenteni, a szerződést módosítani, vagy megszüntetni.

#### Egyéb megszűnési módok

Közös megegyezés

Az Engedélyes és a felhasználó a közöttük határozatlan időtartamra létrejött szerződést, bármelyik Fél kezdeményezésére a szerződésben foglaltak szerint, közös megegyezéssel, bármikor megszüntethetik.

A szerződés megszűnése a határozott idő letelte előtt

Amennyiben a felhasználó határozott időre szóló szerződést kötött az Engedélyessel és a teljesítés megkezdését követően a szerződést a határozott időtartam lejárta előtt meg kívánja szüntetni, úgy kezdeményezheti a szerződés közös megegyezéssel történő megszüntetését. Amennyiben az Engedélyes a közös megegyezéssel történő megszüntetéssel egyetért, és a szerződésben minimális villamosenergia-mennyiség nem került meghatározásra, úgy a szerződés közös megegyezéssel történő megszüntetését jogosult a közös megegyezéssel történő megszüntetés kezdeményezésének időpontjáig felmerült átlagos havi fogyasztás díjának alapulvételével számított, a szerződés időtartamából még hátralévő időre járó mértékű bánatpénz fizetéséhez kötni.A bánatpénz az Engedélyesnek objektív alapon jár, így a felek a bánatpénz mérséklésének lehetőségét kizárják. Az Engedélyes a szerződés közös megegyezéssel történő megszüntetést, illetve annak kezdeményezését nem köteles elfogadni.

Amennyiben a szerződésében minimális villamosenergia-mennyiség került meghatározásra, a közös megegyezéssel történő megszüntetés elfogadását azEngedélyes a szerződés szerinti minimális villamosenergia-mennyiség pótdíja Engedélyes részére történő megfizetéséhez köti.

Elállás

Amennyiben a szerződésben minimális villamos energia mennyiség nem került meghatározásra, és a felhasználó a szerződés aláírását követően, de a vételezés megkezdését megelőzően az Engedélyessel kötött szerződéstől eláll, köteles a teljes szerződött éves mennyiség szerződés szerinti nettó díjának 30%-át - bánatpénz jogcímén – az elállás közlésével egyidejűleg azEngedélyes részére megfizetni, ellenkező esetben az elállás nem érvényes. A bánatpénz az Engedélyesnek objektív alapon jár, így a felek a bánatpénz mérséklésének lehetőségét kizárják.

Amennyiben a szerződésben minimális villamosenergia-mennyiség került meghatározásra, a felhasználó elállása esetén a szerződés szerinti minimális villamosenergia-mennyiség pótdíja Engedélyes részére történő megfizetésére köteles, ellenkező esetben az elállás nem érvényes.

Vételezés megszűntetése

Amennyiben a szerződésben minimális villamos energia mennyiség nem került meghatározásra és a határozott idejű szerződéssel rendelkező felhasználó a vételezéssel a felhasználási helyen felhagy és/vagy a hálózathasználati és/vagy hálózati csatalakozási szerződését megszünteti, az Engedélyesaz Általános Szerződési Feltételekben meghatározott mértékű kötbérre jogosult.

#### Eljárás a szerződés megszűnés esetén

Aszerződés megszüntetése esetén az Engedélyes a felhasználó részére történő villamosenergia-szállítás megszüntetése iránt intézkedik és erről a hálózati engedélyeseket értesíti. Ezen értesítéstől kezdődően az igénybe vett villamos energiát a felhasználó nem az Engedélyestől vásárolja meg.

**Az Engedélyes„szükségellátást” nem biztosít!**

#### Eljárás a felhasználó személyében bekövetkező változás esetén

Ha a felhasználási helyen a felhasználó személye megváltozik, a régi felhasználó a változást legkésőbb a változástól számított 15 napon belül köteles a jelen Üzletszabályzatban foglaltak szerint bejelenteni.

A felhasználó a változást írásban, a jelen Üzletszabályzat függelékében csatolt adatlapon jelentheti be. A nyomtatvány az Engedélyes ügyfélszolgálatán, illetve a [www.mvmp.hu](http://www.mvmp.hu) webcímen érhető el. A felhasználó erre irányuló kérése esetén a nyomtatványt az Engedélyes postai úton küldi meg a felhasználó részére.

A felhasználó a változás bejelentésével egyidejűleg – annak keretében - avillamosenergia-értékesítési szerződését is felmondja. Amennyiben az Engedélyes a felhasználó villamosenergia-értékesítési és a hálózathasználati szerződést megbízottként, összevontan kezeli, úgy a felhasználó a hálózathasználati szerződés felmondására vonatkozóan is köteles nyilatkozni. Ilyen esetben az Engedélyes köteles a bejelentés kézhezvételétől számított 3napon belül a hálózati engedélyest a változásról értesíteni, a mérőhely ellenőrzést megrendelni, továbbá a villamosenergia-értékesítési szerződés megszűnésének napjára a hálózathasználati szerződés hálózati engedélyesnél történő felmondásáról intézkedni.

A bejelentést mind a régi, mind az új felhasználó aláírásával köteles ellátni. Bármely aláírás hiánya estén az Engedélyes a bejelentést figyelmen kívül hagyhatja.

Az új felhasználó a változás bejelentésére vonatkozó adatlapon megteheti a villamosenergia-értékesítési szerződés megkötésére – valamint ha az új felhasználó a hálózathasználati szerződés Engedélyes által történő kezelését kéri, az arra vonatkozó nyilatkozatot és a hálózathasználati szerződés megkötésére – vonatkozó felhasználói igénybejelentést.

A bejelentés mellékleteként a felhasználó változás jogcímét igazoló dokumentum, valamint az átadás-átvételi jegyzőkönyv másolatát csatolni kell.

**Eljárás a felhasználó elhalálozása esetén**

A felhasználó elhalálozása estén az elhalálozás tényét legkésőbb annak napjától számított hat hónapon belül kell az Engedélyes számára bejelenteni. A bejelentést a felhasználó személyében bekövetkezett változás bejelentésére szolgáló nyomtatványon kell megtenni. A bejelentés mellékleteként a hálózati engedélyes részére csatolni szükséges – a hálózati engedélyes üzletszabályzatában foglaltaknak megfelelően – az egyéb okiratok másolatát pl.felhasználó elhalálozását igazoló halotti anyakönyvi kivonat másolatát,jogerős hagyatéki végzés másolatát, stb.

A felhasználó elhalálozása esetén a villamosenergia-értékesítési szerződés a bejelentésről való tudomásszerzéssel egyidejűleg szűnik meg.

**A bejelentés módja**

A felhasználó személyében bekövetkezett változást vagy a felhasználó elhalálozásának bejelentését az Engedélyes ügyfélszolgálatán személyesen, postai úton vagy email üzenetben lehet megtenni. Amennyiben a bejelentés email üzenetben történik, a megfelelően aláírt nyomtatványt – és a szükséges egyéb dokumentumokat - az Engedélyes részére megküldött email üzenet csatolmányaként, pdf formátumban kell megküldeni.

**A bejelentési határidő elmulasztása**

Amennyiben a felhasználó személyében bekövetkezett változást a régi felhasználó a jogszabályban előírt határidőben nem teszi meg, úgy a változás bejelentésének tényleges időpontjáig, a fogyasztási helyen történt vételezés ellenértéke megfizetésének kötelezettsége, illetve az esetleges szabálytalan vételezés jogkövetkezményei a régi felhasználót terhelik.

A felhasználó elhalálozása bejelentésének elmulasztása esetén, a fogyasztási helyen történt vételezés ellenértéke megfizetésének kötelezettsége, illetve az esetleges szabálytalan vételezés jogkövetkezményei a felhasználó örököseit terhelik.

**8.2.18.9. A felhasználó jogutód nélküli megszűnése**

A felhasználó köteles írásban tájékoztatni az Engedélyest, ha felszámolás, végelszámolás folytán vagy más módon jogutód nélküli megszüntetése várható, vagy bármely más esemény a jogutód nélküli megszüntetéshez vezető eljárás megindításával fenyeget A felhasználó ezen tájékoztatási kötelezettségét a fentiekre vonatkozó információ tudomására jutásától számított 3 napon belül köteles teljesíteni.

### Elszámolás a szerződések megszűnése esetén

Amennyiben a felek közötti szerződés bármilyen okból megszűnik, azEngedélyesjogosult a felhasználó részére előre részszámlát kiállítani. Engedélyes a részszámlát a felhasználóval fennálló jogviszony utolsó hónapjában várható fogyasztás alapulvételével számított díj 100%-nak megfelelő összegről jogosult kiállítani.

Felhasználó a részszámlát a szerződés megszűnésének időpontját megelőző 10. napig köteles azEngedélyes részére megfizetni. Amennyiben felhasználó a részszámla összegét ezen időpontig nem fizeti meg, úgy a szerződés megszüntetésére irányuló, az Engedélyessel közölt egyoldalú nyilatkozata (felmondás) vagy a feleknek a szerződés közös megegyezéssel történő megszüntetésére irányuló megállapodása hatályát veszti és a felek közti jogviszony változatlanul marad fenn. Ebben az esetben, amennyiben a felhasználó továbbra is kívánja a szerződés megszüntetését, úgy azt a felmondási jog ismételt gyakorlásával érheti el, illetve a felek a szerződés közös megegyezéssel történő megszüntetéséről újabb megállapodást köthetnek.

A villamosenergia-értékesítési szerződés megszűnésétől számított 20 napon belül a korábbi villamosenergia-kereskedő a felhasználóval és az új villamosenergia-kereskedővel egyeztetve köteles végszámlát kibocsátani. A kereskedőváltással érintett villamosenergia-kereskedők és a felhasználó kötelesek egymással és a hálózati engedélyessel együttműködni, illetve ha a leolvasás meghiúsul (a felhasználó miatt), akkor a becsült adatok alapján készül az elszámoló számla, amelynek az elszámolási adatait a hálózati-engedélyes biztosítja.

Engedélyes a végszámla összegében a megfizetett részszámla összegét figyelembe veszi.

Idősoros elszámolású felhasználó esetén az elosztói engedélyes által biztosított mérési adatok alapján készíti el azEngedélyesa végszámlát.

Profil elszámolású felhasználó esetén az elszámolásához szükség van a szerződés megszűnésekor aktuális mérőállásra. Ennek megállapítása történhet:

* felhasználó által leolvasva és bediktálva a hálózati engedélyesnek, a leolvasás napjának megjelölésével,
* elosztói engedélyes becslése alapján,
* rendkívüli leolvasással.

A rendkívüli leolvasás költségeit a leolvasást igénylő Fél viseli.

Ha a szerződés a felhasználó elköltözése miatt szűnik meg, a hálózati engedélyes köteles a vonatkozó szabályzatban foglalt határidőn belül leolvasni a fogyasztásmérőt, és az elszámolás alapjául szolgáló adatokat eljuttatja az Engedélyesnek.

Amennyiben az elosztói engedélyes a felhasználóval kötött villamosenergia-értékesítési szerződés megszűnését és a végszámla kibocsátását követően méréshelyesbítést küld az Engedélyesnek, az Engedélyes a felhasználó felé módosító számlát állít ki a VET szerinti elévülési időn belül.

### Szerződésszegés egyéb esetei

#### Szerződésszegés a felhasználó részéről

Felhasználó általi szerződésszegésnek minősül különösen – de nem kizárólagosan:

|  |  |
| --- | --- |
| **Szerződésszegési esetek** | **Szerződésszegés következménye** |
| 1. A szerződésben vagy az Engedélyes Üzletszabályzatában rögzített díjak, illetve a kötbér, vagy egyéb szerződésben meghatározott, Engedélyesnek járó összegek szerződés szerinti kifizetésével kapcsolatos kötelezettségét késedelmesen, illetve 15 (tizenöt) napot meghaladóan, írásbeli felszólítás ellenére sem teljesíti, | - késedelmi kamat  - behajtási költségátalány  - kikapcsolás (8.2.13.5 pont) |
| b.) a menetrend, illetve adatszolgáltatás rendelkezésre bocsátásának elmulasztása, vagy a menetrend, illetve adatszolgáltatás késedelmes vagy nem megfelelő rendelkezésre bocsátása, amennyiben a szerződésben ilyen kötelezettséget vállalt. | - kötbér, amelynek mértéke egyedileg kerül megállapításra |
| c.) villamosenergia-átvételi kötelezettségét neki felróható okból 30 napot meghaladóan nem teljesíti, akkor is, ha erre azért nem képes, mert az adott fogyasztási helyet az elosztói engedélyes a felhasználó szerződésszegése miatt harminc (30) napot meghaladóan az ellátást szüneteltette vagy az ellátásból kikapcsolta. | * + - * - kártérítés |
| d.) a fentieken kívül a villamosenergia-értékesítésiszerződésben, az Általános Szerződési Feltételekben, illetve az Üzletszabályzatban, jogszabályban foglaltakat egyébként megsérti, és ezzel kárt okoz. | * + - * - kártérítés |

#### Szerződésszegés az Engedélyes részéről

az MVM Partner Zrt. általi szerződésszegésnek minősül különösen – de nem kizárólagosan:

|  |  |
| --- | --- |
| **Szerződésszegési esetek** | **Szerződésszegés következménye** |
| 1. amennyiben a felek úgy állapodtak meg, hogy a rendszerhasználati díjat az elosztói engedélyes felé az Engedélyes fizeti meg, e kötelezettség elmulasztása. | * + - * késedelmi kamat az elosztói engedélyes felé, kártérítés a felhasználó felé |
| 1. a működési engedélyének megfelelő folyamatos villamosenergia-kereskedelmi tevékenységét felfüggeszti vagy megszűnteti. | * + - * kártérítés |
| 1. az általa garantált szolgáltatásokat nem, vagy nem megfelelően nyújtja. | * + - * kötbér |
| 1. a felhasználóval szembeni nyilvántartási, számlázási kötelezettségeit elmulasztja, (különösena felhasználási hellyel, a felhasználó vagy fizető személyével kapcsolatos, a szerződésből eredő jogok gyakorlásához, kötelezettségek teljesítéséhez szükséges adatok megváltozásának bejelentést követően a nyilvántartási rendszerben történő késedelmes (15 napon belüli) átvezetése vagy az átvezetés elmulasztása). | * + - * kötbér |
| 1. a fentieken kívül a villamosenergia-értékesítésiszerződésben, az Általános Szerződési Feltételekben, illetve az Üzletszabályzatban, jogszabályban foglaltakat egyébként megsérti, és ezzel kárt okoz. | * + - * kártérítés |

#### A szerződésszegés jogkövetkezményei

A felek kötbérfizetési kötelezettsége felróhatóság esetén áll fenn. A kötbérfizetési kötelezettsége alól a felek mentesülnek, ha bizonyítják, hogy a szükséges intézkedéseket határidőben megtették, illetve a hibátlan teljesítés érdekében úgy jártak el, ahogy az az adott helyzetben elvárható volt.

AzEngedélyesa felhasználó szerződésszegése esetén jogosult a felhasználó villamosenergia-ellátását felfüggeszteni, és/vagy kötbért és kártérítést követelni a felhasználótól, illetve a szerződést a jelen üzletszabályzatban foglalt esetekben azonnali hatállyal felmondani. A felhasználó kikapcsolását, felfüggesztését a hálózati engedélyes végzi el az Engedélyes értesítését követően. Amennyiben azonban a felhasználó kikapcsolása az ellátásból nem volt jogszerű, az Engedélyes a felhasználó igazolt kárát köteles megtéríteni.

AzEngedélyesa rendszerhasználó felfüggesztését az ellátásból csak végső esetben, a részére küldött felszólítás eredménytelensége esetén kezdeményezi.

#### Túlfogyasztás

Amennyiben a szerződő felek a villamosenergia-értékesítésiszerződésben maximális villamosenergia-mennyiség átvételében állapodnak meg, úgy az ezt meghaladó villamos-energia fogyasztáshoz (túlfogyasztás) kapcsolódó fizetési kötelezettség:

* a villamosenergia-fogyasztásért fizetendő emelt összegű díjat foglalja magába,
* a felhasználó felróható magatartásától függetlenül, objektív alapon fizetendő (csak abban az esetben nem kell az emelt összeget megfizetni, ha a túlfogyasztást Vis Maior vagy olyan körülmény okozta, ami azEngedélyes felelőssége, azonban a villamosenergia-fogyasztásért fizetendő szerződés szerinti normál díj ez esetben is terheli a felhasználót),
* meg nem fizetése esetén a felhasználó díjhátralék miatt a villamosenergia-értékesítésiszerződésben foglalt általános szabályok szerint kikapcsolható.

#### Alulfogyasztás

Amennyiben a felek a villamosenergia-értékesítésiszerződésben minimális villamosenergia-mennyiség átvételében állapodnak meg, úgy az ezt el nem érő villamos-energia fogyasztáshoz (alulfogyasztás) kapcsolódó fizetési kötelezettség:

* pótdíj, amely a szerződésszegés szankciója,
* a felhasználó felróható magatartásától függetlenül, objektív alapon fizetendő (csak abban az esetben nem kell megfizetni, ha az alulfogyasztást Vis Maior vagy olyan körülmény okozta, ami azEngedélyes felelőssége),
* meg nem fizetése estén a felhasználó a villamosenergia-értékesítésiszerződésben foglalt általános szabályok szerint kikapcsolható.

### A szerződésekre kiható változások (Vis Maior)

#### A Vis Maior fogalma

Vis Maiornak minősül az Engedélyes által megkötött villamosenergia-kereskedelmi, illetve értékesítési szerződésekben meghatározott kötelezettségek tekintetében a kötelezett fél működési körén kívüli olyan előreláthatatlan esemény, amely ésszerűen nem elhárítható vagy kikerülhető, és amely a szerződés teljesítését az érintett szerződő fél számára ideiglenesen vagy véglegesen lehetetlenné teszi (különösen, de nem kizárólagosan: földrengés, árvíz, háború, természeti katasztrófa, a hazai villamosenergia-rendszer működésének jelentős zavara, válsághelyzete, vagy annak veszélye) feltéve, hogy ez a rendszerhasználó villamosenergia-ellátására jelentősen kihat. A felek gazdasági körülményeinek hátrányos változása nem minősülhet Vis Maiornak.

#### Értesítési kötelezettségek Vis Maior esetén

A Vis Maiorra hivatkozó fél köteles a másik felet az aktuális Vis Maiorról a lehető legrövidebb időn belül írásban értesíteni. Ezen írásos értesítésnek tartalmaznia kell az esemény jellemzőit és annak a felek között fennálló szerződés teljesítésére gyakorolt hatását, valamint az ismert mértékig a teljesítés mulasztásának várható időtartamát és a késedelem miatt a teljesítés várható időpontját. Egyik fél sem mentesül a jelen Üzletszabályzatban és az ennek alapján megkötött szerződésben meghatározott kötelezettségeinek elmulasztásából, vagy késedelmes teljesítéséből származó kötelezettségei alól addig, amíg a fentiek szerinti értesítést a másik félnek el nem juttatta.

Amennyiben a Vis Maior bekövetkeztét valamelyik fél vitatja, erről az értesítés kézhezvételét követően, illetve a vonatkozó információról való tudomásszerzést követően késedelem nélkül írásban nyilatkoznia kell. Amennyiben a felek a vitát nem tudják egymás között békés úton lezárni, a vitás kérdések rendezésére vonatkozó szabályok szerint járnak el.

#### A Vis Maior megszűnése

A Vis Maiorra hivatkozó fél a másik felet az érintett körülmények tudomására jutásától számított lehető legrövidebb határidőn belül értesíti a Vis Maior megszűnéséről, illetve a Vis Maior azon hatásainak megszűnéséről, amelyek az adott fél jogainak gyakorlását vagy a szerződésben foglalt kötelezettségeinek teljesítését korlátozták.

#### Mérséklés Vis Maior esetén

A Vis Maior által érintett fél:

* a tőle elvárható gondossággal jár el annak érdekében, hogy elhárítsa vagy mérsékelje bármely Vis Maior hatásait;
* a tőle elvárható gondossággal jár el annak érdekében, hogy a szerződés teljesítését a Vis Maior megszűnése után azonnal folytassa;
* a másik fél ésszerű kérésére köteles tájékoztatni a másik felet fentiekben írt tájékoztatási kötelezettség alapján adott tájékoztatáson túlmenően a Vis Maiorra vonatkozó további körülményekről így különösen, de nem kizárólagosan a Vis Maior hatásainak megszüntetése, és mérséklése érdekében tett intézkedéseket, valamint a Vis Maior időtartamának becslését. Mindkét fél köteles a másikkal együttműködni szükség esetén ésszerű alternatív intézkedések kidolgozásában, illetve megvalósításában a Vis Maior hatásának megszüntetése érdekében. Ennek megfelelően egyik fél sem zárkózhat el indokolatlanul a közöttük fennálló szerződés megfelelő módosításától a Vis Maior hatásának kiküszöbölése érdekében.

#### A Vis Maior hatása

A Vis Maiorról küldött értesítés másik fél részére történt átadását követően egyik fél sem felelős a szerződés szerinti kötelezettségei elmulasztásáért vagy késedelmes teljesítéséért: ellenkező megállapodás hiányában tehát a szerződés teljesítése szünetel. A szerződéses jogok gyakorlására és a szerződéses kötelezettségek teljesítésére rendelkezésre álló idő Vis Maior esetén a Vis Maior hatásainak elhárításáig meghosszabbodik az alábbi kivételekkel:

* a Vis Maior nem ad felmentést a szerződéses kötelezettségek teljesítése alól annyiban, amennyiben a mulasztás azzal van okozati összefüggésben, hogy az érintett fél a Vis Maiorral kapcsolatos kötelezettségei teljesítése körében nem úgy járt el, ahogy az tőle az adott helyzetben elvárható volt.
* A felek megállapodhatnak, hogy a Vis Maior ellenére annak időtartama alatt is egyes szerződéses kötelezettségeiket továbbra is teljesítik.

# Adatvédelem

Az MVM Partner Zrt., mint adatkezelő egyes személyes adatkezeléseinek jogalapját, az adatkezelés célját, a kezelt személyes adatok körét, az adatkezelés időtartamát, az érintett jogait és az esetleges adattovábbítást, illetve azadatkezelő által igénybe vett adatfeldolgozókkal kapcsolatos **részletes tájékoztatást a https://www.mvmpartner.hu/Adatkezeles oldalon elérhető**, a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló 2016. április 27-ei 2016/679 Európai Parlamenti és Tanácsi (EU) rendelet (alábbiakban: **GDPR**) alapján készített adatkezelési tájékoztatók tartalmazzák.

|  |  |
| --- | --- |
| **Adatkezelő neve** | **MVM Partner Energiakereskedelmi Zártkörűen Működő Részvénytársaság (MVM Partner Zrt.)** |
| Központi e-mail | [adatkezeles@mvmp.hu](mailto:adatkezeles@mvmp.hu?subject=Adatkezel%C3%A9ssel%20kapcsolatos%20megkeres%C3%A9s) |
| Postacíme | 1255 Budapest 15., Pf. 77. |
| Fax szám | +36-1-202-0134 |
| Adatvédelmi tisztviselő | Kovács István |
| Postacím | 1031 Budapest, Szentendrei út 207-209. |
| E-mail | dpo@mvm.hu |
| Telefon | +36-1-304-2000 |

**Fogalmak**

*Adatvédelmi jogszabályok:* GDPR, illetve a GDPR alapján hozott magyar adatvédelmi jogszabályok, így többek között az információs önrendelkezési jogról és az információszabadságról szóló 2011. évi CXII. törvény.

*A GDPR értelmében személyes adat:* azonosított vagy azonosítható természetes személyre („Érintett”) vonatkozó bármely információ; azonosítható az a természetes személy, aki közvetlen vagy közvetett módon, különösen valamely azonosító, például név, szám, helymeghatározó adat, online azonosító vagy a természetes személy testi, fiziológiai, genetikai, szellemi, gazdasági, kulturális vagy szociális azonosságára vonatkozó egy vagy több tényező alapján azonosítható.

*Adatkezelés (GDPR értelmében):* a személyes adatokon vagy adatállományokon automatizált vagy nem automatizált módon végzett bármely művelet vagy műveletek összessége, így a gyűjtés, rögzítés, rendszerezés, tagolás, tárolás, átalakítás vagy megváltoztatás, lekérdezés, betekintés, felhasználás, közlés továbbítás, terjesztés vagy egyéb módon történő hozzáférhetővé tétel útján, összehangolás vagy összekapcsolás, korlátozás, törlés, illetve megsemmisítés.

*Adatkezelő (GDPR értelmében):* az adatkezelő az a jogi személy, amely a személyes adatok kezelésének céljait és eszközeit önállóan, vagy másokkal együtt meghatározza.

*Adatfeldolgozó (GDPR értelmében):* az a természetes vagy jogi személy, amely az adatkezelő nevében személyes adatokat kezel.

*Adatkezelési tájékoztató (GDPR értelmében):* az Adatkezelő által a GDPR Rendelet 13. és 14. cikkeinek megfelelően elkészített és közzétett adatkezelési tájékoztatója.

*Címzett (GDPR értelmében):* az a természetes vagy jogi személy, közhatalmi szerv, ügynökség vagy bármely egyéb szerv, akivel vagy amellyel a személyes adatot közlik, függetlenül attól, hogy harmadik fél-e. Azon közhatalmi szervek, amelyek egy egyedi vizsgálat keretében az uniós vagy a tagállami joggal összhangban férhetnek hozzá személyes adatokhoz, nem minősülnek címzettnek; az említett adatok e közhatalmi szervek általi kezelése meg kell, hogy feleljen az adatkezelés céljainak megfelelően az alkalmazandó adatvédelmi szabályoknak.

**Adatkezelés célja, jogalapja**

Az adatvédelem körében az Engedélyes,mint Adatkezelő elsődleges feladata, hogy meghatározza az általa kezelt természetes, valamint jogi személyekre vonatkozó adatok körét, az adatkezelés módját, valamint biztosítsa az adatvédelem alkotmányos elveinek, az adatbiztonság követelményeinek érvényesülését, és megakadályozza a szerződéses partnerekre vonatkozó adatokhoz való jogosulatlan hozzáférést, az adatok megváltoztatását, továbbítását és jogosulatlan nyilvánosságra hozatalát, törlését, megsemmisítését vagy felhasználását, továbbá véletlen megsemmisülését és sérülését, valamint az alkalmazott technika megváltoztatásából eredő hozzáférhetetlenné válást. A szerződéses partnerek adatai kezelésének alapvető célja, figyelemmel a VET 150 §-ában foglaltakra is: a szerződéses partnerek részére a villamosenergia-szolgáltatás elérhetővé tétele, az általa igénybevett szolgáltatások ellenértékének kiszámlázása, a kiszámlázott, de be nem fizetett ellenérték beszedése, behajtása, a kiszámlázott és befizetett díjak, valamint a díjszámítás helyességének ellenőrzése, a villamosenergia-ellátási szabályzatokban foglalt együttműködési, adatszolgáltatási kötelezettségek teljesítése, és további intézkedések megtétele.

Az Engedélyes, mint Adatkezelő a fentieken túl is kezelhet az Érintettre vonatkozó személyes adatot, ha az adatkezelés megfelel a GDPR-ban foglaltaknak.

*Az Adatkezelő személyes adatkezeléseinek jogalapját, az adatkezelés célját a https://www.mvmpartner.hu/Adatkezeles oldalon elérhető adatkezelési tájékoztatók tartalmazzák.*

## A Szerződéses Partnerek kezelt adatai

Az Engedélyes a szerződéses partnerek részére történő számlázás és a kapcsolódó díjak beszedése valamint a villamosenergia-kereskedelmi, villamosenergia-értékesítési, illetve a mérlegkör-tagsági szerződések figyelemmel kísérése céljából a VET-ben és a szerződésekben meghatározott adatokon túl, különösen a következő adatokat kezeli:

* a szerződéses partner azonosítója,
* vételezés és/vagy a betáplálás mennyisége,
* a szerződéses díjfizetéssel és a díjtartozással összefüggő adatok,
* minden egyéb olyan adat, amelyet a villamosenergia-kereskedelmi vagy értékesítési,illetve a mérlegkör-tagsági szerződés tartalmaz, illetve amely szerződéses jogviszony időtartama alatt a szerződésben foglaltak teljesítése érdekében szükséges,
* szerződéses partner által megadott egyéb adatok.

*A kezelt személyes adatok teljes körét, valamint az adatkezeléssel kapcsolatos részletes tájékoztatást a https://www.mvmpartner.hu/Adatkezeles oldalon elérhető adatkezelési tájékoztatók tartalmazzák.*

## Adatfeldolgozás, adattovábbítás

Az Adatkezelő adatfeldolgozókat vehet igénybe, illetve aszerződéses partneradatkezelés céljához szükséges adatai – a cél eléréséhez szükséges mértékben – illetve az Érintettek személyes adatai jogszabályi felhatalmazás alapján, továbbá a GDPR-ban meghatározott esetekben harmadik személy számára átadhatóak:

1. az adatkezelő megbízása alapján a szerződés megkötését, a leolvasást, a számlázást, a kézbesítést, a díjfizetések és követelések kezelését, a forgalmazás kezelését, a felhasználási helyek műszaki kivitelezését, felülvizsgálatát, ellenőrzését, kikapcsolását, illetőleg az ügyfélszolgálati tevékenységet végző természetes személynek és gazdálkodó szervezetnek,
2. a számlázási és forgalmazási jogviták rendezésére jogszabály alapján jogosult szervezetek részére,
3. a Hivatalnak,

d) a nemzetbiztonság, a honvédelem és a közbiztonság védelme, a közvádas bűncselekmények üldözése céljából az arra hatáskörrel rendelkező nemzetbiztonsági szerveknek, nyomozó hatóságoknak, az ügyésznek, valamint a bíróságnak,

e) a bírósági végrehajtásról szóló törvény előírásai szerint a bírósági végrehajtónak,

f) a fogyasztóvédelmi ügyekben hatáskörrel rendelkező hatóságnak,

g) a védendő fogyasztó esetében az egy felhasználási helyen való igénybevételének ellenőrzése céljából az elosztónak és a védendő fogyasztót megillető kedvezménynek vagy különleges bánásmódnak a biztosítása érdekében a villamosenergia-kereskedőnek, és

h) a villamosenergia-iparban fennálló, vagy eltöltött munkaviszonnyal összefüggésben az egyetemes szolgáltató üzletszabályzatában meghatározott kedvezményes villamosenergia-áron történő vásárlásra jogosult személyeket illetően, a kedvezményes villamosenergia-áron történő vásárlás elszámolása céljából az átviteli rendszerirányítónak.

A fenti a) – c) és e) – h) pont esetén szükséges a felhasználó egyidejű értesítése az adatok átadásakor.Továbbá a fenti a) – c) és f) – h) pont alapján átadott adatokkal kapcsolatban az adatokat átvevőkre az Engedélyessel azonos titoktartási kötelezettség vonatkozik. A szerződéses partnerhez kapcsolódó valamennyi olyan dokumentumot és/vagy e dokumentumok számítástechnikai rendszerben rögzített adattartalmát, melyek gazdasági esemény megtörténtét dokumentálják, s így számviteli bizonylatnak minősülnek, az Engedélyesa hatályos adó- és számviteli szabályokban meghatározott megőrzési ideig tárolja.

*A személyes adatok feldolgozásával és továbbításával kapcsolatos részletes tájékoztatást, valamint az Adatkezelő által igénybe vett adatfeldolgozók mindenkor hatályos listáját a https://www.mvmpartner.hu/Adatkezeles oldalon elérhető adatkezelési tájékoztatók tartalmazzák.*

## Adatbiztonságra vonatkozó rendelkezések

Az Adatkezelő az Érintett által megadott személyes adatokat az Adatkezelő székhelyén illetve bejegyzett telephelyén tárolja. Az érintett személyes adatai kezeléséhez az Adatkezelő a https://www.mvmpartner.hu/Adatkezeles oldalon elérhető adatkezelési tájékoztatók függelékeiben megjelölt adatfeldolgozók szolgáltatását veszi igénybe. Az Adatkezelő megfelelő információbiztonsági intézkedésekkel gondoskodik arról, hogy az érintett személyes adatait védje többek között a jogosulatlan hozzáférés ellen vagy azok jogosulatlan megváltoztatása ellen. Így például a szervereken tárolt személyes adatokhoz való hozzáférés naplózásra kerül, ami alapján mindig ellenőrizhető, ki, mikor, milyen személyes adatokhoz fért hozzá. Az Adatkezelő megfelelő szervezési intézkedésekkel gondoskodik arról, hogy a személyes adatok ne válhassanak hozzáférhetővé meghatározatlan számú személy számára.

Az adatkezelő az adatkezeléssel kapcsolatos kötelességei teljesítése érdekében:

* a szerződéses partnerek által szolgáltatott, valamint a rendelkezésére álló adathalmazban elkülönítetten kezeli a személyes adatokat és az üzleti titoknak minősülő bizalmas adatokat;
* meghatározza a beérkező adatok és információk biztonsági és minősítési fokozatait, valamint megteremti a nyilvánosságra kerülő adatokhoz való internetes hozzáférés műszaki és jogi feltételeit;
* biztosítja az adatok és információk archiválását, figyelemmel a megőrzési időtartamokra, a betekintési és felhasználási jogosultságokra;
* meghatározza a hozzáférésre jogosultak személyi körét (beosztását), valamint a hozzáférés terjedelemét;
* szabályozza a Hivatal, valamint külső szerződéses partnerek közötti információ áramlás módját;
* a megfelelő informatikai háttérrel biztosítja a birtokába kerülő személyes adatok, bizalmas információk, az üzleti titoknak minősülő adatok teljes körű védelmét a jogszabályokban és a jelen Üzletszabályzatban leírtak szerint; és
* olyan adatvédelmi rendszert működtet, amely teljes egészében megalapozza az adat- és információs rendszer megsértőivel szemben polgári jogi, illetve büntető jogi szankciók alkalmazhatóságát;
* gondoskodik az adatok tűzvédelmi megóvásáról, vírusvédelméről, hozzáférés-védelméről, hálózati védelméről.

## A Szerződéses Partneradatkezelésre vonatkozó jogosultságai

Az Érintett a GDPR és az Adatkezelési Tájékoztatók szerintaz alábbiakat kérelmezheti az Adatkezelőnél:

* + a rá vonatkozó személyes adatokhoz való hozzáférést;
  + a rá vonatkozó személyes adat helyesbítését;
  + a rá vonatkozó személyes adat törését;
  + a rá vonatkozó személyes adat kezelésének korlátozását;
  + rá vonatkozó személyes adat kezelése ellen tiltakozhat,
  + jogosult a rá vonatkozó személyes adatok hordozhatóságára;
  + a személyes adatainak kezeléséhez adott hozzájárulást bármely időpontban jogosult visszavonni.

Az Adatkezelő a hatályos Adatvédelmi jogszabályoknak megfelelően és az abban meghatározott időtartamon belül tájékoztatja az Érintettet személyes adatai kezelésével kapcsolatban.

*Az Érintett jogaival kapcsolatos részletes tájékoztatást a https://www.mvmpartner.hu/Adatkezeles oldalon elérhető adatkezelési tájékoztatók tartalmazzák.*

## Jogorvoslat a személyes adatokhoz fűződő jogok megsértése esetén

Az Érintett által tapasztalt jogellenes adatkezelés esetén polgári pert kezdeményezhet az Adatkezelő ellen. A per elbírálása a törvényszék hatáskörébe tartozik. A per – az Érintett választása szerint – a lakóhelye szerinti törvényszék előtt is megindítható (a törvényszékek felsorolását és elérhetőségét az alábbi linken keresztül tekintheti meg: http://birosag.hu/torvenyszekek Az egyéb közigazgatási vagy bírósági jogorvoslatok sérelme nélkül, minden érintett jogosult arra, hogy panaszt tegyen egy felügyeleti hatóságnál – különösen a szokásos tartózkodási helye, a munkahelye vagy a feltételezett jogsértés helye szerinti tagállamban –, ha az érintett megítélése szerint a rá vonatkozó személyes adatok kezelése megsérti a GDPR-t.

**Nemzeti Adatvédelmi és Információszabadság Hatóság (NAIH)**

cím: 1125 Budapest, Szilágyi Erzsébet fasor 22/c

postacím: 1530 Budapest, Pf.: 5.

e-mail: ugyfelszolgalat@naih.hu

telefon: +36 (1) 391-1400

fax.: +36 (1) 391-1410

honlap: www.naih.hu

# Villamos energiával kapcsolatos panaszügyek kezelése

## Beérkezett panaszok rögzítése

A szerződéses partner panaszát írásban, elektronikus úton, telefonon vagy személyesen juttathatja el az Engedélyes részére, az Üzletszabályzat 12. pontjában megjelölt elérhetőségen. A nem írásos formában jelentkező panaszt jegyzőkönyvben kell rögzíteni. Az Engedélyeshez beérkezett panaszok nyilvántartásba vételre kerülnek és azokat az Engedélyes az elévülési határidő elteltéig megőrzi. Az Engedélyes ügyfélszolgálatán írásban benyújtott panaszok átvételéről az Engedélyes írásos igazolást ad. A nem személyesen eljutatott panaszbeadványok megérkezéséről az Engedélyes telefonon keresztül is ad felvilágosítást.

A Kereskedő a telefonon történő ügyintézés esetében egyedi ügyszámmal biztosítja az ügyintézés dokumentálhatóságát. Az engedélyes az egyedi ügyszámot a telefonon történő ügyintézés során ismerteti a felhasználóval. A korábbi, érdemben megválaszolt beadvány tartalmával azonos tartalmú, ugyanazon felhasználó által tett, ismételt, új információt nem tartalmazó beadvány, valamint a névtelen felhasználói beadvány kivizsgálását az Engedélyes mellőzheti.

## A beérkezett panaszok kezelése (egyeztetések dokumentálása, válaszadási határidő és elmulasztásának következménye)

Az Engedélyes a panasz rendezését a szerződéses partnerrel történő közvetlen kapcsolatfelvétel útján rendezi. Az Engedélyes a panasz beérkezését követően megvizsgálja és 15 (tizenöt) napon belül írásban eleget tesz válaszadási kötelezettségének, kivéve, ha jogszabály rövidebb ügyintézési határidőt tesz kötelezővé, illetve a határidő az alább írt egyeztetési és ügyintézési határidőkkel meghosszabbodhat.

Az engedélyesek a kézhezvételt követő 8 (nyolc) napon belül kötelesek tisztázni, hogy melyikük joga, illetve kötelessége eljárni az adott ügyben és ennek eredményéről haladéktalanul írásban értesíteni kell a felhasználót. Ha a beadvány az Engedélyesen kívül több engedélyest is érint, az Engedélyes haladéktalanul felveszi a kapcsolatot az érintettekkel a hatáskörök tisztázása, megfelelő intézkedések megtételéhez szükséges egyeztetések lefolytatása és a panasz mielőbbi megválaszolása végett, melynek határideje a panasz kézhezvételétől számított 15 (tizenöt) nap.

A panasz elintézési határideje a hatáskörök tisztázására rendelkezésre álló 15 (tizenöt) napos határidő elteltét követő 15 (tizenöt) nap. Amennyiben a Szerződéses Partner a panaszbejelentésre kapott válasszal, illetve intézkedéssel nem ért egyet, úgy esetlegesen ismételt bejelentéssel élhet, vagy a Hivataltól, illetve a területileg illetékes járási hivataltól kérheti panaszának kivizsgálását.

Amennyiben a szerződéses partner panaszával kapcsolatosan a megjelölt határidőn belül érdemi választ nem kap, illetve a szerződéses partner által nem elfogadható minőségben kap választ, abban az esetben a szerződéses partner a Hivatal részére nyújthat be kérelmet (panaszt), amelynek legalább a következőket kell tartalmaznia:

* a kérelmező telefonos elérhetősége, elektronikus levélcíme, az érintett felhasználási hely;
* a kérelem tárgyának rövid leírása a rendelkezésre álló dokumentumokkal alátámasztva, ideértve különösen az engedélyesnek a felhasználó megkeresésére adott válaszlevelét, a felhasználói megkeresést igazoló dokumentumot, az írásban beadott vagy szóban elmondott és jegyzőkönyvezett panasz átvételére az Engedélyes által kiadott igazolást, a telefonos megkereséskor adott egyedi ügyszámot vagy postai úton benyújtott panasz esetében a feladás igazolását szolgáló dokumentumot;
* kérelmező aláírása;
* a kért intézkedés megjelölése.

## Eltérő szabályok alkalmazásának lehetősége

A kapcsolattartás rendjét, valamint a vitatott kérdések, panaszok elintézésének rendjét az egyes szerződéses partnerekkel kötött szerződések fentiektől eltérően rögzíthetik. A kapcsolattartás rendje függ az egyes ügyletek típusától és szerződő partner hazai, vagy külföldi minőségétől.

## Hatósági eljárás

Az elszámolásra, számlázásra, díjfizetésre vagy mérésre, valamint a villamosenergia-ellátásból történő, fizetési késedelem miatt végrehajtott felfüggesztésre vagy kikapcsolásra, illetve a tartozás rendezését követően a felhasználó ellátásba történő ismételt bekapcsolására vonatkozó, jogszabályban és az Engedélyes Üzletszabályzatában foglalt rendelkezések, *lakossági fogyasztókkal szembeni* megsértése esetén - a Hivatal VET 159. § (5) bekezdés szerinti hatásköreinek tiszteletben tartása mellett - a fogyasztóvédelmi hatóság jár el (abban az esetben is, ha a fogyasztó nem természetes személy).

A VET 56/A. § (3) bekezdésében, a 62. § (2), (3) és (7) bekezdésében, a 73. § (4) bekezdésében, valamint a 145. § (6) és (7) bekezdésében foglalt, tájékoztatási kötelezettségre vonatkozó rendelkezések *lakossági fogyasztókkal* szembeni megsértése esetén az eljárás lefolytatására a fogyasztókkal szembeni tisztességtelen kereskedelmi gyakorlat tilalmáról szóló 2008. évi XLVII. törvényben meghatározott hatóság jogosult (abban az esetben is, ha a fogyasztó nem természetes személy).

A fentiektől eltérő esetben a Felhasználóknak, illetve nem lakossági fogyasztóknakaz Engedélyessel szemben felmerülő  panaszai ügyében a Hivatal jár el.

A felhasználó a hatósági eljárást megelőzően köteles panaszával - igazolható módon - az Engedélyeshez fordulni.

A panaszeljárás a jogsértés bekövetkezését követő három éven túl nem indítható meg. Ha a jogsértő magatartás folyamatos, a határidő a magatartás abbahagyásakor kezdődik. Ha a jogsértő magatartás azzal valósul meg, hogy valamely helyzetet vagy állapotot nem szüntetnek meg, a határidő mindaddig nem kezdődik el, amíg ez a helyzet vagy állapot fennáll. E határidő elmulasztása jogvesztéssel jár.

# Kapcsolattartás a fogyasztóvédelmi szervezetekkel és érdekképviseletekkel

Az Engedélyes kapcsolatot tart fenn a helyi és országos fogyasztói érdekképviseleti szervezetekkel, önkormányzatokkal, társszervekkel, azért, hogy

* a szerződéses partnert érintő kérdésekben megismerje azok véleményét,
* tájékoztassa azokat az Engedélyes tervezett intézkedéseiről,
* visszajelzést adjon az érdekképviseletek által közvetített panaszok kivizsgálásának eredményéről.

E testületekkel a kapcsolattartás konzultatív jellegű, tekintettel arra, hogy a testületek a villamosenergia-kereskedelmi ügyleteknek közvetlenül vagy közvetetten nem résztvevői. Az Engedélyessel szemben felmerült jogviták rendezésének módját mind a jelen Üzletszabályzat, mind a megkötött szerződések rendezik.

Az Engedélyes a fogyasztóvédelmi szervezetekkel hivatalos kapcsolatot tart a jogszabályokban rögzített módon és rendszerességgel a szabályozással, árszabályozással, ellátásbiztonsággal és más szakmai kérdésekkel összefüggésben.

A fogyasztóvédelem érvényesülése érdekében az Engedélyes együttműködik a Hivatallal, a fogyasztóvédelmi felügyelőséggel, valamint a fogyasztói társadalmi érdekképviseleti szervekkel. Az érdekvédelmi szervezetek a felhasználók érdekeinek képviseletét biztosítják.

# Ügyfélszolgálat és elérhetőségek

Az Engedélyes a szerződéses partnereivel és a szerződéses partneri érdekképviseleti szervekkel történő kapcsolattartásra és ügyintézésre ügyfélszolgálati irodát működtet.

Az Engedélyes megtesz minden tőle telhetőt annak érdekében, hogy biztosítsa a biztonságos kereskedelmi (mérlegkör-tagsági) szolgáltatás nyújtásához mindenkor szükséges képzett szakemberei rendelkezésre állását, ennek érdekében a szerződéses partnerei számára ésszerű mértékig munkanapokon reggel 8:00 órától délután 16:00 óráig biztosítja e szakemberek elérhetőségét személyesen, elektronikus úton, telefonon, vagy faxon.

Cím: 1138 Budapest, Váci út 150.

Levelezési cím: Budapest, 1255 Pf.: 77.

Telefon: (06-40) 300 200

Email: info@mvmp.hu

# Vitarendezés és értesítések

## Irányadó jogszabályok

A Felek között fennálló szerződés szerinti jogokra és kötelezettségekre és azok értelmezésére a magyar jogszabályok az irányadóak.

* Villamos energiáról szóló 2007. évi LXXXVI. tv.
* 273/2007. (X. 19.) Korm. rendelet a villamos energiáról szóló 2007. évi LXXXVI törvény egyes rendelkezéseinek végrehajtásáról
* az információs önrendelkezési jogról és az információszabadságról [szóló](javascript:void(0)) 2011. évi CXII. törvény
* a Polgári Törvénykönyvről szóló 2013. évi V. törvény
* a behajtási költségátalányról szóló 2016. évi IX törvény
* az üzleti titok védelméről szóló 2018. évi LIV. törvény

## Vitarendezés, bíróságok kikötése

### A vitarendezéssel kapcsolatos értelmezési szabályok

A jelen Üzletszabályzat alapján létrejövő szerződéses jogviszonyokkal kapcsolatban felmerülő vita esetén a vitás kérdésre vonatkozó szabályokat elsősorban a rendszerhasználó és az Engedélyes között létrejött villamosenergia-kereskedelmi vagy villamosenergia-értékesítési szerződés rendelkezései alapján kell megítélni.

Ha e szerződések a vita megoldásához szükséges szabályt nem tartalmazzák, akkor az adott felhasználóra alkalmazandó Általános Szerződési Feltételek rendelkezéseit, ezt követően a jelen Üzletszabályzat rendelkezéseit, megfelelő szabály hiányában a villamosenergia-jogszabályok, illetve a villamosenergia-ellátási szabályzatok speciális rendelkezéseit, végül pedig a Ptk. rendelkezéseit kell alkalmazni.

### Bírósági kikötés

AzEngedélyesnek, a felhasználónak, rendszerhasználónaktörekedni kell a jelen Üzletszabályzattal,a közöttük fennálló villamosenergia-kereskedelmi vagy villamosenergia-értékesítési szerződéssel, annak teljesítésével, megszegésével, megszűnésével, érvényességével vagy értelmezésével kapcsolatban esetlegesen felmerülő vitás kérdések békés úton történő rendezésére.

Arra az esetre, ha ez nem vezet eredményre, egyetemes szolgáltatásra jogosultak esetében pertárgyértéktől függően az általános hatáskörrel és illetékességgel rendelkező bíróság vagy törvényszék jár el a villamosenergia-értékesítésiszerződéssel kapcsolatos bármely jogvita esetére. Egyéb esetekben az Engedélyes székhelye szerinti helyi bíróság a hatáskörébe tartozó ügyekbenrendelkezik kizárólagos illetékességgel.

A VET szerinti engedélyesek közötti, a VET hatálya alá tartozó tevékenységre vonatkozó, jogszabályban, vagy az az alapján kötött szerződésben foglalt jogokkal és kötelezettségekkel kapcsolatos jogvitákban a pertárgy értékétől függetlenül, továbbá abban az esetben, ha a szerződő partner nem lakossági fogyasztó és a jogvita pertárgyának értéke az 20.000.000 Ft-ot meghaladja, az ügyben az eljárásra felek kikötik a VET 169. §-a szerinti Energetikai Állandó Választottbíróság hatáskörét és kizárólagos illetékességét.

A Választottbíróság saját Eljárási Szabályzata alapján jár el. A Választottbírók száma három (3), akik közül mindkét Fél az eljárás megindításától számított harminc (30) napon belül egy személyt jelöl. A Felek által ekként megválasztott személyek jelölik a harmadik személyt, aki egyben a Választottbíróság eljáró tanácsának elnöke lesz. Az eljárás nyelve magyar. A Választottbíróság ettől eltérő értelmű határozatának hiányában a Felek a Választottbírósági eljárással kapcsolatban felmerült költségeiket maguk viselik.

## Értesítések határideje, rendje, módja

### Általános szabályok

Az Engedélyes a rendszerhasználó részére szóló küldeményeket a rendszerhasználó villamosenergia-kereskedelmi, illetve értékesítési szerződésében feltüntetett értesítési címre, telefax számra vagy e-mail címre, ilyen adatok hiányában pedig a rendszerhasználó részére utoljára kibocsátott számlán szereplő címre juttatja el.

A rendszerhasználó, ha a szerződésben rögzített adataiban bármely változás következik be, köteles azt haladéktalanul, de legkésőbb a változás bekövetkezésétől számított 5 munkanapon belül az Engedélyesnek írásban bejelenteni. A rendszerhasználó a bejelentési kötelezettség elmulasztásával az Engedélyesnek okozott károkért korlátlanul felel, és a részére emiatt meg nem érkezett küldemények miatt kártérítési vagy egyéb igényt az Engedélyessel szemben nem támaszthat.

### Postai kézbesítésre vonatkozó speciális rendelkezések

Az Engedélyes mindazon postai küldeményeket, amelyek tekintetében jogszabály a tértivevényes küldeményként történő kézbesítést kötelező szabályként nem írja elő, saját belátása szerint dönt abban a kérdésben, hogy az érintett küldeményt ajánlott küldeményként vagy ajánlott szolgáltatás és tértivevényes szolgáltatás nélküli egyszerű postai küldeményként („Egyszerű Postai Küldemény”) adja-e postára.

### Számlákra vonatkozó speciális szabályok

Az Engedélyes kifejezetten jogosult arra, hogy a rendszerhasználók részére kibocsátott számlákat Egyszerű Postai Küldeményként adja postára azzal, hogy ilyen esetben a számlákat a zárt számítógépes rendszerből történt kinyomtatás időpontját tanúsító nyomtatási bizonylaton feltüntetett napot követő 5. (ötödik) munkanapon kell kézbesítettnek tekinteni.

### Az ajánlott küldemények

Az ajánlott küldeményként postára adott küldeményeket a postára adást követő 5. munkanapon kell kézbesítettnek tekinteni; ebben az esetben a postára adás napját az Engedélyes az ajánlott küldemények postára adásának nyilvántartására vezetett postakönyvével jogosult igazolni.

### Tértivevényes ajánlott küldemények

Az Engedélyes csak a jogszabályban kifejezetten meghatározott küldeményeket köteles a rendszerhasználó részére tértivevényes ajánlott küldeményként megküldeni. Az Engedélyes különösen a lakossági fogyasztónak minősülő felhasználónak szóló, kikapcsolás előtti és az azzal járó szolgáltatásszünetelésre vonatkozó utolsó írásbeli felszólítást köteles tértivevényes ajánlott küldeményként megküldeni a lakossági fogyasztónak.

Ha a tértivevényes ajánlott küldemény kézbesítése azért volt sikertelen, mert a posta a küldeményt “nem kereste”, illetve “az átvételt megtagadta” jelzéssel adta vissza azEngedélyesnek, akkor a küldeményt – az ellenkező bizonyításáig – a postai kézbesítés megkísérlésének napját követő tizedik munkanapon kézbesítettnek, a címzettel közöltnek kell tekinteni akkor is, ha a küldeményről, vagy annak tartalmáról a címzett ténylegesen nem szerzett tudomást.

### E-mailben és faxon továbbított küldeményekre vonatkozó szabályok

Ha az Engedélyesnél a rendszerhasználó értesítési címeként telefax szám, illetve e-mail cím is rendelkezésre áll, az Engedélyes a megadott telefax számra, illetve e-mail címre történő továbbítással is küldhet küldeményeket a számlák és a kikapcsolás előtti utolsó írásbeli felszólítás kivételével.

Az e-mailben továbbított értesítés akkor tekinthető a rendszerhasználóval közöltnek az e-mailbenszereplő időpontban, ha a kézhezvételt a rendszerhasználó kifejezetten írásban visszajelezte, kivéve, ha az Engedélyes adott esetben erről ellenkezően rendelkezik.

A faxon továbbított értesítést a telefaxot küldő eszköz által a sikeres továbbítás tekintetében rögzített időpontban közöltnek kell tekinteni.

Az Engedélyes a faxon, vagy e-mailben továbbított értesítést a rendszerhasználó írásbeli kérésére ajánlott küldeményben is megerősíti.

### Kézbesítés futárposta, gyorsposta útján vagy személyes kézbesítéssel

Az Engedélyes a lakossági fogyasztónak nem minősülő rendszerhasználóval szembeni gyorsított kikapcsolás esetén a kikapcsolás előtti utolsó írásbeli értesítést személyes kézbesítéssel vagy a postai szolgáltatásról szóló mindenkor hatályos törvény („Postatörvény”) szerinti futárposta-szolgáltatás vagy expressz postai szolgáltatás útján is eljuttathatja a rendszerhasználónak.

E küldeményeket személyes kézbesítés esetén, a küldeményen feltüntetett személyes átvételi napon, a Postatörvény szerinti futárposta-szolgáltatás vagy expressz postai szolgáltatás útján történő kézbesítés esetén pedig a postai szolgáltató által igazolt időpontban kell a rendszerhasználóval közöltnek tekinteni.

Ha a küldemény kézbesítése azért volt sikertelen, mert a felhasználó az átvételt megtagadta, akkor az átvétel megtagadásáról, és a felhasználó következményekről való kioktatásáról jegyzőkönyvet kell felvenni. A küldeményt a kézbesítés megkísérlésének (és a jegyzőkönyv felvételének) napján kézbesítettnek, a címzettel közöltnek kell tekinteni.

### A felhasználót megillető tájékoztatás

#### Általános rendelkezések

A felhasználót megilleti az a jog, hogy fogyasztási adataira vonatkozóan térítésmentesen tájékoztatást kapjon. Erre az Engedélyestelefonos vagy elektronikus ügyfélszolgálatán van lehetősége.

A felhasználók részére történő értékesítéséhez kapcsolódóan a felhasználókat tájékoztatni kell az előző naptári évben értékesített villamos energia előállításához felhasznált energiaforrások részarányáról és környezeti hatásairól. Az Engedélyesa honlapján közli ezeket az adatokat, illetve más módon is tájékoztatja erről a vele szerződött felhasználókat, amennyiben erre külön jogszabály kötelezi.

#### Az egyetemes szolgáltatásra jogosult felhasználókat érintő különleges tájékoztatási kötelezettség

A Felek a felhasználói villamosenergia-kereskedelmi szerződés teljesítése során kötelesek egymást minden lényeges körülményről megfelelő időben és módon tájékoztatni, beleértve a szerződés lényeges tartalmát érintő, 3 hónapon belül általa tervezett változtatásokat is.

# Ügyviteli költségek

Amennyiben a vállalkozásnak minősülő felhasználó, vagy egyéb vállalkozásnak minősülő szerződéses partnernem tesz eleget a villamosenergia-értékesítési szereződésben meghatározott kötelezettséginek, ideértve különösen, de nem kizárólag fizetési kötelezettségei teljesítését, az Engedélyes jogosult az igényérvényesítésével kapcsolatosan felmerült költségeket kiszámlázni.

# Egyéb rendelkezések

Az Engedélyes. jelen Villamosenergia-kereskedelmi Üzletszabályzata a Magyar Energetikai és Közmű-szabályozási Hivatal jóváhagyását követőenlép hatályba.

**Budapest,2019. június**

**……………………………………………………….……………….**

**MVM Partner Zrt.**

**Dr. Pozsgai Imre Dr. Czimmer Roland**

**vezető jogtanácsosjogi osztályvezető**

Záradék:

Az MVM Partner Energiakereskedelmi Zártkörűen Működő Részvénytársaság módosított villamos energia kereskedelmi üzletszabályzatát a …………………….. számú határozattal jóváhagyom.

Budapest, 2019. évjúnius hó….nap

dr. Dorkota Lajos

Magyar Energetikai és

Közmű-szabályozási Hivatal

elnöke

# Mellékletek

***1. sz. melléklet: Villamosenergia-adásvételiszerződés minta***

***2. sz. melléklet Villamosenergia-értékesítési egyedi szerződés minta***

***3. sz. melléklet Általános szerződési feltételek nem lakossági felhasználók számára***

***4. sz. melléklet Általános szerződési feltételek lakossági felhasználók számára***

***5. sz. melléklet Mérlegkör tagsági szerződés minta***

***6 sz. melléklet Mérlegkör tagsági szerződés (teljes ellátás alapú szerződéshez) minta***

***7. sz. melléklet: Megbízási szerződés minta hálózati szerződések megkötésére***

***8. sz. melléklet: Egyedi közvilágítási szerződés főbb feltételei***

***Adatlap felhasználó személyében bekövetkezett változás és felhasználó elhalálozásának bejelentéséhez***